cyanic-selkie/wikianc huggingface dataset:
ᱥᱩᱡᱟᱛᱟ ᱢᱚᱱᱳᱦᱚᱨ
ᱠᱟᱹᱢᱤ
ᱚᱠᱥᱯᱷᱳᱨᱰ ᱛᱟᱭᱚᱢ, ᱩᱱᱤ ᱫᱚ ᱞᱤᱝᱠᱚᱱᱥ ᱤᱱ ᱵᱟᱨ ᱨᱮᱠᱚ ᱦᱚᱦᱚ ᱞᱮᱫᱮᱭᱟ ᱟᱨ ᱩᱱᱤ ᱵᱟᱨ ᱵᱤᱰᱟᱹᱣ ᱨᱮ ᱑ ᱞᱩ ᱟᱨ ᱒ ᱥᱟᱨ ᱥᱟᱦᱴᱟ ᱨᱮ ᱯᱩᱭᱞᱩ ᱫᱷᱟᱣ ᱨᱮᱜᱮᱭ ᱯᱟᱥ ᱠᱮᱫᱟ ᱾ ᱥᱤᱧᱚᱛ ᱨᱮ ᱨᱩᱣᱟᱹᱲ ᱛᱟᱭᱚᱢ ᱩᱱᱤ ᱑᱙᱕᱘ ᱥᱮᱨᱢᱟ ᱨᱮ ᱵᱳᱢᱵᱟᱭ ᱪᱮᱛᱟᱱ ᱠᱳᱨᱰ ᱨᱮ ᱯᱨᱮᱠᱴᱤᱥ ᱮ ᱮᱦᱚᱵ ᱠᱮᱫᱟ ᱾ ᱩᱱᱤ ᱮᱛᱚᱦᱚᱵ ᱨᱮ ᱵᱮᱯᱟᱨᱼᱵᱟᱹᱱᱤᱡᱽ ᱥᱟᱛᱟᱢ ᱤᱫᱤ ᱠᱟᱛᱮ ᱮ ᱠᱟᱹᱢᱤᱭᱮᱫ ᱛᱟᱦᱮᱱᱟ, ᱢᱮᱱᱠᱷᱟᱱ ᱟᱹᱱᱟᱹᱨᱤ ᱜᱚᱲᱚ ᱡᱳᱡᱽᱱᱟ ᱩᱢᱩᱞ ᱨᱮ ᱟᱭᱢᱟ ᱜᱷᱟᱨᱚᱸᱡᱽ ᱢᱟᱢᱞᱟ ᱦᱚᱭ ᱦᱟᱛᱟᱣ ᱞᱮᱫᱟ ᱾ ᱱᱚᱣᱟ ᱢᱟᱲᱟᱝ ᱥᱤᱧᱚᱛ ᱨᱮ ᱢᱤᱫ ᱯᱷᱚᱨᱢᱟᱞ ᱥᱴᱮᱴ ᱟᱹᱱᱟᱹᱨᱤ ᱜᱚᱲᱚ ᱠᱟᱹᱢᱤᱦᱚᱨᱟ ᱛᱟᱦᱮ ᱠᱟᱱᱟ, ᱚᱱᱟᱛᱮ ᱩᱱᱤ ᱟᱡ ᱠᱩᱥᱤ ᱛᱮ ᱓᱐ ᱜᱚᱴᱟᱝ ᱵᱮᱼᱥᱚᱨᱠᱟᱨᱤ ᱥᱚᱝᱥᱛᱷᱟ ᱥᱟᱶ ᱡᱚᱯᱲᱟᱣ ᱮ ᱛᱟᱦᱮ ᱠᱟᱱᱟ ᱾
᱒᱐ ᱥᱮᱨᱢᱟ ᱜᱟᱱ ᱯᱨᱮᱠᱴᱤᱥ ᱛᱟᱭᱚᱢ, ᱑᱙᱗᱘ ᱥᱮᱨᱢᱟ ᱨᱮ ᱵᱳᱢᱵᱟᱭ ᱪᱮᱛᱟᱱ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱚᱦᱟᱞ ᱮᱱᱟ, ᱟᱨ ᱚᱱᱟ ᱠᱳᱨᱰ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱵᱤᱪᱟᱹᱨᱤᱭᱟᱹ ᱮ ᱦᱩᱭᱮᱱᱟ ᱾ ᱑᱙᱙᱔ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮ, ᱩᱱᱤ ᱵᱳᱢᱵᱟᱭ ᱪᱮᱛᱟᱱ ᱠᱳᱨᱰ ᱨᱮᱱ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱚᱦᱟᱞ ᱮᱱᱟ, ᱟᱨ ᱱᱚᱣᱟ ᱦᱩᱫᱟᱹ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱮ ᱵᱮᱱᱟᱣ ᱮᱱᱟ ᱾ ᱑᱙᱙᱔ ᱥᱮᱨᱢᱟ ᱨᱮᱭᱟᱜ ᱮᱯᱨᱤᱞ ᱪᱟᱸᱫᱚ ᱨᱮ, ᱩᱱᱤ ᱠᱮᱨᱟᱞᱟ ᱪᱮᱛᱟᱱ ᱠᱳᱨᱰ ᱨᱮᱱ ᱢᱩᱬᱩᱛ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱩᱪᱟᱹᱲ ᱞᱮᱫᱮᱭᱟ, ᱟᱨᱦᱚᱸ ᱚᱱᱟ ᱦᱩᱫᱟᱹ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱮ ᱵᱮᱱᱟᱣ ᱮᱱᱟ ᱾ ᱑᱙᱙᱔ ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱫ (ᱱᱚᱵᱷᱮᱢᱵᱚᱨ) ᱥᱮᱫ, ᱪᱮᱛᱟᱱ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮ ᱑᱖ ᱥᱮᱨᱢᱟ ᱠᱟᱹᱢᱤ ᱛᱟᱭᱚᱢ, ᱩᱱᱤ ᱫᱚ ᱥᱤᱧᱚᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱠᱳᱨᱰ ᱥᱤᱧᱚᱛ ᱨᱮᱭᱟᱜ ᱥᱩᱯᱨᱤᱢ ᱠᱳᱨᱰ ᱨᱮ, ᱵᱤᱪᱟᱹᱨᱤᱭᱟᱹ ᱞᱮᱠᱟᱛᱮᱭ ᱵᱚᱦᱟᱞ ᱮᱱᱟ, ᱚᱱᱟ ᱦᱩᱫᱟᱹ ᱠᱷᱚᱱ ᱩᱱᱤ ᱑᱙᱙᱙ ᱥᱮᱨᱢᱟ ᱨᱮᱭ ᱨᱤᱴᱟᱭᱟᱨᱰ ᱮᱱᱟ ᱾
ᱨᱤᱴᱟᱭᱟᱨᱰ ᱛᱟᱭᱚᱢ, ᱩᱱᱤ ᱫᱚ ᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱠᱚᱢᱤᱥᱚᱱ ᱨᱮᱠᱚ ᱵᱚᱦᱟᱞ ᱠᱮᱫᱮᱭᱟ ᱾ ᱩᱱᱤ ᱞᱮᱰᱤ ᱢᱟᱨᱜᱟᱨᱮᱴ ᱦᱚᱞ, ᱚᱠᱥᱯᱷᱳᱨᱰ ᱨᱮᱱ ᱢᱟᱹᱱᱟᱱ ᱯᱷᱮᱞᱳ ᱟᱨ ᱞᱚᱱᱰᱚᱱ ᱨᱮᱭᱟᱜ ᱞᱤᱝᱠᱚᱱᱥ ᱤᱱ ᱨᱮᱱ ᱢᱟᱹᱱᱟᱱ ᱵᱮᱧᱪᱟᱨ ᱠᱟᱱᱟᱭ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱥᱤᱧᱚᱛ ᱨᱮᱱ ᱵᱤᱪᱟᱹᱨᱤᱭᱟᱹ ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱵᱤᱪᱟᱹᱨᱤᱭᱟᱹ ᱛᱷᱚᱠ: ᱥᱩᱯᱨᱤᱢ ᱠᱳᱨᱰ ᱨᱮᱱ ᱵᱤᱪᱟᱹᱨᱤᱭᱟᱹ
ᱢᱟᱱᱟᱞᱤ, ᱦᱤᱢᱟᱪᱚᱞ ᱯᱨᱚᱫᱮᱥ
ᱱᱟᱜᱟᱢ
ᱥᱚᱱᱟᱛᱚᱱ ᱦᱤᱱᱫᱩ ᱟᱹᱱᱟᱹᱨᱤᱭᱟᱹ ᱢᱚᱱᱩᱣᱟᱜ ᱧᱩᱛᱩᱢ ᱛᱮ ᱢᱟᱱᱟᱞᱤ ᱨᱮᱱᱟᱜ ᱧᱩᱛᱩᱢ ᱦᱩᱭ ᱟᱠᱟᱱᱟ᱾ ᱢᱟᱱᱟᱞᱤ ᱠᱩᱞᱞᱩ ᱵᱮᱰᱟ ᱨᱮᱱᱟᱜ ᱮᱛᱚᱢ ᱥᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱵᱮᱰᱟ ᱟᱭᱢᱟ ᱚᱠᱛᱚ ᱵᱚᱸᱜᱟᱼᱵᱩᱨᱩ ᱣᱟᱜ ᱵᱮᱰᱟ ᱢᱮᱱᱛᱮ ᱵᱟᱲᱟᱭᱚᱜᱼᱟ᱾ ᱢᱟᱬᱮ ᱢᱟᱱᱟᱞᱤ ᱟᱹᱛᱩ ᱨᱮ ᱢᱤᱫ ᱢᱟᱬᱮ ᱢᱚᱱᱫᱤᱨ ᱢᱮᱱᱟᱜᱼᱟ ᱡᱟᱦᱟ ᱫᱚ ᱥᱟᱜᱮ ᱢᱟᱱᱩ ᱣᱟᱜ ᱧᱩᱛᱩᱢ ᱨᱮ ᱫᱚᱦᱚᱣᱟᱠᱟᱱᱟ᱾
ᱵᱨᱤᱴᱤᱥ ᱯᱩᱭᱞᱩ ᱫᱷᱟᱣ ᱱᱚᱰᱮ ᱟᱯᱮᱞ ᱫᱟᱨᱮ ᱠᱚ ᱨᱚᱦᱚᱭ ᱞᱮᱫᱟ᱾ ᱯᱟᱴᱞᱤᱠᱩᱦᱟᱞ ᱴᱷᱮᱱ ᱯᱩᱭᱞᱩ ᱟᱯᱮᱞ ᱵᱟᱨᱜᱮ ᱠᱚ ᱵᱮᱱᱟᱣ ᱞᱮᱫᱟ, ᱱᱚᱣᱟ ᱞᱟᱦᱟ ᱱᱚᱣᱟ ᱴᱚᱴᱷᱟ ᱨᱮ ᱟᱯᱮᱞ ᱫᱟᱨᱮ ᱵᱟᱝ ᱛᱟᱦᱮ ᱠᱟᱱᱟ᱾ ᱱᱮᱛᱟᱨ ᱦᱚᱸ ᱱᱚᱰᱮᱱ ᱦᱚᱲᱟᱜ ᱟᱨᱡᱟᱣ ᱨᱮᱱᱟᱜ ᱢᱩᱬᱩᱛ ᱦᱟᱹᱴᱤᱝ ᱜᱮ ᱟᱯᱮᱞ, ᱯᱞᱟᱢ (plum) ᱟᱨ ᱱᱟᱥᱯᱟᱛᱤ (pear) ᱠᱷᱚᱱ ᱦᱤᱡᱩᱜᱼᱟ᱾
᱑᱙᱘᱐ ᱛᱟᱭᱚᱢ ᱠᱟᱥᱢᱤᱨ ᱨᱮ ᱞᱚᱞᱚᱦᱟᱛᱟᱝ (Militant) ᱠᱚᱣᱟᱜ ᱦᱟᱞᱪᱟᱞ ᱰᱷᱤᱨᱮᱱ ᱠᱷᱟᱹᱛᱤᱨ ᱢᱟᱱᱟᱞᱤ ᱨᱮ ᱧᱮᱧᱮᱞᱤᱭᱟᱹ (tourist) ᱠᱚᱣᱟᱜ ᱵᱷᱤᱨ ᱞᱟᱜᱟᱣ ᱮᱱᱟ᱾ ᱢᱤᱫ ᱚᱠᱛᱚ ᱨᱮᱱᱟᱜ ᱱᱚᱣᱟ ᱦᱩᱰᱤᱝ ᱟᱹᱛᱩ ᱩᱥᱟᱹᱨᱟ ᱜᱮ ᱢᱤᱫ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱛᱟᱞᱢᱟ ᱞᱮᱠᱟᱛᱮ ᱦᱟᱨᱟ ᱨᱟᱠᱟᱯ ᱮᱱᱟ᱾ ᱰᱟᱦᱟᱨ ᱟᱨᱮ ᱟᱨᱮ ᱛᱮ ᱟᱭᱢᱟ ᱦᱳᱴᱮᱞ, ᱫᱩᱠᱟᱱ ᱮᱢᱟᱱ ᱠᱚ ᱵᱟᱹᱥᱟᱣ ᱮᱱᱟ᱾ ᱥᱤᱛᱩᱝ ᱪᱟᱸᱫᱚ ᱚᱠᱛᱚ ᱨᱮ ᱱᱚᱰᱮᱱᱟᱜ ᱦᱳᱴᱮᱞ, ᱨᱮᱥᱛᱳᱨᱟ ᱠᱚᱨᱮ ᱟᱹᱰᱤ ᱟᱭᱢᱟ ᱵᱮᱯᱟᱨ ᱧᱮᱞᱟᱜᱼᱟ᱾
ᱚᱛᱱᱚᱜ
ᱢᱟᱱᱟᱞᱤ ᱨᱮᱱᱟᱜ ᱴᱷᱟᱹᱶᱠᱟᱹ ᱓᱒.᱒᱓᱙᱖ ᱮᱛᱚᱢ, ᱗᱗.᱑᱘᱘᱗ ᱥᱟᱢᱟᱝ᱾ ᱱᱚᱣᱟ ᱥᱚᱦᱚᱨ ᱫᱤᱥᱚᱢ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ‌ ᱕᱔᱗ ᱠᱤᱞᱳᱢᱤᱴᱟᱨ (᱓᱔᱐ ᱢᱟᱭᱤᱞ) ᱮᱛᱚᱢ ᱥᱮᱫ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
ᱢᱟᱱᱟᱞᱤ ᱦᱩᱰᱤᱝ ᱟᱹᱛᱩ ᱠᱷᱚᱱ ᱦᱩᱰᱤᱝ ᱥᱚᱦᱚᱨ ᱛᱮ ᱦᱟᱨᱟ ᱨᱟᱠᱟᱯ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱰᱮ ᱘,᱐᱙᱖ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱒᱐᱐᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮᱱᱚᱰᱮ ᱖.᱒᱖᱕ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱦᱚᱲᱮᱞ ᱨᱮᱱᱟᱜ ᱖᱔% ᱠᱚᱲᱟ ᱟᱨ ᱓᱖% ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱢᱟᱱᱟᱞᱤ ᱨᱮᱱᱟᱜ ᱠᱟᱜᱚᱡᱤᱭᱟᱹ ᱦᱚᱲ ᱗᱔%᱾ ᱙.᱕% ᱦᱚᱲ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱟᱱᱟ ᱠᱚ᱾
ᱥᱚᱸᱫᱷᱟᱭᱱᱤ
ᱥᱚᱸᱫᱷᱟᱭᱱᱤ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱩᱪᱷᱟᱹᱱᱚᱜ ᱠᱟᱱ ᱢᱤᱫ ᱟᱹᱰᱤ ᱢᱟᱨᱮ ᱪᱟᱸᱫᱚ ᱠᱤᱭᱟᱹ ᱥᱟᱶᱦᱚᱫ ᱯᱟᱛᱷᱟᱢ ᱠᱟᱱᱟ ᱾ ᱱᱚᱶᱟ ᱨᱮᱱᱤᱡ ᱥᱟᱯᱲᱮᱫ ᱫᱤ ᱢᱟᱺᱱ ᱱᱚᱨᱮᱱᱫᱽᱨᱚ ᱦᱮᱢᱵᱽᱨᱚᱢ ᱠᱟᱱᱟᱭ ᱾ ᱚᱱᱚᱞ, ᱚᱱᱚᱬᱦᱮ ᱟᱨ ᱠᱟᱹᱦᱱᱤ ᱠᱚ ᱩᱪᱷᱟᱹᱱᱚᱜ ᱠᱟᱱ ᱱᱚᱶᱟ ᱯᱟᱛᱷᱟᱢ ᱨᱮᱭᱟᱜ ᱫᱟᱢ ᱫᱚ ᱢᱚᱬᱮ ᱴᱟᱴᱟ (᱕) ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ: ᱯᱟᱛᱷᱟᱢ ᱛᱷᱚᱠ: ᱥᱟᱱᱛᱟᱲᱤ ᱯᱟᱛᱷᱟᱢ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱛᱷᱚᱠ: ᱥᱟᱶᱦᱮᱫ ᱯᱟᱛᱷᱟᱢ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱵᱟᱱᱫᱷᱜᱳᱨᱟ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱓᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱖ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕.᱑᱔᱔.᱓᱕ ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱖᱗ ᱜᱚᱴᱟᱝ ᱠᱚᱲᱟ ᱟᱨ ᱗᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱖᱐, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱐᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱦᱚᱸ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱙᱖.᱙᱗ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱑᱐᱐.᱐᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱙᱔.᱑᱒ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱨᱟᱭᱯᱩᱨ-ᱥᱩᱯᱩᱨ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱯᱟᱱᱪᱥᱳᱣᱟ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱟᱹᱛᱩ ᱨᱮᱜᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱢᱮᱱᱟᱜᱼᱟ ᱟᱨ ᱕ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱹᱜᱤᱱ ᱨᱮᱜᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱯᱟᱴ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱥᱤᱛᱩᱝ ᱨᱤᱛᱩ ᱨᱮ ᱒᱐ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱒᱒ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱦᱟᱡᱚᱝ ᱡᱟᱹᱛᱤ
ᱦᱟᱹᱡᱚᱝ ᱡᱟᱛᱤ (ᱟᱥᱟᱢᱤᱥᱺ হাজং জনগোষ্ঠী) ᱥᱤᱧᱚᱛ ᱦᱩᱰᱤᱧ ᱢᱟᱨᱟᱝᱫᱤᱥᱚᱢ ᱨᱮᱱ ᱢᱤᱫ ᱡᱟᱹᱛᱤ ᱠᱟᱱᱟ ᱠᱚ|ᱱᱩᱠᱩ ᱡᱟᱹᱛ ᱫᱚ ᱟᱥᱚᱠᱟᱭ ᱛᱮ ᱠᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱠᱚᱸᱭᱮᱸ ᱦᱤᱸᱥ ᱨᱮ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ | ᱦᱟᱡᱚᱝ ᱡᱟᱹᱛᱤ ᱨᱮᱱ ᱵᱟᱹᱲᱛᱤ ᱦᱚᱲ ᱜᱮ ᱥᱤᱻᱚᱛ ᱨᱮ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ|ᱦᱟᱡᱚᱝ ᱠᱚ ᱟᱥᱚᱠᱟᱭ ᱛᱮ ᱦᱩᱲᱩ ᱠᱚ ᱪᱟᱥᱟ| ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟᱛᱮ ᱵᱟᱝᱢᱟ ᱩᱱᱠᱩ ᱫᱚ ᱜᱟᱨᱚ ᱵᱩᱨᱩ ᱠᱚᱨᱮ ᱠᱷᱚᱱ ᱯᱟᱹᱦᱤᱞ ᱫᱚ ᱦᱩᱲᱩ ᱪᱟᱥ ᱠᱚ ᱮᱛᱚᱦᱚᱵ ᱞᱮᱫᱟ| ᱦᱟᱡᱚᱤᱝ ᱠᱚ ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱞᱮᱠᱟ ᱛᱮ ᱧᱩᱢ ᱵᱮᱜᱟᱨ ᱡᱟᱹᱛᱤ ᱨᱮᱭᱟᱜ ᱦᱩᱫᱟᱹ ᱦᱚᱸ ᱠᱚ ᱦᱟᱢᱮᱴ ᱟᱠᱟᱫᱟ|
ᱚᱢᱚᱱ
ᱦᱟᱡᱚᱝ ᱡᱟᱹᱛᱤ ᱫᱚ ᱥᱤᱧᱚᱛ-ᱛᱤᱵᱽᱵᱚᱛᱤ ᱜᱩᱥᱴᱤ ᱨᱮᱱ ᱦᱚᱲ ᱠᱟᱱᱟ ᱠᱚ|ᱦᱟᱡᱚᱝ ᱠᱚᱣᱟᱜ ᱚᱢᱚᱱ,ᱧᱩᱛᱩᱢ, ᱟᱨ ᱥᱤᱧᱚᱛ ᱫᱤᱥᱚᱢ ᱛᱮ ᱟᱹᱛᱤᱧ ᱟᱜᱩ ᱨᱮ ᱟᱭᱢᱟ ᱜᱟᱹᱠᱷᱩᱲᱤᱭᱟᱹ ᱠᱚ ᱟᱭᱢᱟ ᱞᱮᱠᱟᱱ ᱠᱟᱛᱷᱟ ᱠᱚ ᱞᱟᱹᱭ ᱟᱜᱩ ᱟᱠᱟᱫᱟ|ᱟᱫᱚᱢ ᱠᱚᱠᱚ ᱞᱟᱹᱭᱟ ᱵᱟᱝᱢᱟ ᱦᱟᱡᱚᱝ ᱫᱚ ᱵᱚᱲᱚ ᱠᱟᱥᱟᱨᱤ ᱡᱟᱹᱛᱤ ᱨᱮᱱ ᱢᱤᱫ ᱪᱟᱝᱜᱷᱟ ᱠᱟᱱᱟ ᱠᱚ।ᱩᱱᱠᱩ ᱫᱚ ᱛᱤᱵᱽᱵᱚᱛ ᱴᱚᱴᱷᱟ ᱠᱚ ᱨᱮ ᱠᱷᱚᱱ ᱵᱨᱚᱦᱢᱚᱯᱩᱛᱨᱚ ᱟᱨ ᱛᱤᱥᱛᱟ ᱜᱟᱰᱟ ᱯᱟᱨᱚᱢ ᱠᱟᱛᱮ ᱠᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱨᱮ ᱠᱚ ᱟᱹᱛᱤᱧ ᱦᱮᱡ ᱞᱮᱱᱟ ᱥᱚᱱᱠᱚᱥ ᱵᱮᱰᱟ ᱨᱮᱠᱚ ᱛᱷᱟᱢᱜᱟᱹᱫᱤ ᱞᱮᱱᱟ । ᱦᱟᱡᱚᱝ ᱠᱚ ᱫᱚ ᱱᱟᱦᱟᱜ ᱱᱚᱞᱵᱟᱲᱤ ᱦᱚᱱᱚᱛ ᱨᱮᱱᱟᱜ ᱥᱮᱫᱟᱭ ᱦᱟᱡᱳ ᱜᱮ ᱟᱠᱚᱣᱟ ᱮᱴᱚᱦᱚᱵ ᱟᱣᱛᱟᱱ ᱜᱟᱲ ᱢᱮᱱ ᱛᱮ ᱠᱚ ᱢᱮᱱᱮᱭᱮᱫ ᱠᱟᱱᱟ। ᱦᱟᱡᱚᱝ ᱧᱩᱛᱩᱢ ᱠᱷᱚᱱ ᱜᱮ ᱦᱟᱡᱳ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱᱟ।ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟ ᱛᱮ ᱦᱟᱡᱚᱝ ᱠᱚ ᱫᱚ ᱥᱩᱨᱡᱚ ᱵᱚᱝᱥᱤ ᱠᱷᱚᱛᱨᱤᱭᱚ ᱟᱨ ᱥᱤᱧ ᱪᱟᱱᱫᱚ ᱨᱮᱱ ᱵᱚᱸᱥ ᱵᱩᱫᱟᱹ ᱠᱟᱱᱟ ᱵᱚᱞᱮ|
ᱫᱷᱚᱨᱚᱢ
ᱦᱟᱡᱚᱝ ᱡᱟᱹᱛ ᱫᱚ ᱱᱟᱦᱟᱜ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ| ᱩᱱᱠᱩ ᱣᱟᱜ ᱫᱷᱚᱨᱚᱢ ᱨᱮ ᱫᱳ ᱦᱤᱱᱫᱩ ᱰᱮᱵᱽ ᱫᱮᱵᱤ ᱥᱟᱶ ᱥᱟᱶ ᱛᱮ ᱟᱠᱚ ᱨᱮᱱ ᱮᱴᱟᱜ ᱫᱮᱵᱽ ᱫᱮᱵᱤ ᱦᱚᱸ ᱠᱚ ᱯᱩᱡᱟᱹᱣ ᱟᱠᱟᱚᱣᱟ|ᱱᱚᱣᱟ ᱟᱠᱚᱣᱟ ᱱᱤᱡᱽ ᱟᱜ ᱫᱚ ᱫᱟᱭ ᱫᱷᱚᱨᱚᱢ ᱠᱚ ᱢᱮᱛᱟᱣᱟᱜ ᱠᱟᱱᱟ| ᱩᱱᱠᱩ ᱛᱟᱞᱟ ᱨᱮ ᱱᱤᱛ ᱦᱚᱸ ;ᱡᱤᱱᱤᱥ ᱯᱩᱡᱟᱹ ᱱᱤᱛ ᱷᱳᱱ ᱥᱮᱱᱚᱜ ᱠᱟᱱ ᱜᱮᱭᱟ| ᱩᱱᱠᱩ ᱟᱠᱚᱣᱟᱜ ᱫᱷᱚᱨᱚᱢ ᱨᱮ ᱛᱤᱥ ᱠᱚ ᱨᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱮᱞᱟᱝ ᱚᱨᱥᱚᱝ ᱯᱟᱲᱟᱣ ᱟᱜ ᱠᱚᱣᱟ, ᱚᱱᱟ ᱠᱟᱛᱦᱟ ᱞᱟᱹᱞᱟᱹᱭ ᱫᱚ ᱦᱟᱨᱚᱱ ᱜᱮᱭᱟ| ᱩᱱᱠᱩ ᱣᱟᱜ ᱯᱟᱹᱛᱤᱭᱟᱟᱹᱣ ᱟᱨ ᱟᱫᱚᱢ ᱞᱟᱭ-ᱞᱟᱹᱠᱪᱟᱨ ᱫᱚ ᱦᱤᱱᱫᱩ ᱠᱚ ᱠᱷᱚᱱ ᱟᱹᱰᱤ ᱢᱟᱨᱮ ᱜᱮᱭᱟ|
ᱯᱟᱹᱨᱥᱤ
ᱦᱟᱡᱚᱝ ᱯᱟᱹᱨᱥᱤ ᱫᱚ ᱥᱤᱧᱚᱛ ᱟᱨᱡᱚ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫᱴᱮᱱ ᱯᱟᱹᱨᱥᱤ ᱠᱟᱱᱟ, ᱚᱠᱟ ᱯᱟᱹᱨᱥᱤ ᱫᱚ ᱛᱤᱵᱽᱵᱚᱛᱚ-ᱵᱚᱨᱢᱤ ᱯᱟᱹᱨᱥᱤ ᱥᱟᱶ ᱟᱹᱰᱤ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱟᱠᱟᱫ| ᱦᱟᱡᱚᱝ ᱯᱟᱹᱨᱥᱤ ᱫᱚ ᱥᱤᱧᱚᱛ ᱨᱮᱭᱟᱜ ᱟᱥᱟᱢ,ᱚᱨᱩᱱᱟᱪᱚᱞ ᱯᱨᱚᱫᱮᱥ,ᱢᱮᱜᱷᱟᱞᱚᱭ, ᱯᱟᱹᱪᱦᱤᱢ ᱵᱟᱝᱜᱽᱞᱟ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱦ ᱢᱚᱭᱱᱚᱱᱥᱤᱝ ᱮᱢᱟᱱ ᱴᱚᱴᱷᱟ ᱠᱚ ᱨᱮ ᱑᱙᱕,᱐᱐᱐ ᱦᱚᱲ ᱠᱚ ᱨᱚᱲ ᱮᱫᱟ|ᱦᱟᱡᱚᱝ ᱯᱟᱹᱨᱥᱤ ᱫᱚ ᱟᱥᱟᱢᱤᱥ ᱞᱤᱯᱤ ᱛᱮ ᱜᱮ ᱠᱚ ᱚᱞ ᱮᱫᱟ| ᱮᱱ ᱨᱮ ᱦᱚᱸ ᱦᱟᱡᱚᱸ ᱯᱟᱹᱨᱥᱤ ᱢᱟᱲᱟᱝ ᱫᱚ ᱛᱤᱵᱚᱛᱤ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱛᱟᱸᱦᱮᱸ ᱠᱟᱱᱟ, ᱚᱱᱟ ᱜᱮ ᱵᱟᱹᱭ ᱵᱟᱹᱭ ᱛᱮ ᱟᱥᱟᱢᱤᱥ ᱟᱨ ᱵᱟᱝᱞᱟ ᱯᱟᱹᱨᱥᱤ ᱛᱮ ᱞᱮᱣᱞᱟ ᱢᱤᱫ ᱮᱱᱟ|ᱦᱟᱡᱚᱝ ᱯᱟᱹᱨᱥᱤ ᱫᱚ ᱟᱥᱟᱢᱤᱥ ᱥᱟᱶ ᱴᱮ ᱞᱮᱴᱤᱱ ᱞᱤᱯᱤ ᱴᱜᱮ ᱦᱚᱸ ᱠᱚ ᱚᱞ ᱜᱮᱭᱟ|ᱢᱮᱱᱠᱦᱟᱱ ᱵᱟᱝᱞᱟᱫᱮᱥ ᱨᱮ ᱫᱚ ᱟᱭᱢᱟ ᱦᱟᱡᱚᱝ ᱦᱚᱲ ᱜᱮ ᱵᱟᱝᱞᱟ ᱞᱤᱯᱤ ᱠᱚ ᱵᱮᱵᱷᱟᱨᱮᱫ ᱠᱟᱱᱟ|
ᱵᱟᱝᱞᱟ ᱪᱤᱠᱤ
ᱵᱟᱝᱞᱟ ᱪᱤᱠᱤ ᱫᱚ ᱦᱩᱭᱩᱜ ᱠᱟᱱᱟ ᱚᱞ ᱵᱟᱲᱟᱭ ᱞᱟᱹᱜᱤᱫᱽ ᱡᱟᱦᱟ ᱫᱚ ᱵᱟᱝᱞᱟ, ᱢᱩᱱᱤᱯᱩᱨᱤ, ᱠᱚᱠᱵᱚᱨᱚᱠ, ᱚᱥᱚᱢᱤᱭᱟ ᱯᱟᱹᱨᱥᱤ ᱨᱮᱱᱟᱜ᱾ ᱵᱟᱝᱞᱟ ᱯᱟᱹᱨᱥᱤ ᱛᱩᱞᱚᱱᱟ ᱞᱮᱠᱷᱟᱱ ᱫᱚ ᱠᱚᱢᱟᱣ ᱜᱮᱭᱟ᱾ ᱵᱟᱝᱞᱟ ᱪᱤᱠᱤ ᱫᱚ ᱥᱤᱫᱫᱷᱚᱢ ᱪᱤᱠᱤ ᱠᱷᱚᱱ ᱠᱚ ᱛᱩᱢᱟᱸᱞ ᱟᱠᱟᱫ ᱟᱠᱟᱫᱟ ᱵᱚᱞᱮ ᱠᱚ ᱵᱷᱟᱹᱵᱤᱫ ᱫᱟ᱾ ᱯᱟᱹᱨᱥᱤ ᱟᱲᱟᱝ ᱞᱮᱠᱟᱛᱮ ᱚᱥᱚᱢᱤᱭᱟ ᱯᱟᱹᱨᱥᱤ ᱠᱚ ᱵᱩᱡᱦᱟᱹᱣ ᱠᱟᱱ ᱨᱮᱦᱚᱸ ᱚᱥᱚᱢᱤᱭᱟ ᱪᱤᱠᱤ ᱵᱟᱝᱞᱟ ᱪᱤᱠᱤ ᱠᱷᱚᱱ ᱜᱮᱞ ᱵᱟᱨ ᱥᱟᱭ ᱥᱮᱨᱢᱟ ᱮᱭᱟᱭ ᱪᱟᱸᱫᱚ ᱛᱟᱭᱚᱢ ᱜᱮᱭᱟ᱾ ᱟᱨ ᱡᱟᱦᱟ ᱵᱷᱮᱜᱮᱛ ᱜᱮᱭᱟ ᱰᱟᱝᱞᱟ ᱛᱮᱫᱚ ᱨ|র ᱚᱥᱚᱢᱤᱭᱟ ᱫᱚ ᱨ|ৰ ᱡᱟᱦᱟ ᱫᱚ ᱱᱮᱛᱟᱨᱱᱟᱝ ᱪᱤᱠᱤ ᱢᱮᱥᱟᱣ ᱧᱮᱞᱚᱜ-ᱟ᱾ ᱵᱟᱝᱞᱟ ᱪᱤᱠᱤ ᱫᱚ ᱵᱤᱥᱥᱚ ᱨᱮᱱᱟᱜ ᱕ ᱟᱱᱟᱝ ᱪᱤᱠᱤ ᱠᱟᱱᱟ ᱡᱟᱦᱟ ᱫᱚᱠᱚ ᱵᱮᱵᱟᱦᱟᱨ ᱫᱟ᱾
ᱩᱞᱟᱱᱵᱟᱴᱚᱨ
ᱩᱞᱟᱱᱵᱟᱴᱚᱨ (ᱢᱚᱝᱜᱚᱞᱤᱭᱟᱱ ᱺ Улаанбаатар, ᠤᠯᠠᠭᠠᠨᠪᠠᠭᠠᠲᠤᠷ) ᱢᱚᱝᱜᱚᱞᱤᱭᱟ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱚᱠᱟ ᱯᱚᱱᱚᱛ ᱨᱮᱦᱚ ᱥᱮᱞᱮᱫ ᱵᱟᱹᱱᱩᱜᱼᱟ᱾ ᱒᱐᱑᱔ ᱥᱮᱨᱢᱟ ᱦᱚᱲᱥᱚᱝ ᱞᱮᱠᱟᱛᱮ ᱱᱚᱣᱟ ᱱᱟᱜᱟᱨ ᱨᱮ ᱑.᱓ ᱢᱤᱞᱤᱭᱚᱱ ᱦᱚᱲ ᱠᱚ ᱛᱮᱦᱮ ᱠᱟᱱᱟ, ᱡᱟᱦᱟ ᱫᱚ ᱫᱤᱥᱚᱢ ᱦᱚᱲᱮᱞ ᱨᱮᱱᱟᱜ ᱚᱨᱫᱷᱮᱠ (half) ᱮᱞ ᱠᱟᱱᱟ᱾ ᱮᱛᱚᱢᱼᱛᱟᱞᱟ ᱢᱚᱝᱜᱚᱞᱤᱭᱟ ᱨᱮᱱᱟᱜ ᱛᱩᱞ ᱜᱟᱰᱟ ᱵᱮᱰᱟ ᱨᱮ ᱢᱮᱱᱟᱜ ᱱᱚᱣᱟ ᱱᱟᱜᱟᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱓᱐᱐ ᱢᱤᱴᱟᱨ (᱔.᱓᱐᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱩᱞᱟᱱᱵᱟᱴᱚᱨ ᱢᱚᱝᱜᱚᱞᱤᱭᱟ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ, ᱞᱟᱠᱪᱟᱨ, ᱵᱮᱯᱟᱨ, ᱥᱤᱞᱯᱚ ᱟᱨ ᱦᱮᱡᱽᱥᱮᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱱᱚᱣᱟ ᱱᱟᱜᱟᱨ ᱥᱟᱭᱵᱮᱨᱤᱭᱟᱱ ᱨᱮᱞ ᱥᱟᱞᱟᱜ ᱨᱟᱥᱤᱭᱟ ᱟᱨ ᱪᱤᱱ ᱨᱮᱱᱟᱜ ᱨᱮᱞ ᱰᱟᱦᱟᱨ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ᱾
ᱱᱚᱶᱟ ᱱᱟᱜᱟᱨ ᱑᱖᱓᱙ ᱥᱮᱨᱢᱟ ᱨᱮ ᱵᱩᱫᱫᱷᱚ ᱢᱳᱱᱟᱥᱴᱤᱠ ᱛᱟᱞᱢᱟ ᱞᱮᱠᱟᱛᱮ ᱛᱷᱟᱯᱚᱱ ᱦᱩᱭ ᱞᱮᱱᱟ᱾ ᱵᱟᱨᱜᱮᱞ ᱥᱟᱭ ᱨᱮ ᱱᱚᱣᱟ ᱱᱟᱜᱟᱨ ᱫᱚ ᱢᱮᱱᱩᱯᱷᱮᱪᱟᱨᱤᱝ ᱛᱟᱞᱢᱟ ᱞᱮᱠᱟᱛᱮ ᱨᱟᱠᱟᱯ ᱦᱮᱡᱽ ᱟᱠᱟᱱᱟ᱾
ᱞᱩᱢᱵᱤᱱᱤ ᱯᱨᱚᱫᱮᱥ
ᱞᱩᱢᱵᱤᱱᱤ ᱯᱨᱚᱫᱮᱥ ᱱᱮᱯᱟᱠᱞ ᱨᱮᱱᱟᱜ ᱥᱚᱸᱵᱤᱫᱷᱟᱱ ᱒᱐᱗᱒ ᱨᱮ ᱵᱤᱹ ᱥᱚᱹ ᱒᱐᱗᱒ ᱚᱥᱳᱡᱽ ᱨᱮ ᱨᱟᱡᱭᱚ ᱵᱤᱜᱟᱨ ᱡᱚᱠᱷᱮ ᱗ ᱯᱨᱚᱫᱮᱥ ᱢᱩᱫᱽ ᱨᱮ ᱢᱤᱫ ᱠᱟᱱᱟ | ᱱᱩᱣᱟ ᱨᱮᱱᱟᱜ ᱡᱩᱜᱟᱡᱩᱜ ᱛᱟᱦᱮᱱ ᱧᱩᱛᱩᱢ ᱫᱚ ᱞᱤᱢᱵᱩᱱᱤ ᱟᱨ ᱱᱩᱣᱟ ᱯᱨᱚᱫᱮᱥ ᱨᱮᱱᱟᱜ ᱡᱩᱜᱟᱡᱩᱜ ᱨᱟᱡᱫᱦᱟᱱᱤ ᱫᱚ ᱨᱟᱯᱛᱤ ᱵᱩᱨᱩ(ᱰᱮᱩᱠᱷᱩᱨᱤ) ᱢᱟᱹᱦᱤᱛ ᱒᱐᱗᱗ ᱥᱟᱞ ᱟᱥᱳᱡᱽ ᱒᱐ ᱢᱚᱦᱟᱸ ᱦᱤᱞᱳ ᱯᱨᱚᱫᱮᱥ ᱥᱚᱯᱷᱟ ᱠᱷᱚᱱ ᱞᱟᱜᱩ ᱦᱩᱭ-ᱟᱠᱟᱱᱟ | ᱱᱩᱣᱟ ᱢᱟᱬᱟᱝ ᱱᱩᱣᱟ ᱯᱨᱚᱫᱮᱥ ᱨᱮ ᱛᱷᱩᱰᱷᱟ ᱫᱤᱱ ᱞᱟᱹᱜᱤᱫ ᱟᱨ ᱨᱟᱡᱫᱦᱟᱱᱤ ᱫᱚ ᱯᱨᱚᱫᱮᱥ ᱮᱞ ᱕ ᱟᱨ ᱵᱩᱴᱚᱣᱚᱞ ᱛᱟᱦᱮᱠᱟᱱᱟ | ᱱᱩᱣᱟ ᱯᱨᱚᱫᱮᱥ ᱨᱮᱱᱟᱜ ᱩᱛᱛᱚᱨ ᱱᱟᱠᱷᱟ ᱨᱮ ᱜᱚᱱᱰᱚᱠᱤ ᱯᱨᱚᱫᱮᱥ ᱟᱨ ᱠᱚᱨᱱᱟᱞᱤ ᱯᱨᱚᱫᱮᱥ ᱟᱨ ᱯᱟᱪᱮ ᱨᱮ ᱥᱩᱫᱩᱨᱯᱚᱥᱪᱤᱢ ᱯᱨᱚᱫᱮᱥ ᱟᱨ ᱮᱛᱚᱢ ᱱᱟᱠᱷᱟ ᱨᱮ ᱵᱷᱟᱨᱚᱛ ᱨᱮᱵᱟᱜ ᱩᱛᱛᱚᱨ ᱯᱨᱚᱫᱮᱥ ᱢᱮᱱᱟᱜ-ᱟ | ᱱᱩᱣᱟ ᱯᱨᱚᱫᱮᱥ ᱨᱮᱱᱟᱜ ᱥᱚᱸᱵᱤᱫᱷᱟᱱ ᱚᱱᱩᱥᱩᱪᱤ -᱔ ᱞᱮᱠᱟᱴᱮ ᱱᱚᱵᱚᱞᱯᱚᱨᱟᱥᱤ(ᱵᱚᱨᱫᱚᱜᱷᱟᱴ ᱥᱩᱛᱴᱟ ᱯᱟᱪᱮ),ᱨᱩᱯᱚᱱᱫᱮᱦᱤ,ᱠᱚᱯᱚᱞᱵᱚᱥᱛᱤ,ᱯᱟᱞᱯᱟ,ᱟᱨᱫᱷᱟᱠᱷᱸᱥᱤ, ᱜᱩᱞᱢᱤ,ᱨᱩᱠᱩᱢ(ᱥᱟᱢᱟᱝ ᱵᱷᱟᱜᱽ),ᱨᱳᱯᱞᱟ,ᱯᱭᱩᱛᱷᱟᱱ,ᱫᱟᱝ, ᱵᱟᱸᱠᱮ, ᱵᱚᱨᱫᱤᱭᱟ ᱞᱮᱠᱟᱛᱮ ᱑᱒ ᱴᱤ ᱡᱤᱞᱟᱹ ᱢᱮᱱᱟ-ᱟ | ᱑᱒ ᱡᱤᱞᱟᱹ ᱢᱩᱫᱽ ᱨᱮ ᱖ ᱡᱤᱞᱟᱹ ᱨᱮ ᱵᱩᱨᱩ ᱟᱨ ᱖ ᱡᱤᱞᱟᱹ ᱫᱚ ᱥᱚᱢᱟᱱ ᱡᱟᱜᱟ (ᱛᱚᱨᱟᱭ) ᱢᱮᱱᱟᱜ-ᱟ | ᱟᱨ ᱱᱩᱣᱟ ᱡᱤᱞᱟᱹ ᱨᱮ ᱔ ᱩᱯᱚᱢᱚᱷᱟᱱᱚᱜᱚᱨᱯᱟᱞᱤᱠᱟ,᱓᱒ ᱱᱚᱜᱚᱨᱯᱟᱞᱤᱠᱟ ᱟᱨ ᱗᱓ ᱜᱟᱣᱯᱟᱞᱤᱠᱟ ᱞᱮᱠᱟᱛᱮ ᱡᱚᱢᱢᱟ ᱑᱐᱙ ᱴᱤ ᱣᱟᱲ ᱢᱮᱱᱟᱜ-ᱟ | ᱩᱛᱛᱚᱨ ᱨᱮ ᱯᱩᱛᱷᱟ ᱦᱤᱞᱟᱞᱵᱩᱨᱩ ᱠᱷᱚᱱ ᱮᱛᱚᱢ ᱨᱮ ᱢᱚᱨᱪᱚᱵᱟᱨ ᱫᱷᱟᱹᱨᱤ, ᱢᱟᱢᱟᱝ ᱱᱟᱠᱷᱟ ᱛᱨᱤᱵᱮᱬᱤ ᱥᱩᱥᱥᱛᱟ ᱠᱷᱚᱱ ᱯᱟᱪᱮ ᱨᱮ ᱨᱟᱡᱟᱯᱩᱨ ᱫᱷᱟᱹᱨᱤ ᱡᱚᱢᱢᱟ ᱑᱗,᱘᱑᱐ ᱵᱚᱨᱜᱚ ᱠᱤᱞᱳᱢᱤᱴᱚᱨ ᱡᱟᱜᱟ ᱢᱮᱱᱟᱜ-ᱟ |ᱱᱮᱯᱟᱞ ᱨᱮᱱᱟᱜ ᱡᱚᱢᱢᱟ ᱮᱨᱮᱭᱟ ᱨᱮᱱᱟᱜ ᱑᱒ᱹ᱑% ᱡᱟᱜᱟ ᱟᱴᱮᱛ ᱢᱮᱱᱟᱜ-ᱟ | ᱦᱚᱲ ᱞᱮᱠᱷᱟ ᱵᱤᱹ ᱥᱚᱹ ᱒᱐᱖᱘ ᱨᱮᱱᱟᱜ ᱞᱮᱠᱟᱛᱮ ᱡᱚᱢᱢᱟ ᱦᱚᱲ ᱔᱕,᱔᱐,᱒᱒᱒(᱑᱗ᱹ᱑᱔%) ᱦᱚᱲ ᱠᱚ ᱧᱮᱞ ᱞᱮᱱᱟ | ᱱᱩᱣᱟ ᱯᱨᱚᱫᱮᱥ ᱨᱮᱱᱟᱜ ᱢᱟᱹᱭᱞᱤᱠ ᱵᱤᱥᱮᱥᱛᱟ ᱥᱟᱱᱛᱤ ᱨᱮᱱ ᱵᱚᱸᱜᱟ ᱜᱟᱩᱛᱚᱢ ᱵᱩᱫᱷᱫᱚ-ᱟᱜ ᱡᱟᱱᱟᱢ ᱡᱟᱜᱟ ᱠᱟᱱᱟ,ᱛᱤᱞᱳᱩᱨᱟᱠᱳᱛ ᱟᱨ ᱟᱭᱢᱟ ᱞᱤᱠᱟᱱ ᱵᱩᱫᱷᱫᱚ ᱱᱟᱜᱟᱢ ᱟᱨ ᱞᱟᱠᱪᱟᱨ ᱥᱚᱢᱯᱚᱛᱤ ᱠᱚ ᱱᱩᱣᱟ ᱯᱨᱚᱫᱮᱥ ᱨᱮ ᱢᱮᱢᱟᱜ-ᱟ | ᱮᱥᱤᱭᱟ ᱨᱮᱱᱟᱜ ᱢᱟᱨᱟᱜ ᱫᱟᱝ ᱦᱤᱢᱟᱞᱵᱩᱨᱩ ᱱᱩᱣᱟ ᱯᱨᱚᱫᱮᱥ ᱨᱮ ᱢᱮᱱᱟᱜ-ᱟ |
ᱩᱞᱟᱱᱵᱟᱴᱚᱨ
ᱱᱟᱜᱟᱢ
ᱩᱞᱟᱱᱵᱟᱴᱚᱨ ᱨᱮ ᱮᱫᱟᱭ (Paleolithic) ᱠᱷᱚᱱ ᱨᱮ ᱦᱚᱲ ᱠᱚ ᱛᱟᱦᱮᱱ ᱨᱮᱱᱟᱜ ᱪᱤᱱᱦᱟᱹ ᱢᱮᱱᱟᱜᱼᱟ᱾
ᱞᱩᱢᱵᱤᱱᱤ ᱯᱨᱚᱫᱮᱥ
ᱡᱤᱞᱟᱹ ᱠᱚ
ᱱᱮᱯᱟᱠᱞ ᱨᱮᱱᱟᱜ ᱥᱚᱸᱵᱤᱫᱷᱟᱱ ᱒᱐᱗᱒
ᱩᱞᱟᱱᱵᱟᱴᱚᱨ
ᱵᱟᱨᱦᱮ ᱡᱚᱱᱚᱲ
ᱩᱞᱟᱱᱵᱟᱴᱚᱨ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ
ᱛᱚᱨᱩᱱᱫᱤᱯ ᱨᱟᱭ
ᱛᱚᱨᱩᱱᱫᱤᱯ ᱨᱟᱭ ᱫᱚ (ᱡᱟᱱᱟᱢ: ᱒᱒ ᱯᱷᱮᱵᱽᱨᱩᱣᱟᱨᱤ ᱑᱙᱘᱔ ᱱᱟᱢᱪᱤ, ᱥᱤᱠᱠᱤᱢ, ᱥᱤᱧᱚᱛ ᱨᱮ) ᱢᱤᱫ ᱥᱤᱧᱚᱛᱤᱭᱟᱹ ᱛᱮᱨᱟᱝᱫᱟᱡᱽ ᱠᱟᱱᱟᱭ ᱾
ᱢᱟᱱᱩ
ᱢᱟᱱᱩ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱮᱱᱮᱡᱤᱜ ᱠᱟᱱᱟ, ᱥᱟᱨᱟᱱ ᱟᱜ ᱠᱚᱫᱷᱚᱞ ᱢᱟᱱᱱᱟᱱ (᱑᱙᱙᱘) ᱥᱟᱶᱛᱮ ᱟᱡᱟᱜ ᱜᱟᱭᱟᱱ ᱮᱛᱚᱦᱚᱵᱽ ᱛᱟᱭᱚᱢ, ᱢᱟᱱᱩ ᱫᱚ ᱢᱤᱫ ᱜᱟᱭᱟᱱ ᱵᱮᱯᱟᱨ ᱥᱟᱶᱛᱮ ᱵᱟᱪᱷᱟᱣ ᱮᱱᱟ ᱟᱨ ᱢᱤᱫᱴᱟᱝ ᱫᱮᱠᱷᱟᱣ ᱤᱡ ᱵᱟᱰᱚᱦᱤ ᱠᱚᱢᱯᱟᱱᱤ ᱟᱜ ᱴᱷᱟᱯᱚᱱ ᱠᱟᱛᱮ ᱟᱨ ᱡᱮᱜᱮᱫ ᱡᱟᱜᱟᱛ ᱨᱮ ᱮᱱᱮᱡ ᱜᱷᱮᱨᱟᱣ ᱨᱮᱱᱟᱜ ᱯᱟᱹᱛᱭᱟᱹᱣ ᱤᱫᱤ ᱛᱮ ᱢᱤᱫᱴᱟᱝ ᱮᱱᱮᱡ ᱞᱮᱠᱟᱛᱮ ᱟᱡᱟᱜ ᱫᱩᱞᱟᱹᱲ ᱨᱮᱱᱟᱜ ᱥᱮᱸᱫᱽᱨᱟ ᱞᱟᱹᱜᱤᱫ ᱮ ᱫᱚᱦᱚ ᱠᱮᱫᱼᱟ ᱾ ᱱᱚᱣᱟ ᱒᱐᱑᱑ ᱨᱮ ᱡᱤᱸᱭᱤᱫ ᱛᱟᱦᱮᱱ ᱦᱩᱭ ᱮᱱᱟ, ᱛᱤᱥ ᱩᱱᱤᱫᱚ ᱮᱠᱴᱟᱨ ᱨᱟᱡᱽᱱᱤᱠᱟᱸᱛ ᱫᱚ ᱥᱤᱝᱜᱟᱯᱩᱨ ᱨᱮ ᱵᱮᱢᱟᱨ ᱦᱩᱣᱟᱹᱜ ᱠᱷᱚᱱ ᱵᱟᱝᱪᱟᱣ ᱞᱟᱹᱜᱤᱫ ᱛᱮ ᱜᱚᱲᱚ ᱟᱫᱮᱭᱟ ᱾
ᱵᱮᱯᱟᱨ
ᱢᱟᱱᱩ ᱟᱜ ᱡᱟᱱᱟᱢ ᱜᱩᱣᱟᱦᱟᱴᱤ, ᱟᱥᱟᱢ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱟᱨ ᱩᱱᱤᱫᱚ ᱯᱩᱱ ᱥᱮᱨᱢᱟ ᱩᱢᱚᱨ ᱠᱷᱚᱱ ᱮᱱᱮᱡ ᱞᱟᱹᱜᱤᱫ ᱮ ᱮᱦᱚᱵᱽ ᱞᱮᱫᱼᱟ ᱛᱟᱦᱮᱸᱫ ᱾ ᱩᱱᱤᱫᱚ ᱑᱙᱙᱒ ᱟᱨ ᱑᱙᱙᱕ ᱨᱮ ᱜᱩᱨᱩᱢᱤ ᱥᱤᱝᱦᱟ ᱥᱤᱝ, ᱜᱩᱨᱩ ᱟᱨᱵᱤᱸᱫᱽ ᱠᱟᱞᱤᱠᱟ ᱟᱨ ᱜᱩᱨᱩ ᱦᱚᱡᱩᱨᱤ ᱟᱜ ᱟᱭᱩᱨ ᱛᱮ ᱢᱟᱬᱤᱯᱩᱨᱤ ᱟᱨ ᱠᱚᱛᱷᱚᱠ ᱮᱱᱮᱡ ᱨᱮ ᱟᱡᱟᱜ ᱵᱤᱥᱨᱟᱛ ᱛᱮ ᱥᱟᱹᱛ ᱠᱮᱫᱟ ᱾ ᱟᱨᱦᱚᱸ ᱩᱱᱤᱫᱚ ᱵᱷᱚᱨᱚᱛᱱᱟᱴᱭᱚᱢ ᱨᱮ ᱢᱟᱨᱟᱝ ᱱᱟᱯ ᱛᱷᱮᱱ ᱥᱮᱪᱮᱫ ᱮᱱᱟ ᱟᱨ ᱑᱙᱙᱕ ᱨᱮ ᱟᱡᱤᱜ ᱜᱩᱨᱩ, ᱯᱟᱫᱢᱟ ᱦᱚᱨᱜᱚᱯᱟᱞ ᱧᱮᱞ ᱵᱟᱨᱟ ᱞᱟᱹᱜᱤᱫ ᱟᱡᱟᱜ ᱟᱥᱲᱟᱢ ᱟᱹᱛᱩ ᱨᱮᱱᱟᱜ ᱫᱮᱠᱷᱟᱣ ᱠᱮᱫᱟ ᱾ ᱡᱟᱹᱛᱤᱭᱟᱹᱨᱤ ᱮᱱᱮᱡ ᱥᱮᱱᱚᱜ ᱮᱦᱚᱵᱽ ᱠᱟᱛᱮ ᱛᱟᱭᱚᱢ, ᱮᱱᱮᱡ ᱞᱟᱹᱜᱤᱫ ᱩᱱᱤᱭᱟᱜ ᱫᱩᱞᱟᱹᱲ ᱫᱚ ᱩᱱᱤ ᱫᱷᱟᱱᱱᱟᱡᱚᱭ ᱞᱮᱠᱟ ᱥᱮᱪᱮᱫᱚᱜ ᱥᱟᱹᱛ ᱞᱟᱹᱜᱤᱫ ᱛᱮ ᱪᱮᱱᱱᱟᱭ ᱠᱚ ᱤᱫᱤ ᱠᱮᱫᱮ ᱭᱟ ᱾ ᱢᱤᱫ ᱮᱱᱮᱡ ᱠᱟᱹᱢᱤ ᱚᱠᱛᱚ ᱩᱱᱤᱭᱟᱜ ᱫᱮᱠᱷᱟᱣ ᱧᱮᱧᱮᱞ ᱛᱟᱭᱚᱢ, ᱮᱠᱴᱟᱨ ᱵᱷᱤᱵᱷᱮᱠ ᱫᱚ ᱩᱱᱤ ᱫᱤᱥᱟᱹ ᱩᱫᱩᱜᱤᱦ ᱥᱚᱨᱚᱱ ᱞᱟᱹᱜᱤᱫ ᱛᱮ ᱟᱱᱩᱥᱟᱸᱥᱟ (recommended) ᱠᱮᱫᱟ, ᱚᱠᱚᱭ ᱫᱚ ᱩᱱᱤ ᱛᱟᱭᱚᱢ ᱩᱱᱤ ᱫᱤᱥᱟᱹ ᱩᱫᱩᱜᱤᱦ ᱟᱜ ᱯᱩᱭᱞᱩ ᱯᱷᱤᱞᱢ ᱠᱟᱫᱷᱚᱞ ᱢᱟᱱᱱᱟᱱ (᱑᱙᱙᱘) ᱨᱮ ᱢᱩᱬ ᱨᱚᱞ (Role) ᱨᱮᱱᱟᱜ ᱪᱮᱥᱴᱟ ᱠᱮᱫᱟ ᱾ ᱢᱟᱱᱩ ᱫᱚ ᱮᱦᱚᱵᱽ ᱨᱮ ᱱᱚᱣᱟ ᱦᱟᱞᱟᱛ ᱫᱚ ᱥᱟᱦᱟ ᱜᱤᱰᱤ ᱠᱟᱫᱟ ᱟ, ᱟᱫᱚ ᱩᱱᱤᱨᱤᱱ ᱟᱭᱳᱼᱵᱟᱵᱟ ᱟᱜ ᱵᱩᱡᱷᱟᱹᱣ ᱛᱟᱭᱚᱢ ᱛᱩᱨᱩᱭ ᱪᱟᱸᱫᱚ ᱛᱟᱭᱚᱢ ᱥᱟᱭᱤᱱ ᱠᱮᱫᱟ ᱾ ᱯᱷᱤᱞᱢ  ᱱᱟᱯᱟᱭ ᱥᱮᱱᱚᱜ ᱨᱮᱱᱟᱜ ᱵᱤᱨᱚᱫᱽ, ᱢᱟᱱᱩ ᱫᱚ ᱢᱤᱫ ᱮᱠᱴᱨᱮᱥ ᱞᱮᱠᱟᱛᱮ ᱵᱟᱝ ᱫᱚᱦᱚ ᱞᱮᱫᱼᱟ ᱟᱨ ᱟᱡᱤᱜ ᱮᱱᱮᱡ ᱠᱟᱢᱯᱟᱱᱤ, ᱢᱟᱱᱩ ᱵᱟᱰᱚᱦᱤ ᱨᱮᱱᱟᱜ ᱮ ᱴᱷᱟᱯᱚᱱ ᱠᱮᱫᱟ ᱾ ᱩᱱᱤᱫᱚ ᱟᱹᱰᱤ ᱱᱟᱯᱟᱭ ᱮᱱᱮᱡ ᱠᱟᱹᱢᱤ ᱥᱤᱵᱽᱜᱟᱱᱤ,  ᱞᱤᱵᱤᱝ ᱴᱨᱤ, ᱢᱟᱫᱷᱟᱵᱤ ᱟᱨ ᱠᱚᱸᱡᱩᱢ ᱥᱟᱞᱚᱸᱜᱟᱭ ᱨᱮ ᱢᱩᱬ ᱮᱱᱮᱡᱤᱜ ᱤᱫᱤ ᱛᱮ ᱡᱮᱜᱮᱫ ᱡᱟᱜᱟᱛ ᱨᱮ ᱮᱱᱮᱡ ᱜᱷᱮᱨᱟᱣ ᱥᱟᱶᱛᱮ ᱦᱟᱛᱟᱣ ᱠᱮᱫᱮᱭᱟ ᱠᱚ ᱾
ᱵᱟᱯᱞᱟ ᱠᱟᱛᱮ ᱛᱟᱭᱚᱢ, ᱱᱩᱭ ᱥᱤᱝᱜᱟᱯᱩᱨ ᱥᱮᱱ ᱮᱱᱟ ᱟᱨ ᱒᱐᱑᱑ ᱨᱮ ᱢᱤᱰᱤᱭᱟ ᱨᱮ ᱟᱨᱦᱚᱸ ᱥᱮᱞᱮᱫ ᱮᱱᱟ, ᱛᱤᱥ ᱱᱩᱭ ᱥᱤᱧᱚᱛ ᱨᱮ ᱥᱤᱝᱜᱟᱯᱩᱨᱤ ᱯᱷᱤᱞᱢ ᱨᱮᱱᱟᱜ ᱯᱟᱥᱱᱟᱣ ᱮᱫᱟ ᱛᱟᱦᱮᱸᱫ, ᱚᱠᱚᱭᱟᱜ ᱟᱹᱰᱤ ᱱᱟᱯᱟᱭ ᱛᱟᱦᱮᱸᱫ ᱠᱟᱱᱟ ᱥᱤᱝᱜᱟᱭᱤᱞ ᱠᱩᱨᱩᱟᱨᱟᱢ ᱟᱨ ᱟᱨᱦᱚᱸ ᱨᱟᱡᱽᱱᱤᱠᱟᱸᱛ ᱵᱮᱢᱟᱨ ᱠᱷᱚᱱ ᱵᱟᱝᱪᱟᱣ ᱞᱟᱹᱜᱤᱫ ᱛᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱯᱷᱤᱞᱢ ᱵᱮᱱᱟᱣ ᱤᱡ ᱨᱟᱡᱽᱱᱤᱠᱟᱸᱛ ᱟᱜ ᱵᱚᱱᱫᱽ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤᱫᱚ ᱢᱟᱱᱩ ᱛᱷᱮᱱ ᱠᱷᱚᱱ ᱥᱤᱝᱜᱟᱯᱩᱨ ᱨᱮ ᱛᱟᱦᱮᱱ ᱚᱠᱛᱚ ᱮᱠᱴᱟᱨ ᱧᱮᱞ ᱵᱟᱨᱟ ᱞᱟᱹᱜᱤᱫ ᱛᱮ ᱢᱮᱱ ᱞᱮᱫᱟ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱚᱠᱛᱚ, ᱩᱱᱤᱫᱚ ᱴᱮᱞᱤᱵᱤᱡᱟᱱ ᱞᱟᱹᱜᱤᱫ ᱥᱩᱴ (shot) ᱠᱮᱫᱟ ᱚᱠᱚᱭᱟᱜ ᱦᱚᱠ ᱮᱡᱩᱛᱷᱟᱛᱷ ᱠᱟᱰᱷᱟᱭ ᱛᱟᱦᱮᱸ ᱠᱟᱱᱟ ᱱᱚᱟᱣ ᱥᱨᱤᱞᱚᱝᱠᱟ ᱨᱮ ᱥᱩᱴ (shot) ᱞᱮᱫᱼᱟ ᱛᱟᱦᱮᱸᱫ ᱟᱨ ᱩᱱᱤᱫᱚ ᱟᱡ ᱡᱟᱶᱟᱭ ᱥᱚᱸᱫᱤᱯ ᱫᱩᱨᱟ ᱥᱟᱶ ᱠᱮᱝᱥᱟᱨ ᱥᱟᱨᱡᱟᱱ ᱥᱟᱶᱛᱮ ᱠᱚᱞᱚᱢᱵᱚ ᱨᱮᱱᱟᱜ ᱢᱤᱫ ᱢᱮᱰᱤᱠᱟᱞ ᱠᱮᱢᱯ ᱨᱮ ᱦᱚᱸ ᱠᱟᱹᱢᱤ ᱞᱮᱫᱼᱟ ᱛᱟᱦᱮᱸᱫ ᱾ ᱩᱱᱤᱫᱚ ᱪᱮᱱᱱᱟᱭ ᱨᱮ ᱵᱷᱤᱥᱢᱟ, ᱫᱟ ᱜᱨᱮᱸᱰᱥᱟᱰᱟᱭᱚᱨ, ᱫᱟ ᱯᱤᱛᱟᱢᱦᱟ ᱵᱮᱱᱟᱣ ᱨᱮ ᱦᱚᱸ ᱜᱚᱲᱚ ᱟᱫᱮᱭᱟ, ᱡᱟᱷᱟᱸ ᱨᱮ ᱫᱤᱥᱟᱹ ᱩᱫᱩᱜᱤᱦ ᱠᱮ. ᱵᱟᱞᱪᱚᱱᱫᱚᱨ, ᱨᱟᱡᱽᱱᱤᱠᱟᱸᱛ ᱟᱨ ᱵᱷᱤᱵᱷᱮᱠ ᱮ ᱦᱟᱛᱟᱣ ᱠᱮᱫ ᱠᱚᱣᱟ ᱾  ᱱᱚᱣᱟ ᱟᱡᱟᱜ ᱫᱚᱥᱟᱨ ᱛᱟᱢᱤᱞ ᱯᱷᱤᱞᱢ, ᱤᱱᱱᱟ ᱥᱟᱛᱷᱟᱱ ᱤᱱᱫᱽᱨᱟ ᱱᱮᱨᱚᱢ (᱒᱐᱑᱔) ᱨᱮ ᱜᱟᱭᱟᱱ ᱮᱛᱚᱦᱟᱵᱽ ᱞᱟᱹᱜᱤᱫ ᱜᱮᱞᱛᱩᱨᱩᱭ ᱥᱮᱨᱢᱟ ᱛᱟᱭᱚᱢ ᱠᱣᱟᱰᱨᱩᱯᱟᱞ  (quadruple) ᱟᱭᱳ ᱟᱜ ᱨᱚᱞ (Role)  ᱨᱮ ᱫᱮᱠᱷᱟᱣ ᱮᱢ ᱞᱮᱫᱼᱟ ᱾ ᱯᱷᱤᱞᱢ ᱫᱤᱥᱟᱹ ᱩᱫᱩᱜᱤᱦ ᱜᱩᱨᱩ ᱨᱚᱢᱮᱥ ᱩᱱᱤ ᱥᱠᱨᱤᱯᱴ ᱟᱸᱡᱚᱢ ᱞᱮᱫᱼᱟ ᱛᱟᱦᱮᱸᱫ ᱟᱨ ᱩᱱᱤᱫᱚ ᱮᱛᱚᱦᱟᱵᱽ ᱨᱮ ᱩᱱᱤ ᱞᱟᱹᱭ ᱞᱮᱫᱼᱟ ᱛᱟᱦᱮᱸᱫ ᱚᱱᱟ ᱯᱷᱤᱞᱢ ᱨᱮ ᱜᱟᱭᱟᱱ ᱞᱟᱹᱜᱤᱫ ᱛᱮ ᱚᱠᱚᱭ ᱦᱚᱸ ᱢᱚᱱᱮ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱣᱟ ᱩᱱᱤ ᱟᱨ ᱨᱟᱡᱽᱱᱤᱠᱟᱸᱛ ᱥᱟᱞᱟᱜ ᱧᱟᱯᱟᱢ ᱞᱟᱹᱜᱤᱫ ᱛᱮ ᱥᱤᱝᱜᱟᱯᱩᱨ ᱢᱮᱱᱟᱜ ᱛᱷᱤᱭᱮᱴᱟᱨ ᱮᱠᱴᱟᱨ ᱯᱩᱨᱟᱣᱟᱞᱟᱱ ᱛᱷᱮᱱ ᱥᱮᱱ ᱮᱱᱟ ᱟᱨ ᱩᱱᱤᱭᱟᱜ ᱥᱟᱢᱟᱝ ᱨᱮ ᱥᱠᱨᱤᱯᱴ ᱟᱸᱡᱚᱢ ᱠᱮᱫᱼᱟ ᱾ ᱨᱟᱡᱽᱱᱤᱠᱟᱸᱛ ᱟᱜ ᱪᱮᱦᱴᱟ ᱨᱮ, ᱢᱟᱱᱩ ᱫᱚ ᱡᱚᱛᱚ ᱦᱩᱭ ᱠᱟᱛᱮ ᱦᱚᱸ ᱯᱷᱤᱞᱢ ᱨᱮ ᱜᱟᱭᱟᱱ ᱞᱟᱹᱜᱤᱫ ᱛᱮ ᱜᱚᱲᱚ ᱟᱫᱮᱭᱟ ᱾ ᱟᱫᱚ ᱩᱱᱤᱭᱟᱜ ᱢᱤᱫᱴᱟᱝ ᱵᱷᱟᱵᱽᱱᱟ ᱦᱚᱸ ᱛᱟᱦᱮᱸ ᱠᱟᱱᱟ ᱪᱮᱫ ᱩᱱᱤ "ᱯᱩᱱ ᱮᱭᱟᱭ ᱥᱟᱞ ᱜᱤᱫᱽᱨᱟᱹ ᱤᱡ ᱟᱭᱳ" ᱟᱜ ᱨᱚᱞ (Role) ᱫᱮᱠᱷᱟᱣ ᱦᱩᱭᱩᱜ ᱢᱟ, ᱱᱩᱭ ᱢᱟᱱᱩ ᱞᱟᱹᱜᱤᱫ ᱛᱮ ᱚᱠᱚᱭ ᱦᱚᱸ ᱤᱥᱩ (issue) ᱵᱟᱝ ᱨᱟᱦᱮᱸ ᱠᱟᱱᱟ ᱾ ᱯᱷᱤᱞᱢ ᱫᱚ ᱞᱳᱼᱯᱨᱚᱯᱷᱟᱭᱤᱞ ᱨᱤᱞᱤᱡᱽ ᱮᱱᱟ ᱟᱨ ᱵᱳᱠᱥ ᱟᱹᱢᱟᱹᱞᱮᱛ ᱨᱮ ᱵᱟᱲᱤᱡᱽ ᱫᱮᱠᱷᱟᱣ ᱦᱩᱭ ᱮᱱᱟ ᱾
ᱠᱩᱨᱩᱠᱷ ᱯᱟᱹᱨᱥᱤ
ᱠᱩᱨᱩᱠᱷ ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ, ᱳᱰᱤᱥᱟ, ᱯᱚᱪᱷᱤᱢ ᱵᱟᱝᱞᱟ, ᱟᱥᱟᱢ, ᱵᱤᱦᱟᱨ ᱨᱮ ᱵᱟᱨ ᱢᱤᱞᱤᱭᱚᱱ ᱩᱨᱟᱶ ᱟᱨ ᱠᱤᱥᱟᱱ ᱟᱹᱫᱤᱵᱟᱹᱥᱤ ᱦᱚᱲ ᱦᱚᱛᱮᱛᱮ ᱨᱚᱲᱼᱮᱫ ᱢᱤᱫ ᱫᱨᱟᱵᱤᱲ ᱯᱟᱹᱨᱥᱤ ᱠᱟᱱᱟ ᱾ ᱟᱨ ᱥᱤᱧᱚᱛ ᱨᱮ ᱛᱨᱤᱯᱩᱨᱟ, ᱥᱟᱶᱛᱮ ᱵᱟᱝᱞᱟᱫᱮᱥ ᱨᱮ ᱖᱕,᱐᱐᱐, ᱱᱮᱯᱟᱞ ᱨᱮ ᱒᱘,᱖᱐᱐ ᱟᱨ ᱵᱷᱩᱴᱟᱱ ᱨᱮ ᱕,᱐᱐᱐ ᱩᱨᱟᱶ ᱠᱚ ᱨᱚᱲᱮᱫ ᱾ ᱛᱟᱨᱟ ᱩᱨᱟᱶ ᱯᱟᱹᱨᱥᱤ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱵᱨᱚᱦᱩᱭ ᱟᱨ ᱢᱟᱞᱴᱳ (ᱯᱟᱦᱟᱲᱤ) ᱥᱟᱞᱟᱜ ᱥᱩᱨ ᱛᱮ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱠᱚᱣᱟ ᱾ ᱭᱩᱱᱮᱥᱠᱚ ᱨᱮᱱᱟᱜ ᱞᱩᱯᱛᱯᱨᱟᱭ ᱯᱟᱹᱨᱥᱤ ᱨᱮᱱᱟᱜ ᱥᱩᱪᱤ ᱨᱮ ᱯᱟᱹᱨᱥᱤ ᱫᱚ "ᱞᱚᱦᱚᱡᱩᱨᱤ" ᱚᱵᱚᱥᱛᱟ ᱞᱮᱠᱟᱛᱮ ᱪᱤᱱᱦᱟᱹᱣ ᱟᱠᱟᱱᱟ ᱾ ᱒᱐᱑᱑ ᱫᱷᱟᱹᱨᱤᱡ ᱠᱤᱥᱟᱱ ᱒᱐᱖,᱑᱐᱐ ᱨᱚᱨᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾
ᱚᱞ
ᱠᱩᱨᱩᱠᱷ ᱫᱚ ᱫᱮᱵᱽᱱᱟᱜᱽᱨᱤ ᱛᱮ ᱚᱞ ᱟᱠᱟᱱᱟ, ᱥᱚᱸᱥᱠᱨᱤᱛ, ᱦᱤᱱᱫᱤ, ᱢᱟᱨᱟᱴᱷᱤ, ᱱᱮᱯᱟᱞᱤ ᱟᱨ ᱮᱴᱟᱜ ᱤᱱᱰᱚᱼᱟᱨᱡᱚ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱛᱮᱦᱚᱸ ᱢᱤᱫ ᱦᱚᱨᱚᱯ ᱵᱮᱵᱷᱟᱨᱚᱜᱼᱟ ᱾ ᱑᱙᱙᱙ ᱥᱟᱞ ᱨᱮ, ᱢᱤᱫ ᱰᱚᱠᱴᱚᱨ ᱱᱟᱨᱟᱭᱚᱬ ᱩᱨᱟᱶ ᱮ ᱠᱩᱨᱩᱠᱷ ᱞᱟᱹᱜᱤᱫ ᱴᱚᱞᱚᱝ ᱥᱤᱠᱤ ᱦᱚᱨᱚᱯ ᱮ ᱵᱮᱱᱟᱣ ᱠᱮᱜᱼᱟ ᱾ ᱴᱚᱞᱚᱝ ᱥᱤᱠᱤ ᱦᱚᱨᱚᱯ ᱛᱮ ᱟᱹᱰᱤ ᱜᱟᱱ ᱯᱚᱛᱚᱵ ᱠᱚ ᱵᱮᱱᱟᱣ ᱟᱠᱟᱱᱟ, ᱟᱨ ᱱᱤᱭᱟᱹ ᱒᱐᱐᱗ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱦᱚᱛᱮᱛᱮ ᱥᱚᱨᱠᱟᱨᱤ ᱢᱟᱱᱟᱶᱮ ᱧᱟᱢ ᱟᱠᱟᱫᱟ ᱾ ᱠᱩᱨᱩᱠᱷ ᱥᱟᱦᱤᱛᱭᱚ ᱞᱟᱹᱜᱤᱫ ᱛᱮ ᱴᱚᱞᱚᱝ ᱥᱤᱠᱤ ᱦᱚᱨᱚᱯ ᱯᱟᱥᱱᱟᱣ ᱨᱮ ᱠᱩᱨᱩᱠᱷ ᱞᱤᱴᱨᱮᱨᱤ ᱥᱚᱥᱟᱭᱴᱤ ᱳᱯᱷ ᱤᱱᱰᱤᱭᱟ ᱫᱚ ᱞᱟᱹᱠᱛᱤᱭᱟᱱ ᱯᱟᱴ ᱮ ᱫᱮᱠᱷᱟᱣ ᱠᱮᱜᱼᱟ ᱾
ᱚᱛᱱᱚᱜ ᱪᱷᱟᱨᱟᱣ
ᱠᱩᱨᱩᱠᱷ ᱯᱟᱹᱨᱥᱤ ᱫᱚ ᱰᱮᱦᱮᱨ ᱛᱮᱫ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱨᱟᱭᱜᱚᱲ, ᱥᱟᱨᱜᱩᱡᱟ, ᱡᱚᱥᱯᱩᱨ, ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱩᱢᱞᱟ, ᱨᱟᱺᱪᱤ, ᱞᱚᱦᱟᱨᱫᱟᱜᱟ, ᱞᱟᱛᱮᱦᱟᱨ, ᱥᱤᱢᱰᱮᱜᱟ, ᱳᱰᱤᱥᱟ ᱨᱮᱱᱟᱜ ᱡᱷᱟᱨᱥᱩᱜᱩᱰᱟ, ᱥᱩᱱᱫᱚᱨᱜᱚᱲ ᱟᱨ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮᱠᱚ ᱨᱚᱲ ᱮᱫᱼᱟ ᱾
ᱱᱚᱶᱟ ᱠᱩᱨᱩᱠᱷ ᱦᱚᱛᱮᱛᱮ ᱟᱥᱟᱢ, ᱛᱨᱤᱯᱩᱨᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮᱦᱚᱸ ᱠᱚ ᱨᱚᱲ ᱮᱫᱼᱟ, ᱰᱮᱦᱮᱨ ᱛᱮᱫ ᱪᱟᱭ ᱵᱟᱜᱟᱱ ᱨᱮᱠᱚ ᱠᱟᱹᱢᱤ ᱠᱟᱱᱟ ᱾
ᱯᱟᱹᱨᱥᱤ ᱜᱩᱴ
ᱱᱚᱶᱟ ᱯᱟᱹᱨᱥᱤ ᱑,᱖᱓᱔,᱐᱐᱐ ᱳᱨᱟᱶ ᱟᱨ ᱒᱑᱙,᱐᱐᱐ ᱠᱤᱥᱟᱱ ᱦᱚᱲ ᱦᱚᱛᱮᱛᱮ ᱠᱚ ᱨᱚᱲᱮᱫᱼᱟ ᱠᱚ ᱾ ᱒᱓% ᱫᱚ ᱳᱨᱟᱶ ᱥᱮᱪᱮᱫ ᱢᱮᱱᱟᱜ ᱠᱚᱣᱟ, ᱟᱨ ᱑᱖% ᱫᱚ ᱠᱤᱥᱟᱱ ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱾ ᱡᱷᱟᱨᱠᱷᱚᱸᱰ ᱟᱨ ᱪᱷᱚᱛᱤᱥᱜᱚᱰ ᱨᱤᱱᱤᱡ ᱥᱚᱨᱠᱟᱨ ᱚᱱᱟ ᱟᱥᱲᱟ ᱨᱮ ᱠᱩᱨᱩᱠᱷ ᱯᱟᱹᱨᱥᱤ ᱟᱥᱲᱟ ᱛᱷᱟᱯᱚᱱ ᱠᱮᱜᱼᱟ ᱠᱤᱱ ᱡᱟᱦᱟᱸ ᱠᱩᱨᱩᱠᱷ ᱯᱟᱹᱨᱥᱤ ᱯᱟᱹᱴᱷᱩᱣᱟᱹ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
ᱠᱩᱨᱩᱠᱷ ᱯᱟᱹᱨᱥᱤ ᱫᱚ ᱡᱷᱟᱨᱠᱷᱚᱸᱰ, ᱪᱷᱚᱛᱤᱥᱜᱚᱰ, ᱢᱚᱫᱷᱭᱚ ᱯᱨᱚᱫᱮᱥ, ᱳᱰᱤᱥᱟ, ᱯᱚᱪᱷᱤᱢ ᱵᱟᱝᱞᱟ ᱟᱨ ᱟᱥᱟᱢ ᱨᱮᱱᱟᱜ ᱟᱥᱲᱟ ᱨᱮ ᱢᱤᱫ ᱥᱟᱛᱟᱢ ᱞᱮᱠᱟᱛᱮ ᱠᱚ ᱯᱟᱲᱦᱟᱣ ᱟᱠᱚ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Agglutinative languages ᱛᱷᱚᱠ:ᱫᱨᱟᱵᱤᱲ ᱯᱟᱹᱨᱥᱤ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ:Subject–object–verb languages ᱛᱷᱚᱠ:ᱵᱨᱟᱦᱟᱢᱤᱠ ᱦᱚᱨᱚᱯ
ᱨᱚᱲᱭᱚᱢ (ᱨᱮᱰᱤᱭᱳ)
ᱨᱚᱲᱭᱚᱢ
ᱥᱟᱬᱮᱥ ᱨᱮᱭᱟᱜ ᱟ.ᱰᱤ ᱦᱟᱦᱟᱲᱟ ᱟᱱᱟᱜ ᱵᱮᱱᱟᱣ ᱚᱰᱚᱠ ᱛᱟᱞᱟ ᱠᱷᱚᱱ ᱨᱚᱲᱭᱚᱢ ᱟᱨᱵᱟᱝ ᱨᱮᱰᱤᱭᱳ ᱦᱚᱸ ᱟᱨ ᱢᱤᱫᱴᱟ.ᱝ ᱠᱟᱱᱟ ᱾ ᱵᱤᱱ ᱛᱟᱨ ᱛᱮ ᱟ.ᱰᱤ ᱞᱮᱠᱟᱱ ᱟᱲᱟᱝ ᱟᱨ ᱥᱟᱰᱮ ᱡᱚᱛᱚ ᱥᱮᱦᱮᱫ ᱵᱷᱮᱡᱟ ᱦᱩᱭ ᱫᱟᱲᱮᱭᱟᱜᱼᱟ ᱟᱨᱵᱟᱝ ᱵᱤᱱᱟ. ᱛᱟᱨ ᱛᱮᱦᱚᱸ ᱱᱚᱣᱟ ᱠᱷᱚᱱ ᱫᱚ ᱨᱚᱲ ᱟᱸᱡᱚᱢᱚᱜᱼᱟ, ᱚᱱᱟᱛᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱨᱚᱲᱭᱚᱢ ᱢᱮᱱᱛᱮ ᱫᱚᱦᱚ ᱟᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱭᱟᱜ ᱢᱤᱫ ᱞᱟ.ᱠᱛᱤ ᱞᱮᱠᱟᱱ ᱰᱟᱦᱟᱨ ᱠᱟᱱᱟ ᱦᱚᱲ ᱥᱟᱶ ᱥᱟ.ᱜᱟ.ᱭ ᱡᱚᱲᱟᱣ ᱨᱮᱭᱟᱜ ᱾ ᱵᱮᱣᱨᱟ, ᱥᱮᱨᱮᱧ, ᱨᱚᱯᱚᱲᱼᱜᱟᱯᱟᱞᱚᱪ, ᱟᱨ ᱜᱟᱭᱟᱱ ᱮᱢᱟᱱ ᱠᱚᱦᱚᱸ ᱵᱤᱡᱽᱞᱤ ᱟᱱᱟᱜ ᱥᱟᱰᱮ ᱦᱮᱞᱠᱟᱣ ᱨᱮ ᱟ.ᱨᱩᱯᱷᱮᱨᱟᱣ ᱠᱟᱛᱮ ᱦᱚᱭ ᱦᱤᱥᱤᱫ ᱨᱮᱠᱚ ᱟᱲᱟᱜ ᱜᱚᱫ ᱠᱟᱜᱼᱟ ᱾ ᱡᱟᱦᱟᱸᱨᱮ ᱱᱚᱣᱟ ᱥᱟᱰᱮ ᱟᱯᱱᱟᱨ ᱞᱟ.ᱜᱤᱫ ᱛᱮ ᱡᱚᱱᱛᱨᱚᱯᱟ.ᱛᱤ ᱟᱨ ᱨᱮᱰᱤᱭᱳ ᱥᱮᱴ ᱛᱟᱦᱮᱸᱱᱟ ᱾ ᱚᱱᱟᱨᱮ ᱱᱚᱣᱟ ᱥᱮᱴᱮᱨ ᱠᱟᱛᱮ ᱥᱟᱰᱮᱨᱮ ᱟ.ᱨᱩᱜᱼᱟ ᱾ ᱱᱚᱣᱟ ᱦᱚᱛᱮᱛᱮ ᱟ.ᱰᱤ ᱞᱮᱠᱟᱱ ᱠᱟ.ᱢᱤᱦᱚᱨᱟ ᱤᱱᱟ. ᱚᱠᱛᱚ ᱨᱮᱜᱮ ᱟᱸᱡᱚᱢ ᱦᱩᱭᱩᱜᱼᱟ ᱾ ᱨᱚᱲᱭᱚᱢ ᱠᱟ.ᱢᱤᱨᱮ ᱞᱟᱜᱟᱣ ᱞᱟ.ᱜᱤᱫ ᱛᱮᱫᱚ ᱢᱟᱨᱠᱳᱱᱤᱭᱟᱜ ᱡᱤᱛᱠᱟ.ᱨ ᱵᱟᱝ ᱦᱤᱲᱤᱧᱚᱜᱼᱟ ᱾ ᱢᱟᱨᱠᱳᱱᱤ ᱑᱘᱙᱙ ᱥᱟᱞᱮᱨᱮ ᱨᱚᱲᱭᱚᱢ ᱨᱮᱭᱟᱜ ᱜᱚᱲᱚ ᱥᱚᱦᱚᱫ ᱛᱮ ᱤᱸᱜᱽᱞᱤᱥ ᱪᱟᱱᱮᱞ ᱨᱮᱭᱟᱜ ᱫᱩᱥᱨᱟ.ᱯᱟᱦᱴᱟ ᱫᱷᱟ.ᱵᱤᱡ ᱵᱮᱣᱨᱟᱭ ᱵᱷᱮᱡᱟ ᱫᱟᱲᱮᱭᱟᱫ ᱛᱟᱦᱮᱸᱫ ᱾ ᱑᱙᱒᱐ ᱠᱷᱚᱱ ᱑᱙᱓᱐ ᱥᱟᱞ ᱵᱷᱤᱛᱨᱤ ᱨᱮ ᱨᱚᱲᱭᱚᱢ ᱨᱮᱭᱟᱜ ᱱᱟᱯᱟᱭ ᱵᱮᱵᱷᱟᱨ ᱞᱟ.ᱜᱤᱫ ᱠᱩᱨᱩᱢᱩᱴᱩ ᱪᱟᱞᱟᱣ ᱮᱱᱟ ᱾ ᱠᱚᱞᱱᱮᱞ ᱞᱤᱸᱰᱵᱚᱨᱜᱽ ᱟᱴᱞᱟᱱᱴᱤᱠ ᱪᱮᱛᱟᱱ ᱨᱮ ᱩᱰᱟ.ᱱ ᱥᱟᱸᱜᱷᱟᱨ ᱚᱠᱛᱚ ᱨᱮᱭᱟᱜ ᱞᱮᱠᱷᱟᱡᱚᱠᱷᱟᱭ ᱮᱢ ᱞᱮᱫ ᱛᱟᱦᱮᱸᱱ ᱾ ᱯᱟᱞᱮ ᱑᱒᱐ ᱠᱷᱚᱱ ᱦᱚᱸ ᱵᱟ.ᱲᱛᱤ ᱛᱟᱞᱢᱟ ᱦᱚᱛᱮᱛᱮ ᱱᱤᱛᱚᱜ ᱫᱤᱥᱚᱢ ᱥᱮ ᱫᱤᱥᱚᱢ ᱵᱟᱦᱮᱨ ᱨᱮ ᱥᱟᱭ ᱜᱮᱥᱟᱭ ᱠᱷᱚᱱ ᱦᱚᱸ ᱵᱟ.ᱲᱛᱤ ᱨᱚᱲᱭᱚᱢ ᱛᱟᱞᱢᱟ ᱦᱚᱨᱚᱵᱚᱨᱚ ᱞᱮᱠᱟᱱ ᱞᱮᱠᱟᱱ ᱠᱟ.ᱢᱤᱦᱚᱨᱟ ᱨᱚᱲᱭᱚᱢ ᱦᱚᱛᱮᱛᱮ ᱪᱷᱟᱨᱟᱣ ᱠᱟ.ᱢᱤᱨᱮ ᱜᱷᱳᱲ ᱟᱠᱟᱱᱟ ᱾ ᱡᱚᱛᱚ ᱞᱮᱠᱟᱱ ᱵᱚᱭᱚᱥ ᱟᱨ ᱡᱚᱛᱚ ᱞᱮᱠᱟᱱ ᱦᱟ.ᱴᱤᱧ ᱨᱤᱱ ᱦᱚᱲ ᱞᱟ.ᱜᱤᱫ ᱟ.ᱰᱤᱜᱟᱱ ᱞᱟ.ᱠᱛᱤ ᱞᱮᱠᱟᱱ ᱠᱟ.ᱢᱤᱦᱚᱨᱟ ᱨᱚᱲᱭᱚᱢ ᱦᱚᱛᱮᱛᱮ ᱯᱟᱨᱥᱟᱞ ᱦᱩᱭᱩᱜ ᱠᱟᱱᱟ ᱾ ᱨᱚᱲᱭᱚᱢ ᱛᱟᱞᱢᱟ ᱨᱤᱱᱤᱡ ᱩᱫᱩᱜᱤᱭᱟ., ᱞᱮᱠᱟᱱ ᱞᱮᱠᱟᱱ ᱠᱟ.ᱢᱤᱭᱟ. ᱠᱚ, ᱵᱟᱰᱚᱦᱤ ᱠᱚᱣᱟᱜ ᱜᱚᱲᱚ ᱥᱚᱦᱚᱫ ᱛᱮ ᱟ. ᱰᱤ ᱞᱮᱠᱟᱱ ᱠᱟ.ᱢᱤᱦᱚᱨᱟ ᱠᱚ ᱥᱚᱫᱚᱨ ᱥᱟᱢᱟᱝ ᱫᱟᱲᱮᱭᱟᱜ ᱠᱟᱱᱟ ᱾
ᱟᱥᱲᱟ ᱠᱟ.ᱢᱤᱦᱚᱨᱟ
ᱪᱮᱛᱮᱫᱤᱭᱟ. ᱠᱚ ᱦᱩᱫᱤᱥ ᱨᱮ ᱫᱚᱦᱚ ᱠᱟᱛᱮ ᱨᱚᱲᱭᱚᱢ ᱦᱚᱛᱮᱛᱮ ᱟᱥᱲᱟ ᱠᱟ.ᱢᱤᱦᱚᱨᱟ ᱩᱪᱷᱟ.ᱱ ᱞᱟ.ᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱜᱟᱭᱟᱱ, ᱠᱟ.ᱦᱱᱤ ᱟᱨ ᱥᱮᱨᱮᱧ ᱛᱟᱞᱟᱛᱮ ᱞᱮᱠᱟᱱ ᱞᱮᱠᱟᱱ ᱥᱮᱪᱮᱫ ᱥᱟᱢᱟᱱ ᱥᱚᱫᱚᱨ ᱥᱟᱢᱟᱝ ᱦᱩᱭᱩᱜᱼᱟ ᱾ ᱱᱚᱣᱟ ᱨᱮ ᱜᱤᱫᱽᱨᱟ. ᱵᱟᱰᱚᱦᱤᱭᱟ. ᱠᱚᱦᱚᱸ ᱫᱟᱣ ᱠᱚ ᱦᱟᱛᱟᱣᱟ ᱾
ᱯᱩᱭᱞᱩ ᱨᱮᱰᱤᱭᱳ ᱥᱴᱮᱥᱚᱱ
᱑᱙᱑᱘ ᱥᱟᱞᱮᱨᱮ ᱞᱤ ᱫᱤ ᱯᱷᱳᱨᱮᱥᱴ ᱫᱚ ᱱᱭᱩ ᱭᱚᱨᱠ ᱨᱮᱭᱟᱜ ᱦᱟᱭᱵᱨᱤᱡᱽ ᱴᱚᱴᱷᱟᱨᱮ ᱫᱩᱱᱤᱭᱟ. ᱨᱮᱭᱟᱜ ᱯᱩᱭᱞᱩ ᱨᱮᱰᱤᱭᱳ ᱥᱴᱮᱥᱚᱱ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱤᱠᱷᱟ.ᱱ ᱛᱤᱱᱟ.ᱝ ᱫᱤᱱ ᱠᱷᱟᱱ ᱜᱮ ᱱᱚᱣᱟ ᱠᱟᱛᱷᱟ ᱯᱩᱞᱤᱥ ᱠᱚ ᱵᱟᱰᱟᱭ ᱧᱟᱢ ᱠᱮᱫᱼᱟ ᱟᱨ ᱨᱮᱰᱤᱭᱳ ᱥᱴᱮᱥᱚᱱ ᱠᱚ ᱵᱚᱸᱫᱽ ᱚᱪᱚ ᱠᱮᱫ ᱠᱚᱣᱟ  ᱾
ᱢᱤᱫ ᱥᱮᱨᱢᱟ ᱛᱟᱭᱚᱢ ᱞᱤ ᱫᱟ ᱯᱷᱳᱨᱮᱥᱴ ᱫᱚ ᱑᱙᱑᱙ ᱥᱟᱞᱮᱨᱮ ᱥᱮᱱ ᱯᱷᱨᱮᱱᱥᱤᱥᱠᱳ ᱨᱮ ᱟᱨ ᱢᱤᱫ ᱨᱮᱰᱤᱭᱳ ᱥᱴᱮᱥᱚᱱ ᱮ ᱮᱛᱚᱦᱚᱵ ᱠᱮᱫᱼᱟ ᱾
ᱨᱮᱰᱤᱭᱳ ᱨᱮ Advertisements ᱮᱢ ᱑᱙᱒᱓ ᱥᱟᱞᱮᱨᱮᱭ ᱮᱛᱚᱦᱚᱵ ᱠᱮᱫᱼᱟ ᱾ ᱤᱱᱟ. ᱛᱟᱭᱚᱢ ᱵᱨᱤᱴᱮᱱ ᱨᱮ ᱵᱤᱵᱤᱥᱤ ᱟᱨ ᱟᱢᱮᱨᱤᱠᱟ ᱨᱮ ᱥᱤᱵᱤᱮᱥ ᱟᱨ ᱮᱱᱵᱤᱥᱤ ᱞᱮᱠᱟᱱ ᱥᱚᱨᱠᱟᱨᱤ ᱨᱮᱰᱤᱭᱳ ᱥᱴᱮᱥᱚᱱ ᱮᱢᱟᱱ ᱮᱛᱚᱦᱚᱵ ᱦᱩᱭ ᱮᱱᱟ ᱾
ᱱᱚᱵᱷᱮᱢᱵᱚᱨ ᱑᱙᱔᱑ ᱥᱟᱞᱮᱨᱮ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱫᱚ ᱡᱚᱨᱢᱟᱱᱤ ᱠᱷᱚᱱ ᱨᱮᱰᱤᱭᱳ ᱛᱮ ᱵᱷᱟᱨᱚᱛᱤᱭᱟ. ᱠᱚ ᱥᱟᱶ ᱥᱟ.ᱜᱟ.ᱭ ᱮ ᱡᱚᱲᱟᱣ ᱞᱮᱫᱼᱟ ᱾
ᱵᱷᱟᱨᱚᱛ ᱟᱨ ᱨᱚᱲᱭᱚᱢ
᱑᱙᱒᱗ ᱫᱷᱟ.ᱵᱤᱡ ᱵᱷᱟᱨᱚᱛ ᱨᱮᱦᱚᱸ ᱟ.ᱰᱤ ᱟᱢᱫᱟ ᱨᱮᱰᱤᱭᱳ ᱠᱞᱳᱵᱽ ᱠᱚ ᱛᱷᱟᱯᱚᱱ ᱦᱩᱭ ᱟᱠᱟᱫ ᱛᱟᱦᱮᱸᱫ ᱾ ᱑᱙᱓᱖ ᱥᱟᱞᱮᱨᱮ ᱵᱷᱟᱨᱚᱛ ᱨᱮ ᱥᱚᱨᱠᱟᱨᱤ "ᱤᱢᱯᱮᱨᱤᱭᱟᱞ ᱨᱮᱰᱤᱭᱳ ᱳᱯᱷ ᱤᱱᱰᱤᱭᱟ" ᱨᱮᱠᱚ ᱮᱦᱚᱵ ᱠᱮᱫᱼᱟ ᱡᱟᱦᱟᱸ ᱫᱚ ᱯᱷᱩᱨᱜᱟ.ᱞ ᱛᱟᱭᱚᱢ ᱳᱞ ᱤᱱᱰᱤᱭᱟ ᱨᱮᱰᱤᱭᱳ ᱥᱮ ᱥᱮᱨᱢᱟ ᱟᱲᱟᱝ ᱵᱮᱱᱟᱣ ᱮᱱᱟ ᱾
ᱟᱨ ᱦᱚᱸ ᱧᱮᱞ ᱢᱮ
https://en.m.wikipedia.org/wiki/Outline_of_radio
https://en.m.wikipedia.org/wiki/Radio_broadcasting
https://en.m.wikipedia.org/wiki/Radio_quiet_zone
ᱥᱟᱠᱷᱭᱟ.ᱛ
http://www.radio-electronics.com/info/rf-technology-design/index.php
https://books.google.com/books?id=nZAVGBoPevUC&pg=PA25&lr=&as_brr=3&ei=F4-sSKuzO6XmtgO4393BBA&sig=ACfU3U0g0vtYCOzP0LCCzdRfr7bgKwvTNg#PPA24,M1
https://en.m.wikipedia.org/wiki/International_Standard_Book_Number
ᱵᱟᱦᱨᱮ ᱡᱚᱱᱚᱲ
https://en.m.wikipedia.org/wiki/Wikimedia_Commons
https://commons.wikimedia.org/wiki/Special:Search/Category:Radio
https://en.wikiquote.org/wiki/Special:Search/Radio
ᱢᱤᱱᱟ
ᱢᱤᱱᱟ ᱫᱚ ᱢᱤᱫ ᱵᱟᱰᱟᱭᱟᱱ ᱫᱚᱠᱷᱤᱬ ᱨᱮᱱᱟᱜ ᱥᱩᱢᱩᱝ ᱢᱤᱫ ᱫᱤᱥᱚᱢ ᱪᱮ ᱟᱹᱨᱤᱪᱟᱹᱞᱤ ᱥᱟᱶ ᱜᱷᱚᱱᱤᱥᱴᱷ ᱫᱚ ᱵᱟᱹᱱᱩᱜ ᱵᱤᱪᱠᱚᱢ ᱚᱱᱟ ᱥᱟᱱᱟᱢ ᱠᱚ ᱨᱮᱱᱟᱜ ᱥᱚᱢᱟᱱ ᱵᱤᱥᱮᱥ ᱠᱷᱚᱱ ᱢᱤᱫ ᱡᱩᱴ ᱨᱮ ᱢᱮᱱᱟᱜ-ᱟ ᱾ ᱢᱤᱱᱟ ᱨᱮᱱᱟᱜ ᱪᱚᱨᱛᱤ ᱟᱹᱰᱤ ᱥᱟᱸᱜᱮ ᱜᱮ ᱵᱟᱰᱟᱭ ᱟᱠᱟᱱᱟ ᱵᱟᱝᱞᱟ ᱫᱤᱥᱚᱢ ᱠᱟᱨᱴᱩᱱ ᱤᱥᱴ ᱢᱩᱥᱛᱚᱯᱷᱟ ᱢᱚᱱᱣᱟᱨ ᱦᱚᱛᱮᱛᱮ ᱵᱟᱱᱟᱣ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱟᱨ ᱱᱚᱶᱟ ᱨᱮ ᱚᱸᱥᱤᱠ ᱨᱩᱯ ᱞᱮᱠᱟᱛᱮ ᱭᱩᱱᱤᱥᱮᱭᱯᱷ ᱨᱮᱱᱟᱜ ᱜᱚᱲᱚ ᱠᱚ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱭᱩᱱᱤᱥᱮᱭᱯᱷ ᱥᱚᱝᱜᱚᱴᱷᱚᱱ ᱢᱤᱱᱟ ᱟᱨ ᱚᱱᱟ ᱨᱮᱱᱟᱜ ᱠᱟᱹᱦᱱᱤ ᱠᱚ ᱦᱚᱨᱟ ᱞᱮᱠᱟᱛᱮ ᱫᱚᱠᱷᱤᱬ ᱮᱥᱤᱭᱳ ᱨᱮᱱᱟᱜ ᱥᱤᱠᱱᱟᱹᱛ ᱟᱛᱮ ᱮᱵᱷᱮᱱ ᱠᱚ ᱞᱟᱹᱜᱤᱫ ᱜᱚᱲᱚ ᱨᱮ ᱮᱢ ᱮᱫ ᱛᱟᱦᱮᱱᱟ ᱾
ᱮᱯᱤᱥᱳᱰ
ᱢᱤᱱᱟ ᱟᱥᱲᱟ ᱥᱮᱱᱚᱜ ᱨᱮᱱᱟᱜ ᱪᱷᱟ ᱟᱹᱰᱤ ᱛᱟᱦᱮᱸ ᱛᱟᱭᱟ, ᱢᱮᱱᱠᱟᱷᱟᱱ ᱩᱱᱤ ᱨᱤᱱ ᱟᱡ ᱟᱭᱳ- ᱵᱟᱵᱟ ᱩᱱᱤᱭᱟᱜ ᱪᱮᱫ ᱦᱚᱸ ᱩᱫᱽᱫᱮᱥᱭᱚ ᱜᱮ ᱵᱟᱝ ᱠᱚ ᱧᱮᱞ ᱮᱫ ᱛᱟᱦᱮᱱᱟ, ᱪᱮᱫᱟᱜ ᱥᱮ ᱩᱱᱤ ᱫᱚ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱠᱟᱱᱟᱭ, ᱱᱚᱶᱟ ᱟᱱᱟᱴ ᱠᱚ ᱥᱟᱦᱟᱭ ᱞᱟᱹᱜᱤᱫ ᱛᱮ ᱢᱤᱱᱟ ᱫᱚ ᱟᱡ ᱨᱤᱱ ᱢᱤᱨᱩ, ᱢᱤᱴᱷᱩ ᱮ ᱜᱚᱲᱚ ᱟᱭ ᱠᱟᱱ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱟᱥᱲᱟ ᱨᱮᱱᱟᱜ ᱥᱟᱛᱟᱢ ᱠᱚᱭ ᱫᱤᱥᱟᱹ ᱚᱪᱚ ᱠᱮᱭᱟ ᱟᱨ ᱟᱨ ᱪᱟᱱᱟᱪ ᱪᱟᱞᱟᱣ ᱛᱟᱭᱚᱢ ᱩᱱᱤ ᱮᱢ ᱟᱭ ᱠᱟᱱ ᱥᱟᱶ ᱮ ᱮᱢᱟᱭ ᱠᱟᱱ ᱛᱟᱦᱮᱱᱟ ᱾ ᱚᱱᱠᱟ ᱜᱮ, ᱢᱤᱱᱟ ᱪᱮᱫᱚᱜ ᱮ ᱢᱮᱱᱮᱫ-ᱟ  ᱡᱮ ᱪᱮᱫ ᱞᱮᱠᱟ ᱨᱮ ᱫᱚᱦᱟ ᱨᱮᱫᱚ ᱠᱚ ᱞᱮᱠᱷᱟᱭᱟ ᱾ ᱩᱱᱤ ᱟᱠᱚ ᱚᱲᱟᱜ ᱜᱷᱟᱨᱚᱧᱡᱽ ᱨᱮ ᱥᱤᱢ ᱠᱚᱭ ᱞᱮᱠᱷᱟ ᱮᱫ ᱠᱚᱣᱟ ᱟᱨ ᱟᱹᱭᱠᱟᱹᱣ ᱮᱫ-ᱟ ᱡᱮ ᱩᱱᱤ ᱨᱤᱱ ᱢᱤᱫ ᱴᱟᱝ ᱫᱚ ᱟᱫ ᱜᱮᱭᱟᱭ ᱾ ᱵᱟᱰᱟᱭ ᱠᱮᱫ ᱟᱭ ᱡᱮ ᱢᱤᱫ ᱠᱩᱢᱲᱩ ᱜᱮ ᱥᱤᱢ ᱫᱚᱭ ᱟᱹᱛᱠᱤᱨ ᱟᱠᱟᱫᱮᱭᱟ ᱾ ᱟᱹᱛᱩ ᱦᱚᱲ ᱠᱚ ᱠᱩᱢᱲᱩ ᱠᱚ ᱠᱩᱫᱟᱹᱣ ᱮ ᱠᱟᱱᱟ ᱟᱨ ᱥᱤᱢ ᱠᱩᱢᱲᱩ ᱠᱷᱚᱱ ᱠᱚ ᱵᱟᱧᱪᱟᱣ ᱮ ᱠᱟᱱᱟ ᱾
ᱨᱚᱵᱚᱴ
ᱨᱚᱵᱚᱴ ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱫ ᱟᱨᱴᱤᱯᱷᱤᱥᱤᱭᱟᱞ (artificial) ᱮᱡᱮᱸᱴ (agent), ᱡᱟᱦᱟᱸᱭ ᱦᱚᱲ ᱞᱮᱠᱟ ᱜᱮ ᱠᱟᱹᱢᱤᱭᱤᱡ ᱢᱤᱫ ᱜᱚᱲᱦᱚᱱ ᱥᱟᱢᱟᱱᱟᱢ ᱢᱤᱥᱤᱱ ᱾ ᱥᱚᱡᱷᱮ ᱫᱷᱟᱨᱟ ᱛᱮ ᱢᱮᱱ ᱞᱮᱠᱷᱟᱱ ᱨᱚᱵᱚᱴ ᱫᱚ ᱢᱤᱫ ᱥᱟᱢᱟᱱᱟᱢ ᱢᱤᱥᱤᱱ ᱡᱟᱦᱟᱸ ᱫᱚ ᱠᱚᱢᱯᱩᱴᱚᱨ ᱯᱨᱚᱜᱽᱨᱟᱢ ᱟᱨᱵᱟᱝ ᱤᱞᱚᱠᱴᱨᱚᱱᱤᱠ ᱠᱷᱚᱯᱚᱧᱡᱟ ᱛᱮ ᱥᱟᱸᱵᱽᱲᱟᱣ ᱠᱚᱜ-ᱟ ᱾ ᱱᱩᱠᱩ ᱫᱚ ᱴᱷᱟᱹᱣᱠᱟᱹ ᱦᱚᱲ ᱛᱮᱦᱚᱸ ᱥᱟᱸᱵᱽᱲᱟᱣ ᱜᱟᱱᱚᱜ-ᱟ ᱾ ᱱᱩᱠᱩ ᱫᱚ ᱢᱟᱹᱱᱢᱤ ᱞᱮᱠᱟ ᱦᱚᱸᱠᱚ ᱜᱚᱲᱦᱚᱱ ᱠᱟᱠᱚᱣᱟ, ᱥᱟᱶᱛᱮ ᱢᱟᱹᱱᱢᱤ ᱞᱮᱠᱟ ᱜᱮ ᱜᱩᱱᱢᱟᱱ ᱟᱨ ᱠᱟᱹᱢᱤ ᱞᱟᱹᱜᱤᱫ ᱫᱟᱲᱮ ᱦᱚᱸ ᱠᱚ ᱮᱢᱟᱠᱚᱣᱟ ᱾ ᱟᱭᱢᱟ ᱨᱚᱵᱚᱴ ᱢᱤᱢᱤᱫᱴᱟᱹᱝ ᱴᱷᱟᱹᱣᱠᱟᱹ ᱠᱟᱹᱢᱤ ᱜᱮ ᱠᱚ ᱠᱟᱹᱢᱤᱭᱟ ᱟᱨ ᱢᱟᱹᱱᱢᱤ ᱞᱮᱠᱟ ᱫᱚ ᱵᱟᱠᱚ ᱧᱮᱞᱚᱜ-ᱟ ᱾ ᱢᱮᱱ ᱜᱟᱱᱚᱜ-ᱟ ᱱᱩᱠᱩ ᱫᱚ ᱟᱭᱢᱟ ᱞᱮᱠᱟᱛᱮ ᱠᱚ ᱦᱤᱡᱩᱜ-ᱟ ᱾
ᱢᱚᱱ ᱜᱚᱲᱦᱚᱱ ᱠᱟᱛᱷᱟ ᱦᱩᱭᱩᱜ ᱟᱨᱵᱟᱝ ᱡᱟᱦᱟᱸ ᱜᱮ, ᱨᱚᱵᱚᱴ ᱫᱚ ᱦᱚᱲ ᱞᱮᱠᱟ ᱠᱚ ᱧᱮᱞᱚᱜ-ᱟ ᱟᱨ ᱟᱠᱚᱣᱟᱜ ᱟᱯᱱᱟᱨ ᱡᱤᱣᱤ ᱢᱮᱱᱟᱜ ᱞᱮᱠᱟ ᱦᱚᱸ ᱠᱚ ᱵᱩᱡᱷᱟᱹᱣᱜ-ᱟ ᱾
ᱱᱟᱜᱟᱢ
ᱦᱚᱲ ᱠᱚ ᱢᱤᱥᱤᱱ ᱛᱮᱭᱟᱨ ᱞᱟᱹᱜᱤᱫ ᱟᱹᱰᱤ ᱡᱩᱨ ᱜᱚᱨᱚᱡᱽ ᱠᱚ ᱥᱚᱫᱚᱨ ᱠᱮᱫ-ᱟ, ᱟᱹᱰᱤ ᱟᱭᱢᱟ ᱫᱤᱱ ᱠᱷᱚᱱ ᱾ ᱢᱮᱱᱠᱷᱟᱱ ᱱᱚᱣᱟ ᱠᱟᱹᱣᱰᱤ ᱟᱨ ᱚᱠᱛᱚᱭ ᱞᱟᱹᱠᱛᱤᱜ-ᱟ ᱢᱤᱫ ᱢᱤᱥᱤᱱ ᱛᱮᱭᱟᱨ ᱞᱟᱹᱜᱤᱫ ᱾ ᱚᱱᱟᱛᱮ ᱱᱚᱝᱠᱟᱱᱟᱜ ᱩᱭᱦᱟᱹᱨ ᱢᱤᱫ ᱦᱮᱡ ᱮᱱᱟ ᱾ ᱞᱤᱭᱚᱱᱟᱨᱫᱚ ᱫᱟ ᱵᱷᱤᱧᱪᱤ ᱦᱚᱲ ᱞᱮᱠᱟ ᱧᱮᱞᱚᱜ-ᱟᱱ ᱢᱤᱫ ᱢᱤᱥᱤᱱ ᱮ ᱛᱮᱭᱟᱨ ᱠᱮᱫ-ᱟ ᱑᱔᱖᱔ ᱥᱟᱞᱮ ᱨᱮ ᱾ ᱡᱟᱦᱟᱸ ᱫᱚ ᱵᱟᱵᱮᱨ ᱟᱨ ᱪᱟᱠᱟ ᱛᱮ ᱥᱟᱸᱵᱽᱲᱟᱣᱜ ᱠᱟᱱ ᱛᱟᱦᱮᱸᱫ ᱾ ᱮᱴᱟᱜ ᱤᱸᱡᱤᱱᱤᱭᱟᱹᱨ ᱠᱚ ᱥᱟᱢᱟᱱᱟᱢ ᱦᱚᱲ ᱠᱚ ᱛᱮᱭᱟᱨ ᱠᱮᱫᱮᱭᱟ ᱾ ᱑᱙᱒᱐ ᱥᱟᱞᱮ ᱨᱮ ᱠᱚᱨᱮ ᱪᱟᱯᱮᱠ ᱩᱱᱠᱩ ᱪᱮᱛᱟᱱ ᱨᱮ ᱠᱟᱹᱦᱱᱤ ᱚᱞ ᱠᱮᱫ-ᱟᱭ, ᱟᱨ ᱩᱱᱤ ᱢᱤᱫ ᱟᱹᱲᱟᱹᱭ ᱵᱮᱵᱷᱟᱨ ᱠᱮᱫ-ᱟ ᱥᱤᱡᱮᱪ (Czech) ᱠᱷᱚᱱ, ᱡᱟᱦᱟᱸ ᱫᱚ "ᱠᱟᱹᱢᱤ" ᱟᱹᱲᱟᱹ ᱥᱟᱶ ᱡᱚᱲᱟᱣ ᱛᱟᱦᱮᱸ ᱠᱟᱱᱟ : ᱨᱚᱵᱚᱴ (Robot) ᱾
ᱱᱟᱦᱟᱜ ᱨᱚᱵᱚᱴ ᱠᱚ
ᱛᱤᱢᱤᱱ ᱜᱟᱱ ᱨᱚᱵᱚᱴ ᱫᱚ ᱥᱚᱨᱡᱚᱨᱤ ᱠᱚ ᱠᱟᱹᱢᱤᱭᱟᱹ ᱦᱚᱲᱢᱚ ᱵᱷᱤᱛᱤᱨ ᱨᱮ, ᱪᱮᱛᱟᱜ ᱥᱮ ᱢᱟᱹᱱᱢᱤᱭᱟᱜ ᱛᱤ ᱫᱚ ᱟᱹᱰᱤ ᱢᱟᱨᱟᱝ ᱜᱮᱭᱟ ᱾
ᱢᱮᱬᱦᱮᱫ
ᱢᱮᱬᱦᱮᱫ, ᱢᱮᱲᱦᱮᱸᱫ, ᱫᱚ ᱟᱹᱰᱤ ᱥᱟᱫᱷᱟᱨᱚᱱ ᱫᱷᱟᱹᱛᱩ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ Fe ᱡᱟᱦᱟᱸ ᱫᱚ ᱞᱟᱹᱴᱤᱱ ᱟᱹᱲᱟᱹ "ᱯᱷᱮᱨᱚᱢ" (ferrum) ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱱᱚᱶᱟ ᱨᱮᱦᱟᱜ ᱯᱚᱨᱚᱢᱟᱬᱩ ᱮᱞ ᱫᱚ ᱒᱖ ᱠᱟᱱᱟ ᱾ ᱠᱮᱴᱮᱡ ᱟᱨ ᱥᱟᱥᱛᱟ ᱜᱮ ᱠᱷᱟᱹᱛᱤᱨ ᱱᱚᱶᱟ ᱫᱚ ᱟᱹᱰᱤ ᱵᱟᱹᱲᱛᱤ ᱵᱮᱵᱷᱟᱨᱚᱜᱼᱟ ᱾ ᱤᱥᱯᱟᱛ ᱴᱮᱭᱟᱨ ᱞᱟᱹᱜᱤᱫ ᱱᱚᱶᱟ ᱫᱚ ᱢᱩᱬ ᱡᱤᱱᱤᱥ ᱠᱟᱱᱟ ᱾ ᱪᱩᱢᱵᱚᱠ ᱛᱮᱭᱟᱨ ᱨᱮᱦᱚᱸ ᱱᱚᱶᱟ ᱫᱚ ᱵᱮᱵᱷᱟᱨᱚᱜᱼᱟ ᱾
ᱵᱷᱶᱛᱤᱠ ᱜᱩᱱ
ᱢᱮᱬᱦᱮᱫ ᱫᱚ ᱫᱷᱩᱥᱟᱹᱨ ᱨᱚᱝ ᱨᱮᱭᱟᱜ ᱫᱷᱟᱹᱛᱩ ᱠᱟᱱᱟ ᱾ ᱱᱚᱶᱟ ᱫᱚ ᱪᱩᱢᱵᱚᱠ ᱮ ᱚᱨ ᱜᱮᱭᱟ ᱾ ᱫᱚᱢᱮ ᱠᱮᱴᱮᱡ ᱠᱷᱟᱹᱛᱤᱨ ᱱᱚᱶᱟ ᱫᱚ ᱟᱹᱰᱤ ᱜᱟᱱ ᱠᱟᱹᱢᱤ ᱨᱮ ᱞᱟᱜᱟᱜᱼᱟ ᱾
ᱨᱟᱥᱟᱭᱱᱤᱠ ᱜᱩᱱ
ᱥᱚᱞᱯᱷᱩᱨᱤᱠ ᱟᱥᱤᱰ ᱥᱟᱶ ᱢᱮᱥᱟ ᱠᱟᱴᱮ ᱱᱚᱶᱟ ᱫᱚ ᱯᱷᱮᱨᱚᱥ ᱥᱚᱞᱯᱷᱮᱴ ᱛᱮᱭᱟᱨᱟ ᱾ ᱱᱚᱶᱟ ᱠᱟᱹᱢᱤ ᱦᱚᱨᱟ ᱫᱷᱟᱹᱛᱩ ᱥᱟᱯᱷᱟᱭ ᱞᱟᱹᱜᱤᱫ ᱠᱚ ᱵᱮᱵᱷᱟᱨᱟ ᱾ ᱢᱮᱬᱦᱮᱫ ᱫᱚ ᱦᱚᱭ ᱟᱨ ᱫᱩᱜ ᱥᱟ ᱢᱮᱥᱟ ᱠᱟᱛᱮ ᱤᱡ ᱮ ᱵᱮᱱᱟᱶᱟ ᱤ ᱤᱡ ᱟᱠᱟᱱ ᱢᱮᱬᱦᱮᱫ ᱛᱟᱹᱦᱩᱱ ᱤᱡᱩᱜᱼᱟ, ᱢᱩᱪᱟᱹᱫ ᱨᱮ ᱡᱚᱛᱚ ᱢᱮᱬᱦᱮᱰ ᱤᱡ ᱪᱟᱵᱟᱜᱼᱟ ᱾ ᱟᱞᱩᱢᱤᱱᱤᱭᱚᱢ ᱞᱮᱠᱟᱱ ᱫᱷᱟᱹᱛᱩ ᱫᱚ ᱵᱟᱭ ᱤᱡᱩᱜᱼᱟ ᱢᱮᱬᱦᱮᱰ ᱫᱚ ᱠᱨᱚᱢᱤᱭᱚᱢ ᱟᱨ ᱚᱝᱜᱟᱨᱚᱠ ᱥᱟᱶ ᱢᱮᱥᱟ ᱠᱟᱛᱮ ᱤᱥᱯᱟᱛ ᱮ ᱵᱮᱱᱟᱶᱟ, ᱱᱚᱶᱟ ᱫᱚ ᱵᱟᱭ ᱤᱡᱩᱜᱼᱟ ᱾
ᱨᱟᱥᱟᱭᱱᱤᱠ ᱡᱚᱶᱜᱤᱠ
ᱱᱚᱶᱟ ᱫᱷᱟᱹᱛᱩ ᱮᱴᱟᱜ ᱫᱷᱟᱹᱛᱩ ᱥᱟᱶ ᱢᱮᱥᱟ ᱠᱟᱛᱮ ᱡᱚᱶᱜᱤᱠ ᱫᱷᱟᱹᱛᱩᱭ ᱵᱮᱱᱟᱶᱟ ᱾ ᱱᱚᱶᱟ ᱫᱚ ᱵᱟᱨ ᱵᱟᱠᱷᱟᱱ ᱯᱮᱭᱟ ᱮᱞᱮᱠᱴᱨᱚᱱ ᱮ ᱵᱟᱹᱜᱤᱭᱟ ᱾ ᱵᱟᱨᱭᱟ ᱮᱞᱮᱠᱴᱨᱚᱱ ᱮ ᱵᱟᱹᱜᱤ ᱠᱷᱟᱱ ᱯᱷᱮᱨᱚᱥ ᱡᱚᱶᱜᱤᱠ  ᱠᱚ ᱢᱮᱛᱟᱜᱼᱟ ᱟᱨ ᱯᱮᱭᱟ ᱮᱞᱮᱠᱴᱨᱚᱱ ᱮ ᱵᱟᱹᱜᱤ ᱠᱷᱟᱱ ᱯᱷᱮᱨᱤᱠ ᱡᱚᱶᱜᱤᱠ ᱠᱚ ᱢᱮᱛᱟᱜᱼᱟ ᱾
ᱦᱟᱥᱟ ᱨᱮ ᱢᱮᱬᱦᱮᱫ
ᱟᱫᱚᱢ ᱡᱟᱜᱟ ᱠᱚᱨᱮ ᱫᱚ ᱦᱟᱥᱟ ᱨᱮᱦᱸ ᱢᱮᱬᱦᱮᱫ ᱧᱟᱢᱚᱜ ᱜᱮᱭᱟ ᱾ ᱚᱛ ᱞᱟᱛᱟᱨ ᱨᱮᱫᱚ ᱦᱮᱢᱟᱴᱟᱭᱤᱴ ᱧᱟᱢᱚᱜᱼᱟ ᱾ ᱦᱮᱢᱟᱴᱟᱭᱤᱴ ᱠᱷᱚᱱ ᱢᱮᱬᱦᱮᱰ ᱚᱰᱚᱠᱚᱜᱼᱟ ᱾ ᱡᱤᱞ ᱨᱮᱦᱸ ᱢᱮᱬᱦᱮᱰ ᱴᱟᱦᱮᱸᱱ ᱜᱮᱭᱟ ᱾ ᱢᱟᱭᱟᱢ ᱨᱮᱭᱟᱜ ᱦᱤᱢᱚᱜᱞᱚᱵᱤᱱ ᱨᱮᱦᱸ ᱢᱮᱬᱦᱮᱰ ᱛᱟᱦᱮᱸᱱᱟ, ᱤᱠᱷᱟᱹᱱ ᱡᱚᱛᱚ ᱢᱟᱭᱟᱢ ᱨᱮᱫᱚ ᱦᱤᱢᱚᱜᱞᱚᱵᱤᱱ ᱵᱟᱭ ᱛᱟᱦᱮᱸᱱᱟ ᱾
ᱢᱮᱬᱦᱮᱫ ᱛᱮᱭᱟᱨ
ᱢᱟᱨᱟᱝ ᱢᱟᱨᱟᱝ ᱠᱟᱹᱨᱠᱷᱟᱱᱟ ᱨᱮ ᱦᱮᱢᱟᱴᱟᱭᱤᱴ ᱠᱚᱠ ᱥᱟᱶ ᱛᱚᱨᱞᱟᱶ ᱠᱟᱛᱮ ᱢᱮᱬᱦᱮᱫ ᱠᱚ ᱵᱮᱱᱟᱶᱟ ᱾
ᱫᱷᱟᱹᱛᱩ ᱞᱮᱠᱟᱛᱮ
ᱮᱴᱟᱜ ᱫᱷᱟᱹᱛᱩ ᱠᱷᱚᱱᱟᱜ ᱢᱮᱬᱦᱮᱰ ᱜᱮ ᱵᱟᱲᱛᱤ ᱵᱮᱵᱷᱟᱨᱩᱜ-ᱟ, ᱪᱮᱫᱟᱜ ᱪᱮ ᱱᱚᱶᱟ ᱫᱚ ᱠᱮᱴᱮᱡ ᱟ ᱟᱟᱨ ᱥᱟᱥᱛᱟ ᱜᱮᱭᱟ ᱾ ᱱᱚᱶᱟ ᱫᱚ ᱚᱲᱟᱜ, ᱯᱚᱞ, ᱠᱟᱱᱴᱟ, ᱱᱩᱲᱤ ᱵᱮᱱᱟᱶ ᱠᱚᱨᱮ ᱵᱮᱱᱷᱟᱨᱚᱜ-ᱟ ᱾ ᱪᱩᱢᱵᱚᱠ ᱮ ᱚᱨ ᱠᱷᱟᱹᱛᱤᱨ ᱱᱚᱶᱟ ᱫᱚ ᱪᱩᱢᱵᱚᱠ ᱨᱮᱦᱚᱸ ᱵᱮᱵᱷᱟᱨᱚᱜ-ᱟ ᱾
ᱡᱚᱶᱜᱤᱠ ᱞᱮᱠᱟ ᱛᱮ
ᱢᱮᱬᱦᱮᱫ ᱡᱚᱶᱜᱤᱠ ᱫᱚ ᱟᱹᱰᱤ ᱜᱟᱱ ᱠᱟᱹᱢᱤ ᱨᱮ ᱞᱟᱜᱟᱜ-ᱟ ᱤ ᱢᱮᱬᱦᱮᱰ ᱠᱞᱚᱨᱟᱭᱤᱰ ᱫᱟᱜ ᱮ ᱥᱟᱯᱷᱟᱭᱟ ᱾ ᱢᱮᱬᱦᱮᱰ ᱥᱚᱞᱯᱷᱮᱴ ᱰᱚ ᱥᱤᱨᱢᱤᱴ ᱨᱮ ᱵᱮᱵᱦᱟᱨᱚᱜ-ᱟ ᱾
ᱡᱚᱢᱟᱜ ᱨᱮ
ᱡᱤᱶᱤ ᱦᱚᱭ (ᱚᱢᱚᱲᱡᱟᱱ) ᱦᱚᱲᱢᱚ ᱨᱮᱭᱟᱜ ᱡᱤᱞ ᱡᱟᱜᱟ ᱛᱮ ᱥᱮᱴᱮᱨ ᱞᱟᱹᱜᱤᱫ ᱢᱮᱬᱦᱮᱫ ᱢᱮᱥᱟ ᱞᱟᱹᱰᱩ ᱵᱚ ᱡᱚᱢᱟ ᱠᱟᱨᱚᱱ ᱱᱚᱶᱟ ᱢᱮᱬᱦᱮᱫ ᱛᱮ ᱵᱮᱱᱟᱶ ᱟᱠᱟᱱ ᱦᱤᱢᱚᱜᱞᱚᱵᱤᱱ ᱜᱮ ᱡᱤᱶᱤ ᱦᱚᱭ ᱮ ᱜᱚᱜᱟ ᱾
ᱠᱩᱢᱟᱨᱤ ᱠᱚᱢᱚᱞᱟ
ᱠᱩᱢᱟᱨᱤ ᱠᱚᱢᱚᱞᱟ (ᱡᱟᱱᱟᱢ ᱑᱖ ᱡᱩᱱ ᱑᱙᱓᱔) ᱥᱤᱧᱚᱛ ᱨᱤᱱᱤᱡ ᱮᱱᱮᱡᱤᱭᱟᱹ ᱠᱟᱱᱟᱭ ᱟᱨ ᱯᱷᱤᱞᱤᱢ ᱵᱟᱰᱚᱦᱤ ᱠᱟᱱᱟᱭ ᱾ ᱮᱛᱚᱦᱚᱵ ᱨᱮᱫᱚ ᱟᱡ ᱢᱤᱫ ᱜᱤᱫᱨᱟᱹ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱯᱷᱤᱞᱤᱢ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱞᱮᱱᱟ ᱾ ᱟᱡᱟᱜ ᱠᱮᱨᱤᱭᱚᱨ ᱨᱮ ᱢᱤᱫ ᱥᱟᱭ ᱜᱟᱱ ᱛᱟᱢᱤᱞ, ᱦᱤᱱᱫᱤ, ᱛᱮᱞᱮᱜᱩ, ᱠᱚᱱᱱᱚᱰᱚ ᱯᱷᱤᱞᱤᱢ ᱨᱮ ᱯᱟᱨᱴ ᱟᱠᱟᱫᱟᱭ ᱾ ᱑᱙᱗᱐ ᱨᱮ ᱟᱡ ᱵᱷᱡᱷᱩᱵᱷᱩᱨ ᱮᱱᱮᱡ ᱨᱤᱱᱤᱡ ᱮ ᱢᱟᱪᱮᱛ ᱮᱱᱟ, ᱚᱱᱟ ᱮᱱᱮᱡ ᱨᱮ ᱟᱡ ᱯᱟᱹᱨᱩᱠᱷᱤᱭᱟᱹ ᱢᱮᱱᱟᱭᱟ ᱾
ᱟᱬᱜᱟᱛ ᱡᱤᱭᱚᱱ ᱟᱨ ᱠᱟᱹᱢᱤᱠᱚ
ᱱᱤᱛ ᱥᱤᱧᱚᱛ ᱨᱮᱱᱟᱜ ᱢᱚᱭᱩᱨᱚᱢ ᱨᱮ ᱢᱤᱫ ᱵᱟᱵᱬᱮ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱨᱤᱱ ᱠᱩᱥᱤ ᱵᱚᱭᱦᱟ ᱨᱟᱫᱷᱟ ᱟᱨ ᱵᱟᱥᱚᱱᱛᱤ ᱦᱚᱸ ᱮᱱᱮᱡᱤᱭᱟ ᱠᱟᱱᱟ ᱠᱤᱱ ᱾ ᱟᱹᱰᱤ ᱠᱟᱹᱴᱤᱡ ᱩᱢᱮᱨ ᱠᱷᱚᱱ ᱜᱮ ᱟᱡ ᱵᱚᱢᱵᱮ ᱨᱤᱱᱤᱡ ᱞᱟᱪᱷᱩ ᱢᱚᱦᱟᱨᱟᱡᱽ ᱴᱷᱮᱫ ᱠᱷᱚᱱ ᱠᱚᱛᱷᱚᱠ ᱮᱱᱮᱡ ᱮ ᱪᱮᱫ ᱞᱮᱱᱟ ᱾ ᱥᱚᱸᱠᱚᱨ ᱨᱟᱣ ᱵᱭᱟᱥ ᱴᱷᱮᱫ ᱠᱷᱚᱱ ᱦᱚᱸ ᱟᱡ ᱦᱤᱱᱫᱩᱥᱛᱟᱱᱤ ᱥᱟᱥᱛᱨᱤᱭᱚ ᱨᱩᱭ ᱪᱮᱫ ᱟᱠᱟᱱᱟ ᱾ ᱠᱚᱢᱚᱞᱟ ᱡᱚᱠᱷᱚᱱ ᱢᱤᱫ ᱮᱱᱮᱡ ᱨᱤᱭᱮᱞᱥᱮᱞ ᱮ ᱪᱟᱞᱟᱣ ᱞᱮᱱᱟ ᱚᱱᱰᱮ ᱛᱟᱹᱢᱤᱞ ᱯᱷᱤᱞᱤᱢ ᱫᱤᱥᱟᱹ ᱩᱫᱩᱜᱤᱡ ᱮ ᱮᱱ ᱠᱚᱞᱭᱟᱱᱚᱥᱩᱱᱫᱚᱨᱚᱢ ᱟᱭᱤᱨ ᱟᱡ ᱟᱡᱟᱜ ᱯᱷᱤᱞᱤᱢ ᱞᱟᱹᱜᱤᱫ ᱮ ᱪᱤᱭᱟᱹ ᱞᱮᱫᱮᱭᱟ ᱾ ᱟᱭᱤᱨ ᱟᱡᱟᱜ ᱯᱷᱤᱞᱤᱢ ᱵᱦᱚᱞᱤᱵᱟᱨ ᱥᱚᱸᱜᱷᱚᱢ (᱑᱙᱓᱘) ᱨᱮᱱᱟᱜ ᱯᱷᱤᱞᱤᱢᱤ ᱨᱮ ᱯᱩᱭᱞᱩ ᱫᱷᱟᱣ ᱦᱩᱰᱤᱧ ᱫᱷᱟᱨᱟ ᱨᱩᱞ ᱮ ᱮᱢᱟ ᱫᱮ ᱛᱟᱦᱮᱸᱫ ᱾ ᱑᱙᱓᱙ ᱨᱮᱱᱟᱜ ᱨᱟᱢᱟᱱᱟᱢᱟ ᱢᱟᱦᱤᱢᱟᱭᱤ ᱨᱮ ᱟᱡ ᱠᱚᱢᱚᱲᱟ ᱞᱮᱠᱟᱛᱮ ᱧᱩᱛᱩᱢ ᱞᱮᱱᱟᱭ ᱾ ᱮᱴᱟᱜ ᱯᱷᱤᱞᱤᱢ ᱵᱮᱱᱟᱣ ᱠᱩᱜ ᱦᱚᱸ ᱠᱚᱢᱚᱞᱟ ᱦᱟᱜ ᱮᱱᱮᱡ ᱠᱚ ᱧᱮᱞ ᱧᱟᱢ ᱠᱮᱫᱟ ᱠᱚ, ᱠᱚᱢᱚᱞᱟ ᱵᱳᱞᱤᱩᱰ ᱛᱮ ᱩᱪᱟᱹᱲ ᱮᱱᱟᱭ ᱟᱨ ᱑᱙᱓᱘ ᱨᱮ ᱡᱮᱞᱚᱨ ᱑᱙᱔᱓ ᱨᱮ ᱠᱤᱥᱢᱚᱛ ᱑᱙᱔᱓ ᱨᱮ ᱨᱟᱢᱚ ᱨᱟᱡᱭᱚ ᱮᱢᱟᱱ ᱯᱷᱤᱞᱤᱢ ᱠᱚᱨᱮ ᱯᱟᱨᱴ ᱞᱮᱫᱟᱭ ᱾ ᱠᱚᱢᱞᱟ ᱡᱮᱢᱚᱱ ᱢᱟᱪᱮᱛ ᱠᱚᱴᱴᱩᱢᱚᱱᱱᱚᱨᱠᱳᱭᱤᱞ ᱢᱩᱛᱷᱩᱠᱩᱢᱟᱨᱚ ᱯᱤᱞᱟᱭ ᱟᱨ ᱵᱷᱚᱡᱩᱵᱷᱩᱨ ᱵᱤ ᱨᱚᱢᱚᱭᱟ ᱯᱤᱞᱞᱟᱭ ᱴᱷᱮᱫ ᱠᱷᱚᱱ ᱠᱚᱢᱞᱟ ᱵᱷᱟᱨᱚᱛ ᱱᱟᱴᱭᱚᱢ ᱪᱮᱫᱚᱜ ᱞᱟᱹᱜᱤᱫ ᱟᱡ ᱟᱭᱚ ᱢᱟᱰᱨᱟᱥ ᱛᱮ ᱩᱪᱟᱹᱲ ᱮᱱᱟᱭ ᱾ ᱡᱟᱜ ᱯᱩᱭᱞᱩ ᱱᱟᱯᱟᱭ ᱛᱮ ᱥᱟᱹᱛ ᱟᱠᱟᱫ ᱯᱷᱤᱞᱤᱢ ᱑᱙᱔᱔ ᱨᱮ ᱡᱚᱜᱚᱛᱷᱚᱞᱚᱯᱨᱚᱛᱷᱚᱯᱚᱱ ᱦᱮᱡ ᱞᱮᱱᱟ ᱡᱟᱦᱟᱸ ᱨᱮ ᱟᱡ ᱯᱟᱢᱯᱩ ᱟᱴᱚᱢ ᱨᱩᱞ ᱮ ᱠᱚᱨᱟᱣ ᱞᱮᱫᱟ ᱾ ᱚᱱᱟ ᱨᱮᱱᱟᱜ ᱫᱚᱥᱟᱨ ᱯᱷᱤᱞᱤᱢ ᱥᱨᱤ ᱵᱷᱟᱞᱞᱤ (᱑᱙᱔᱕)  ᱨᱮ ᱟᱡ ᱵᱟᱨᱭᱟ ᱨᱩᱞ ᱮ ᱠᱚᱨᱟᱣ ᱞᱮᱫᱟ ᱾ ᱑᱙᱔᱕ ᱨᱮᱱᱟᱜ ᱢᱤᱨᱟ ᱯᱷᱤᱞᱢ ᱨᱮ ᱟᱡ ᱠᱨᱤᱥᱱᱟ ᱨᱩᱞ ᱮ ᱠᱚᱨᱟᱣ ᱞᱮᱫᱟ ᱾ ᱟᱡᱟᱜ ᱯᱷᱤᱞᱤᱢ ᱱᱟᱢ ᱤᱨᱩ ᱵᱷᱟᱨ ᱡᱟᱦᱟᱸ ᱛᱟᱢᱤᱞ ᱥᱤᱱᱮᱢᱟ ᱪᱮᱛᱟᱱ ᱨᱮ ᱟᱹᱰᱤ ᱥᱮᱬᱟ ᱚᱨᱥᱚᱝ ᱯᱟᱲᱟᱣ ᱞᱮᱫᱟ ᱾ ᱱᱟᱢ ᱤᱨᱩᱵᱷᱟᱨ'' ᱫᱚ ᱫᱤᱥᱚᱢ ᱫᱩᱞᱟᱹᱲ ᱛᱮ ᱯᱮᱨᱮᱡ ᱟᱠᱟᱱᱟ ᱟᱨ ᱜᱟᱱᱫᱷᱤ ᱥᱮᱨᱮᱧ ᱠᱚ ᱛᱟᱦᱮᱸᱠᱟᱱᱟ ᱟᱨ ᱚᱱᱟᱨᱮ ᱵᱷᱟᱨᱚᱛ ᱱᱟᱴᱭᱚᱢ ᱨᱮᱱᱟᱜ ᱥᱮᱞᱮᱫ ᱟᱨ ᱫᱩᱥᱨᱟᱹ ᱡᱤᱭᱟᱹᱲ ᱨᱩᱣᱟᱹᱲ ᱠᱮᱫᱟᱭ ᱾ ᱱᱚᱣᱟ ᱯᱷᱤᱞᱤᱢ ᱛᱟᱢᱤᱞ ᱨᱚᱲ ᱤᱞᱟᱹᱠᱟ ᱨᱮ ᱢᱤᱫᱴᱟᱝ "ᱞᱟᱠᱪᱟᱨ ᱨᱮᱱᱟᱜ ᱦᱩᱞ" ᱮ ᱵᱮᱨᱮᱫ ᱞᱮᱫᱟ ᱾
ᱵᱟᱯᱞᱟ
ᱟᱡ ᱧᱩᱛᱩᱢᱟᱱ ᱠᱟᱨᱴᱩᱱᱤᱥᱴ ᱟᱨ ᱠᱮ ᱞᱚᱠᱥᱢᱚᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱤᱠᱷᱟᱹ ᱜᱷᱟᱨᱚᱸᱡᱽ ᱡᱟᱹᱥᱛᱤ ᱫᱤᱱ ᱵᱟᱝ ᱪᱟᱞᱟᱣ ᱞᱮᱱᱟ ᱟᱨ ᱑᱙᱖᱐ ᱨᱮ ᱵᱷᱮᱜᱟᱨ ᱮᱱᱟ ᱠᱤᱱ ᱾ ᱟᱡ ᱫᱚᱦᱲᱟ ᱴᱤ ᱵᱷᱤ ᱞᱚᱠᱥᱢᱤᱱᱟᱨᱟᱭᱚᱬ ᱥᱟᱶ ᱮ ᱵᱟᱯᱞᱟ ᱮᱱᱟᱭ ᱩᱱᱤ ᱑᱙᱘᱓ ᱨᱮᱜᱚᱡ ᱮᱱᱟᱭ ᱾ ᱞᱚᱠᱥᱢᱤ ᱱᱟᱨᱟᱭᱬ ᱴᱦᱮᱫ ᱠᱷᱚᱱ ᱟᱡᱤᱡ ᱢᱤᱫᱴᱟᱝ ᱦᱚᱯᱚᱱ ᱢᱮᱱᱟᱭᱛᱟᱭᱟ, ᱧᱩᱛᱩᱢ ᱛᱟᱭ ᱡᱚᱭᱱᱟᱱᱫᱽ ᱱᱟᱨᱟᱭᱚᱱ Her second husband, ᱱᱤᱛᱚᱜ ᱩᱱᱤᱫᱚ ᱭᱩᱱᱟᱭᱴᱮᱰ ᱥᱴᱮᱴᱥ ᱟᱨᱢᱤ ᱨᱮ ᱟᱹᱢᱟᱹᱞᱤᱭᱟ ᱢᱮᱱᱟᱭᱟ ᱾
ᱢᱚᱡᱷᱤᱜᱟᱶ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱢᱚᱡᱷᱤᱜᱟᱶ (Majhigaon) ᱵᱟᱝᱢᱟ ᱢᱩᱡᱽᱜᱟ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱙᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱕᱘ ᱜᱚᱴᱟᱝ ᱠᱚᱲᱟ ᱟᱨ ᱓᱘᱑ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱗᱓᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱑᱗ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕ᱹ᱘᱓% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱓᱕᱘ ᱜᱚᱴᱟᱝ ᱠᱚᱲᱟ ᱟᱨ ᱓᱘᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱖᱔, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱘᱗, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾ ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱖ᱹ᱒᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱖ᱹ᱘᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱖ᱹ᱖᱓ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱫᱷᱟᱝᱜᱩᱰᱤᱢᱩᱛᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱔ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱯᱷᱚᱨᱤᱫᱽᱯᱩᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱯᱷᱚᱨᱤᱫᱽᱯᱩᱨ (Faridpur) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱐᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱗᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱒᱘ ᱜᱚᱴᱟᱝ ᱠᱚᱲᱟ ᱟᱨ ᱒᱔᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱔᱗᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱕᱔ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑.᱓᱗ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱒᱘ ᱜᱚᱴᱟᱝ ᱠᱚᱲᱟ ᱟᱨ ᱒᱔᱗ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱘᱓, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱒᱙, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱫᱚ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱙.᱓᱖ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱗.᱐᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱒.᱔᱔ % ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱟᱫᱚᱵᱷᱯᱩᱨ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱕ ᱠᱤᱞᱚᱢᱤᱴᱚᱨ ᱢᱟᱹᱫᱽ ᱨᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱟᱨ ᱑᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱦᱚᱸ ᱥᱟᱺᱜᱤᱧ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱ ᱦᱚ ᱦᱤᱡᱩᱜᱼᱥᱮᱱᱚᱜ ᱞᱟᱹᱜᱤᱫ ᱥᱟᱭᱠᱮᱞ,‌ ᱢᱚᱴᱚᱨᱥᱟᱭᱠᱮᱞ ᱮᱢᱟᱱ ᱜᱟᱹᱰᱤ ᱠᱚ ᱵᱮᱵᱦᱟᱨᱮᱫᱽ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱯᱟᱴ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱥᱤᱛᱩᱝ ᱨᱤᱛᱩ ᱨᱮ ᱘ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱘ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱵᱷᱤᱞᱟᱭ
ᱵᱷᱤᱞᱟᱭ ᱫᱚ ᱵᱷᱤᱞᱟᱭ ᱱᱚᱜᱚᱨ ᱦᱚᱸᱠᱚ ᱢᱮᱛᱟᱜᱼᱟ, ᱥᱟᱢᱟᱝ ᱛᱟᱞᱢᱟ ᱥᱤᱧᱚᱛ ᱨᱮ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱫᱩᱨᱜᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱑᱐,᱖᱔,᱒᱒᱒ ᱥᱚᱦᱚᱨ ᱦᱚᱲ ᱮᱞ ᱥᱟᱶᱛᱮ ᱵᱷᱤᱞᱟᱭᱼᱫᱩᱨᱜᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮ ᱨᱟᱭᱯᱩᱨ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱴᱚᱴᱷᱟ ᱠᱟᱱᱟ ᱾ ᱵᱷᱤᱞᱟᱭ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱢᱩᱬ ᱠᱟᱹᱨᱜᱟᱲ ᱥᱚᱦᱚᱨ ᱤᱫᱤ ᱛᱮ ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱥᱮᱪᱮᱫ ᱛᱟᱞᱢᱟ ᱦᱚᱸ ᱢᱮᱱᱟᱜᱼᱟ ᱾
ᱪᱷᱟᱹᱴᱭᱟᱹᱨ
ᱱᱚᱣᱟ ᱠᱚ ᱢᱟᱱᱟᱣᱟ ᱡᱮ ᱵᱷᱤᱞᱟᱭ ᱧᱩᱛᱩᱢ ᱫᱚ ᱵᱷᱤᱞ ᱡᱟᱹᱛᱤ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱱᱚᱣᱟ ᱢᱟᱲᱟᱝ ᱠᱷᱚᱱ ᱱᱚᱣᱟ ᱴᱚᱴᱷᱟ ᱨᱮ ᱵᱟᱥᱟ ᱟᱠᱟᱱᱟᱠᱚ ᱟᱨ ᱱᱤᱛ ᱫᱷᱟᱹᱵᱤᱡ ᱥᱩᱨ ᱨᱮᱱᱟᱜ ᱵᱩᱨᱩ ᱨᱮ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱵᱷᱤᱞᱟᱭ ᱫᱚ ᱢᱤᱫᱴᱟᱹᱝ ᱫᱷᱟᱨᱟ ᱦᱟᱜ ᱟᱹᱛᱩ ᱛᱟᱦᱮᱸ ᱠᱟᱱᱟ ᱟᱨ ᱑᱗᱔᱐ ᱥᱟᱞ ᱫᱷᱟᱹᱵᱤᱡ ᱦᱮᱭᱦᱚᱭᱵᱚᱝᱥᱚ ᱥᱟᱢᱨᱟᱡᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱛᱤᱥ ᱱᱚᱣᱟ ᱢᱟᱨᱟᱴᱷᱟ ᱠᱚᱠᱚ ᱡᱤᱛᱠᱟᱹᱨ ᱞᱮᱜᱼᱟ ᱠᱚ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱨᱤᱴᱤᱥ ᱤᱫᱤ ᱛᱮ ᱑᱘᱖᱓ ᱥᱟᱞ ᱠᱷᱚᱱ ᱑᱙᱔᱗ ᱥᱟᱞ ᱫᱷᱟᱹᱵᱤᱡ ᱥᱟᱥᱚᱱ ᱠᱮᱜᱼᱟ ᱠᱚ, ᱛᱤᱥ ᱱᱚᱣᱟ ᱥᱤᱧᱚᱛᱤᱭᱟᱹ ᱩᱱᱤᱭᱚᱱ ᱨᱮ ᱯᱷᱭᱩᱡᱚᱱ ᱦᱩᱭ ᱮᱱᱟ ᱾
ᱵᱷᱤᱞᱟᱭ ᱨᱮᱱᱟᱜ ᱯᱷᱟᱸᱣᱩᱰᱮᱥᱚᱱ ᱥᱚᱦᱚᱨ ᱫᱚ ᱑᱙᱕᱕ ᱥᱟᱞ ᱨᱮ ᱫᱚᱦᱚ ᱞᱮᱱ ᱛᱟᱦᱮᱸᱫ, ᱛᱤᱥ ᱥᱤᱧᱚᱛ ᱥᱚᱨᱠᱟᱨ ᱫᱚ ᱟᱹᱛᱩ ᱥᱩᱨ ᱨᱮ ᱢᱤᱫ ᱥᱴᱤᱞ ᱯᱞᱟᱸᱴ ᱛᱷᱟᱯᱚᱱ ᱞᱟᱹᱜᱤᱫ ᱛᱮ ᱢᱮᱜᱽᱱᱤᱴᱚᱜᱚᱨᱚᱥ ᱨᱮ ᱥᱚᱵᱤᱭᱚᱛ ᱩᱱᱤᱭᱚᱱ ᱥᱟᱶᱛᱮ ᱢᱤᱫ ᱱᱟᱜᱟᱢ ᱵᱩᱡᱷᱟᱹᱜᱟᱜ ᱛᱷᱮᱱ ᱥᱩᱦᱤ ᱞᱮᱜᱼᱟ ᱛᱟᱦᱮᱸᱫ ᱾ ᱥᱴᱤᱞ ᱯᱞᱟᱸᱴ ᱨᱮᱱᱟᱜ ᱯᱩᱭᱞᱩ ᱵᱞᱟᱥᱴ ᱯᱷᱟᱨᱱᱮᱥ ᱫᱚ ᱑᱙᱕᱙ ᱥᱟᱞ ᱨᱮ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱰᱨᱹ ᱨᱟᱡᱮᱱᱫᱨᱚ ᱯᱨᱚᱥᱟᱫᱽ ᱤᱫᱤ ᱛᱮ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾
ᱦᱚᱲ ᱮᱞᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱵᱷᱤᱞᱟᱭ ᱱᱚᱜᱚᱨ ᱥᱚᱦᱚᱨ ᱜᱩᱴ ᱨᱮᱱᱟᱜ ᱦᱚᱲ ᱮᱞ ᱑,᱐᱖᱔,᱒᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱔᱕,᱙᱑᱖ ᱠᱚᱲᱟ ᱟᱨ ᱕᱑᱘,᱓᱐᱖ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱤᱞᱟᱭ ᱨᱮ ᱥᱮᱪᱮᱫ ᱫᱚᱨ ᱫᱚ ᱘᱖.᱖᱓% ᱢᱮᱱᱟᱜᱼᱟ, ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱒.᱒᱒% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐.᱗᱑% ᱢᱮᱱᱟᱜᱼᱟ ᱾
ᱚᱛᱱᱚᱜ
ᱵᱷᱤᱞᱟᱭ ᱛᱟᱞᱟ ᱥᱤᱧᱚᱛ ᱨᱮ 21.21°N 81.38°E ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱤᱵᱽᱱᱟᱛᱷ ᱜᱟᱰᱟ ᱫᱷᱟᱨᱮ ᱨᱮ ᱒᱙᱗ ᱢᱤᱴᱚᱨ ᱩᱥᱩᱞ ᱨᱮ ᱢᱟᱦᱟᱱᱟᱫᱤ ᱜᱟᱰᱟ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱓᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾
ᱥᱤᱧᱚᱛᱤᱭᱟᱹ ᱥᱴᱟᱱᱰᱟᱨᱰᱥ ᱵᱭᱩᱨᱚ (BIS) ᱞᱮᱠᱟᱛᱮ, ᱥᱚᱦᱚᱨ ᱵᱷᱩᱠᱟᱢ ᱴᱚᱴᱷᱟ ᱫᱚ ᱒ ᱥᱩᱨ ᱨᱮ ᱦᱤᱡᱩᱜᱼᱟ,
ᱥᱮᱪᱮᱫ
ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱜᱩᱴ ᱕᱙ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱨᱮ ᱢᱤᱫ ᱥᱮᱪᱮᱫ ᱛᱟᱞᱢᱟ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱵᱷᱤᱞᱟᱭ ᱨᱮ ᱟᱹᱰᱤ ᱜᱟᱱ ᱤᱱᱥᱴᱤᱴᱭᱩᱴ ᱨᱮ, ITI ᱵᱷᱤᱞᱟᱭ ᱟᱹᱰᱤ ᱯᱷᱮᱢᱚᱥ ᱟᱠᱟᱱᱟ ᱾ ᱒᱐᱑᱖ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ, ᱤᱱᱥᱴᱤᱴᱭᱩᱴ ᱫᱚ ᱱᱤᱛᱚᱜ ᱜᱚᱵᱚᱨᱢᱮᱱᱴ ᱤᱱᱡᱤᱱᱤᱭᱟᱹᱨᱤᱝ ᱵᱤᱨᱫᱟᱹᱜᱟᱲ (GEC) ᱫᱚ ᱨᱟᱭᱯᱩᱨ ᱨᱮ ᱢᱮᱱᱟᱜᱼᱟ ᱾
ᱵᱷᱤᱞᱟᱭ ᱨᱮ ᱟᱥᱲᱟ ᱟᱨ ᱱᱟᱜᱟᱨ ᱱᱤᱜᱟᱢ ᱤᱫᱤ ᱛᱮ ᱪᱟᱪᱞᱟᱣ ᱠᱟᱱᱟ, ᱟᱨ ᱯᱨᱟᱵᱷᱮᱴ ᱞᱮᱠᱟᱛᱮ ᱤᱱᱴᱤᱴᱤ, ᱴᱨᱟᱥᱴᱚᱸ ᱟᱨ ᱱᱤᱜᱟᱢ ᱤᱫᱤ ᱛᱮ ᱾ ᱰᱮᱦᱮᱨ ᱛᱮᱫ ᱟᱥᱲᱟ ᱪᱷᱚᱛᱛᱤᱥᱜᱚᱲ ᱥᱮᱠᱚᱱᱰᱟᱨᱤ ᱥᱮᱪᱮᱫ ᱵᱚᱨᱰ ᱟᱨ ᱛᱟᱞᱢᱟ ᱥᱮᱠᱚᱱᱰᱟᱨᱤ ᱥᱮᱪᱮᱫ ᱵᱚᱨᱰ ᱠᱷᱚᱱ ᱡᱚᱲᱟᱣ ᱢᱮᱱᱟᱜᱼᱟ ᱾
ᱤᱥᱨᱟᱭᱤᱞ ᱨᱮᱭᱟᱜ ᱯᱟᱹᱨᱥᱤᱠᱚ
ᱤᱥᱨᱟᱭᱤᱞ ᱫᱤᱥᱚᱢ ᱨᱮ ᱢᱮᱱᱟᱜ ᱦᱚᱲ ᱠᱚ ᱛᱟᱞᱟ ᱨᱮ ᱯᱟᱹᱨᱥᱤ ᱟᱨ ᱞᱟᱭ-ᱞᱟᱠᱪᱟᱨ ᱨᱮᱭᱟᱜ ᱵᱷᱮᱱᱮᱜᱟᱨ ᱢᱮᱱᱟᱜ-ᱟ ᱾ ᱦᱤᱵᱽᱨᱩ ᱥᱮ ᱤᱵᱽᱨᱤ ᱫᱚ ᱫᱤᱥᱚᱢ ᱨᱮᱭᱟᱜ ᱡᱟᱹᱛᱨᱤᱭᱟᱹ ᱯᱟᱹᱨᱥᱤ ᱠᱟᱱᱟ, ᱟᱨ ᱫᱤᱥᱚᱢ ᱨᱮᱱ ᱥᱟᱱᱟᱢ ᱦᱚᱲ ᱜᱮ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱟᱨᱵᱟᱝ ᱠᱷᱟᱱ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟ ᱛᱮᱠᱚ ᱵᱮᱣᱦᱟᱨᱮᱫ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱥᱴᱮᱱᱰᱟᱨ ᱨᱚᱯ ᱫᱚ ᱱᱟᱦᱟᱜ ᱦᱤᱵᱽᱨᱩ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ, ᱱᱤᱭᱟᱹ ᱯᱟᱹᱨᱥᱤ ᱜᱮ ᱤᱥᱨᱟᱭᱤᱞ ᱫᱤᱥᱚᱢ ᱨᱮᱱ ᱦᱚᱲ ᱠᱚᱣᱟᱜ ᱫᱤᱱᱟᱹᱢ ᱫᱤᱱ ᱡᱤᱭᱚᱱ ᱨᱮ ᱵᱮᱣᱦᱟᱨᱚᱜ ᱠᱟᱱ ᱢᱤᱫ ᱡᱟᱹᱨᱩᱲᱚᱜ ᱟᱜ ᱯᱟᱹᱨᱥᱤ ᱠᱟᱱᱟ ᱾ ᱟᱨᱟᱵᱤᱠ ᱯᱟᱹᱨᱥᱤ ᱫᱚ ᱟᱥᱚᱠᱟᱭ ᱛᱮ ᱟᱨᱟᱵᱽ ᱱᱟᱥᱮ ᱞᱮᱠᱷᱟ ᱦᱚᱲ ᱠᱚᱠᱚ ᱵᱮᱣᱦᱟᱨᱮᱫ ᱠᱟᱱ, ᱱᱩᱠᱚᱣᱟᱜ ᱞᱮᱠᱷᱟ ᱫᱚ ᱯᱚᱱ-ᱢᱤᱫ ᱦᱤᱸᱥ ᱦᱩᱭᱩᱜ-ᱟ ᱾ ᱟᱨᱟᱵᱤᱠ ᱯᱟᱹᱨᱥᱤ ᱫᱚ ᱤᱥᱨᱟᱭᱤᱞ ᱟᱹᱱ ᱞᱮᱠᱟ ᱛᱮ ᱢᱤᱫᱴᱮᱱ ᱵᱤᱥᱮᱥ ᱴᱷᱟᱶ ᱢᱮᱱᱟᱜ-ᱟ|
ᱱᱟᱜᱟᱢ
ᱟᱹᱰᱤ ᱟᱭᱢᱟ ᱟᱹᱱ ᱠᱟᱹᱱᱩᱱ ᱜᱮ ᱤᱥᱨᱟᱭᱤᱞ ᱨᱮᱭᱟᱜ ᱯᱟᱹᱨᱥᱤᱠᱚ ᱟᱨ ᱯᱟᱹᱨᱥᱤ ᱟᱹᱨᱤ ᱠᱚ ᱵᱮᱜᱟᱨ ᱛᱮᱫ ᱟᱨ ᱴᱷᱟᱶᱮ ᱩᱫᱩᱜ ᱥᱚᱫᱚᱨᱮᱫ ᱠᱟᱱᱟ ᱾ ᱱᱤᱭᱟᱹ ᱨᱮᱭᱟᱜ ᱠᱷᱟᱹᱴᱤ ᱵᱟᱝ ᱵᱩᱡᱷᱟᱹᱣᱚᱜ ᱠᱟᱱ ᱛᱟᱦᱮᱱ ᱛᱮ ᱟᱫᱟᱞᱚᱛ ᱨᱮ ᱟᱭᱢᱟ ᱟᱹᱯᱤᱞ ᱠᱚ ᱜᱮ ᱦᱩᱭ ᱵᱟᱲᱟᱭᱮᱱᱟ, ᱱᱤᱭᱟᱹ ᱨᱮᱭᱟᱜ ᱠᱷᱟᱹᱴᱤ ᱛᱮ ᱱᱟᱦᱟᱜ ᱡᱟᱹᱛᱨᱤᱭᱟᱹ ᱟᱨ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱞᱟᱹᱜᱩ ᱟᱠᱟᱱᱟ|
ᱢᱳᱞᱤᱭᱮᱨᱮ
ᱡᱤᱭᱚᱱ
ᱢᱳᱞᱤᱭᱮᱨᱮ ᱯᱟᱨᱤᱥ ᱨᱮ ᱡᱟᱱᱟᱢ ᱞᱮᱱᱟ, ᱟᱯᱟᱛ ᱡᱤᱱ ᱯᱳᱠᱞᱤᱱ ᱟᱭᱚ ᱢᱭᱟᱨᱤ ᱠᱨᱮᱥ ᱾ ᱜᱮᱞ ᱥᱟᱞ ᱩᱢᱮᱨ ᱨᱮᱜᱮ ᱟᱡ ᱟᱭᱚ ᱟᱡ ᱮ ᱜᱚᱡ ᱵᱟᱹᱜᱤ ᱦᱟᱫᱮᱭᱟ ᱾ᱟᱡ ᱟᱭᱚ ᱜᱚᱡ ᱮᱱ ᱛᱟᱭᱚᱢ ᱢᱳᱞᱤᱭᱮᱨᱮ ᱟᱡ ᱵᱟᱵᱟ ᱥᱟᱶ ᱯᱟᱨᱤᱥ ᱨᱮᱱᱟᱜ ᱯᱟᱵᱷᱤᱞᱤᱭᱳᱸ ᱫᱮᱥ ᱥᱤᱧᱮᱥ ᱪᱮᱛᱟᱱ ᱢᱤᱫ ᱠᱤᱥᱟᱹᱬ ᱵᱟᱡᱟᱨ ᱨᱩ ᱥᱮᱱᱴ ᱦᱚᱱᱨᱮ ᱨᱮᱠᱤᱱ ᱛᱟᱦᱮᱸ ᱮᱱᱟ ᱾
ᱱᱚᱭᱟᱜᱚᱰ ᱡᱤᱞᱞᱟᱹ
ᱱᱚᱭᱟᱜᱚᱰ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱱᱚᱭᱟᱜᱚᱰ ᱵᱟᱡᱟᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹ ᱴᱚᱴᱷᱟ ᱡᱟᱦᱟᱸᱨᱮ ᱥᱚᱨᱠᱟᱨᱤ ᱠᱟᱹᱢᱤᱥᱟᱲᱟ ᱟᱨ ᱵᱟᱝ-ᱥᱚᱨᱠᱟᱨᱤ ᱠᱚᱢᱯᱟᱱᱤ ᱨᱮᱭᱟᱜ ᱢᱩᱠᱷᱤᱭᱟᱹ ᱠᱟᱹᱢᱤᱥᱟᱲᱟ ᱠᱚ ᱢᱮᱱᱟᱜ-ᱟ ᱾ ᱱᱚᱭᱟᱜᱚᱰ ᱫᱚ ᱵᱟᱜᱷᱩᱣᱟ ᱱᱚᱭᱟᱜᱚᱰ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ ᱯᱩᱨᱩᱵᱽ ᱳᱰᱤᱥᱟ ᱨᱮ ᱢᱮᱱᱟᱜ ᱱᱚᱭᱟᱜᱚᱰ ᱦᱚᱱᱚᱛ ᱨᱮᱭᱟᱜ ᱔᱐% ᱫᱚ ᱵᱤᱨ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱫᱚ ᱦᱟᱨᱛᱟ ᱨᱮᱭᱟᱜ ᱠᱟᱨᱵᱟᱨ, ᱯᱤᱛᱚᱞ ᱮᱢᱟᱱ ᱢᱮᱬᱦᱮᱫ ᱨᱮᱭᱟᱜ ᱥᱟᱯᱟᱵᱽ ᱟᱨ ᱪᱤᱱᱤ ᱢᱤᱞ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ-ᱟ ᱾ ᱵᱚᱨᱛᱩᱸᱜᱟᱹ ᱱᱟᱹᱭ ᱱᱚᱰᱮ ᱞᱤᱸᱜᱤᱱ ᱢᱤᱫ ᱢᱩᱠᱷᱤᱭᱟᱹ ᱱᱟᱹᱭ ᱠᱟᱱᱟ ᱾ ᱵᱟᱨᱟᱢᱩᱞ, ᱠᱚᱸᱛᱤᱞᱳ, ᱚᱫᱟᱜᱟᱸᱶ, ᱡᱟᱢᱩᱯᱟᱴᱱᱟ, ᱥᱟᱭᱤᱱᱠᱩᱞ, ᱨᱟᱬᱟᱯᱩᱨ ᱮᱢᱟᱱ ᱱᱚᱰᱮᱱᱟᱜ ᱢᱩᱬᱩᱛ ᱧᱮᱢᱮᱞ ᱴᱚᱴᱷᱟ ᱠᱟᱱᱟ ᱾ ᱱᱚᱝᱠᱟ ᱛᱮ ᱯᱟᱨᱚᱢᱚᱜ ᱠᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱫᱚ ᱱᱚᱣᱟ ᱫᱤᱥᱚᱢ ᱨᱮᱭᱟᱜ ᱢᱚᱬᱮ ᱜᱚᱴᱟᱜ ᱮᱴᱟᱜ ᱡᱟᱭᱜᱟ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾
ᱦᱚᱲ ᱮᱞᱮᱞ
᱒᱐᱑᱑ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱭᱟᱜᱚᱰ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱙,᱖᱒,᱒᱑᱕ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱟᱹᱛᱩᱴᱚᱞᱟ ᱨᱮ ᱘,᱘᱒,᱔᱘᱙ ᱟᱨ ᱵᱟᱡᱟᱨ ᱴᱚᱴᱷᱟᱨᱮ ᱗᱙,᱗᱒᱖ ᱦᱚᱲ ᱵᱟᱥᱟ ᱵᱚᱥᱠᱚᱫ ᱠᱟᱛᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾
ᱠᱟᱢᱟᱠᱷᱭᱟ
ᱠᱟᱢᱟᱠᱷᱭᱟ ᱦᱤᱱᱫᱩ ᱫᱷᱚᱨᱚᱢ ᱠᱚ ᱨᱤᱱᱤᱡ ᱫᱮᱣᱤ ᱵᱟᱝᱜᱟ ᱠᱟᱱᱟᱭ ᱾
ᱱᱩᱭ ᱫᱚ ᱢᱤᱫ ᱟᱹᱰᱤ ᱞᱟᱹᱠᱛᱤᱭᱟᱱ ᱦᱤᱱᱫᱩ ᱠᱚ ᱨᱤᱱᱤᱡ ᱛᱚᱸᱛᱨᱤᱠ ᱫᱮᱣᱤ ᱠᱟᱱᱟᱭ ᱡᱟᱦᱟᱸ ᱫᱚ ᱟᱥᱟᱢ ᱨᱮ ᱠᱟᱢᱨᱩᱯᱟ ᱨᱮ ᱠᱚ ᱵᱤᱥᱤᱛ ᱞᱮᱫᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱥᱤᱫᱷ ᱠᱩᱵᱽᱡᱤᱛᱟ ᱨᱮᱱᱟᱜ ᱨᱩᱯ ᱨᱮ ᱵᱟᱝᱜᱟ ᱦᱟᱭ ᱠᱟᱱᱟ ᱠᱚ, ᱟᱨ ᱩᱱᱤ ᱫᱚ ᱠᱟᱞᱤ ᱵᱚᱝᱜᱟ ᱟᱨ ᱢᱚᱦᱟ ᱛᱨᱤᱯᱩᱨ ᱥᱩᱸᱫᱽᱨᱤ ᱢᱮᱱ ᱞᱮᱠᱟᱛᱮ ᱛᱮ ᱠᱚ ᱦᱚᱸ ᱵᱟᱰᱟᱭ ᱮ ᱠᱟᱱᱟ ᱾
ᱱᱟᱜᱟᱢᱟᱱ
ᱠᱟᱢᱟᱠᱷᱭᱟ ᱢᱚᱸᱫᱤᱨ ᱨᱮᱱᱟᱜ ᱢᱤᱫ ᱱᱟᱜᱟᱢ ᱟᱱ ᱩᱫᱽᱜᱚᱢ, ᱡᱟᱦᱟᱸ ᱫᱚ ᱫᱮᱣᱤ ᱠᱟᱢᱟᱠᱷᱭᱟ ᱡᱚᱲᱟᱣ ᱢᱮᱱᱟᱜ-ᱟ, ᱱᱤᱦᱟᱹᱛᱤ ᱞᱮᱠᱟᱛᱮ ᱫᱚ ᱵᱟᱝ ᱜᱮ ᱾ ᱮᱭᱟᱭ ᱟᱱᱟᱜ ᱥᱮᱱᱪᱩᱨᱤ ᱨᱮ ᱩᱱ ᱠᱷᱚᱱ ᱥᱟᱱᱟᱢ ᱠᱷᱚᱱ ᱢᱟᱲᱟᱝ ᱨᱮᱱᱟᱜ ᱫᱚ ᱛᱟᱨ ᱛᱮ ᱯᱨᱚᱛᱤᱛᱚᱜ ᱠᱟᱱ ᱛᱟᱦᱮᱸ ᱠᱟᱱᱟ, ᱞᱟᱹᱭ ᱟᱠᱟᱫ ᱞᱮᱠᱟᱛᱮ ᱢᱚᱸᱫᱤᱨ ᱨᱮᱱᱟᱜ ᱯᱨᱚᱢᱚᱬ ᱑᱐ ᱟᱱᱟᱜ/᱑᱑ ᱟᱱᱟᱜ ᱥᱮᱱᱪᱩᱨᱤ ᱨᱮᱱᱟᱜ ᱠᱟᱱᱟ ᱾ ᱠᱟᱞᱤᱠᱟ ᱯᱩᱨᱟᱬ, ᱱᱚᱝᱠᱟ ᱜᱮ ᱫᱤᱱᱚᱝᱠᱤᱛ, ᱫᱮᱣᱤ, ᱟᱥᱟᱢ ᱟᱨ ᱢᱚᱸᱫᱤᱨ ᱨᱮᱱᱟᱜ ᱣᱭᱟᱯᱚᱠ ᱞᱮᱠᱟᱛᱮ ᱞᱟᱹᱭ ᱢᱮᱱᱟᱜ-ᱟ ᱾
ᱤᱠᱳᱱᱳᱜᱽᱨᱟᱳᱷᱤ
ᱠᱟᱢᱟᱠᱷᱭᱟ ᱫᱚ ᱑᱖ ᱵᱚᱭᱚᱥ ᱨᱤᱱᱤᱡ ᱢᱤᱫ ᱡᱩᱣᱟᱹᱱ ᱫᱮᱣᱤ ᱢᱮᱱ ᱛᱮ ᱴᱷᱤᱠᱟᱹ ᱟᱠᱟᱱᱟᱭ, ᱡᱟᱦᱟᱸ ᱫᱚ ᱜᱮᱞ ᱵᱟᱨ ᱜᱚᱴᱟᱝ ᱛᱤ ᱟᱨ ᱛᱩᱨᱩᱭ ᱨᱚᱝ ᱛᱮ ᱡᱩᱫᱟᱹ- ᱡᱩᱫᱟᱹ ᱧᱮᱞᱚᱜ ᱠᱟᱱᱟᱭ, ᱡᱟᱦᱟᱸ ᱫᱚ ᱟᱹᱰᱤ ᱜᱮ ᱫᱟᱲᱮᱭᱟᱱ ᱫᱮᱣᱤ ᱨᱮᱱᱟᱜ ᱯᱨᱚᱛᱤᱱᱤᱫᱷᱤᱛᱣᱚ ᱫᱟᱲᱮᱭᱟᱜ ᱠᱟᱱᱟᱭ ᱡᱟᱦᱟᱸ ᱫᱚ ᱥᱟᱱᱟᱢ ᱠᱷᱚᱱ ᱫᱟᱲᱮᱭᱟᱱ, ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱵᱟᱰᱟᱭᱟᱱ ᱟᱨ ᱥᱟᱱᱟᱢ ᱯᱟᱲᱟ ᱾ ᱩᱱᱤ ᱥᱚᱱᱫᱟᱨ ᱦᱚᱨᱚᱜ ᱟᱨ ᱦᱤᱵᱤᱥᱠᱚᱥ ᱞᱮᱠᱟᱱ ᱟᱨᱟᱜ ᱵᱟᱦᱟ ᱠᱚᱭ ᱦᱚᱨᱚᱜ ᱟᱡᱟᱫ ᱾
ᱨᱚᱥᱩᱞᱯᱩᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱨᱚᱥᱩᱞᱯᱩᱨ (Rasulpur) ᱟᱨᱵᱟᱝ ᱨᱟᱹᱥᱩᱞᱯᱩᱨ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱽᱞᱚᱠ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱑᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱓᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱖᱘᱔ ᱜᱚᱴᱟᱝ ᱠᱚᱲᱟ ᱟᱨ ᱖᱒᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱓᱐᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱘᱐ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱗᱖ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱖᱘᱔ ᱜᱚᱴᱟᱝ ᱠᱚᱲᱟ ᱟᱨ ᱖᱒᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱑᱒, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ (᱙᱕᱐) ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱓᱑, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱕᱖ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱘.᱙᱗ % ᱛᱟᱦᱮᱸ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱫᱚ ᱗᱖.᱒᱖ % ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱓.᱑᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱔.᱖᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱵᱟᱦᱤᱨᱤ-ᱯᱟᱱᱪᱥᱳᱣᱟ ᱫᱚ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱫᱚ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱟᱹᱛᱩ ᱨᱮ ᱵᱟᱥ ᱜᱟᱹᱰᱤ ᱟᱨ ᱨᱮᱞᱜᱟᱹᱰᱤ ᱫᱮᱡᱚᱜ ᱴᱷᱟᱹᱶ ᱵᱟᱹᱱᱩᱜᱼᱟ᱾
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤ᱑᱐ ᱕ ᱠᱤᱞᱚᱢᱤᱴᱚᱜᱟᱱᱫᱥᱟᱹᱜᱤᱱ ᱽ ᱨᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱟᱨ ᱑᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱦᱚᱸ ᱥᱟᱺᱜᱤᱧ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱥᱤᱛᱩᱝ ᱨᱤᱛᱩ ᱨᱮ ᱑᱒ ᱴᱟᱲᱟᱝ (ᱜᱷᱚᱱᱴᱟ) ᱟᱨ ᱨᱟᱵᱟᱝ ᱨᱤᱛᱩ ᱨᱮ ᱑᱐ ᱴᱟᱲᱟᱝ ᱵᱤᱡᱽᱞᱤ ᱧᱟᱢᱚᱜᱼᱟ ᱾
ᱢᱤᱨᱫᱩᱞᱟ ᱜᱟᱨᱜᱽ
ᱢᱤᱨᱫᱩᱞᱟ ᱜᱟᱨᱜᱽ ᱢᱤᱨᱫᱩᱞᱟ ᱜᱟᱨᱜᱽ (ᱡᱟᱱᱟᱢ ᱒᱕ ᱚᱠᱴᱚᱵᱚᱨ᱑᱙᱓᱘)ᱢᱤᱫ ᱚᱱᱚᱞᱤᱭᱟ ᱦᱤᱱᱫᱤ ᱟᱨ ᱤᱝᱨᱮᱡᱤ ᱯᱟ.ᱨᱥᱤ ᱛᱮᱭ ᱚᱞᱟ᱾ ᱦᱤᱱᱫᱤ ᱯᱟ.ᱨᱥᱤ ᱛᱮ ᱓᱐ ᱜᱚᱴᱟᱝ ᱯᱩᱛᱷᱤ ᱚᱞ ᱟᱠᱟᱫᱟᱭ ᱚᱱᱟ ᱠᱚᱫ -ᱦᱩᱰᱤᱧ ᱠᱟ.ᱦᱱᱤ,ᱚᱱᱚᱞ,ᱱᱟᱴᱚᱠ,ᱩᱯᱳᱱᱭᱟᱥ,ᱱᱚᱣᱟ ᱢᱩᱫ ᱨᱮ ᱯᱮᱭᱟ ᱫᱚ ᱤᱝᱨᱮᱡᱤ ᱛᱮᱭ ᱚᱞ ᱟᱠᱟᱫᱟ᱾ ᱟᱡᱟᱜ ᱚᱞ ᱚᱱᱚᱞ ᱛᱮ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱟ.ᱭ ᱧᱟᱢ ᱟᱠᱟᱫᱟ᱾
ᱱᱩᱭ ᱫᱚ ᱱᱚᱱᱚᱞ ᱚᱱᱚᱞᱤᱭᱟ.ᱛᱮᱦᱚᱸᱭ ᱧᱩᱛᱩᱢ ᱜᱮᱭᱟ᱾ ᱟᱡᱟᱜ ᱚᱞ ᱫᱚ ᱛᱟᱭ ᱛᱤᱨᱞᱟ.ᱠᱚ ᱤᱫᱤ ᱠᱟᱛᱮ,ᱜᱤᱫᱽᱨᱟ.ᱥᱟᱥᱮᱛ,ᱟᱛ.ᱛᱩ ᱫᱤᱥᱚᱢ ᱫᱟᱨᱮ ᱜᱟᱰᱟ ᱢᱩᱰᱩ ᱟᱛᱮ ᱞᱮᱛᱟᱲ ᱚᱞ ᱛᱟᱭ ᱾᱑᱙᱘᱕ -᱑᱙᱙᱐ᱥᱟᱞ ᱫᱟ.ᱵᱤᱡ ᱠᱚᱠᱟᱛᱟ ᱠᱷᱚᱱ ᱯᱟᱨᱥᱟᱞ ᱯᱟᱛᱷᱟᱢ ᱨᱮ ᱜᱷᱟᱨᱚᱸᱡᱽ ᱟᱛᱮ ᱚᱞ ᱞᱮᱫᱟᱭ᱾᱒᱐᱐᱓-᱑᱐᱑᱐ ᱥᱟᱞ ᱫᱷᱟ.ᱵᱤᱡ ᱤᱱᱰᱤᱭᱟ ᱴᱩᱰᱮ ᱯᱟᱛᱷᱟᱢ ᱨᱮ ᱨᱚᱢᱭᱚ ᱠᱚᱞᱟᱢ ᱚᱞ ᱟᱠᱟᱫᱟ ᱗ᱥᱟᱧ ᱦᱟᱵᱤᱡ᱾
᱑᱙᱙᱐ ᱥᱟᱞ ᱨᱮ ᱮᱯᱨᱤᱞ ᱪᱟᱸᱫᱚ ᱤᱭᱩᱱᱤᱵᱷᱟᱨᱥᱤᱴᱤ ᱚᱵ ᱠᱭᱟᱞᱤᱯᱷᱳᱨᱱᱤᱭᱟ,ᱵᱟᱨᱠᱞᱮᱨ ᱫᱩᱠᱷᱤᱱ ᱮᱥᱤᱭᱟ ᱮᱥᱴᱟᱡᱤ ᱥᱮᱱᱴᱟᱨ ᱨᱮ ᱥᱚᱦᱮᱫ ᱞᱮᱠᱟ ᱛᱮ ᱥᱚᱜ ᱥᱮᱴᱮᱡ ᱮ ᱠᱟ.ᱢᱤ ᱠᱟᱱ ᱛᱟᱦᱮᱱ᱾ᱱᱚᱣᱟ ᱪᱷᱟᱰᱟ ᱠᱟᱛᱮ ᱞᱮᱛᱟᱲ ᱡᱮᱜᱮᱸᱛ ᱨᱮᱱᱟᱜ ᱟᱭᱢᱟ ᱡᱮᱜᱮᱸᱫ ᱵᱤᱨᱫᱟ.ᱜᱟᱲ ᱨᱮ ᱛᱤᱨᱞᱟ.ᱠᱚᱣᱟᱜ ᱟ.ᱭᱫᱟ.ᱨᱤ,ᱜᱤᱫᱽᱨᱟ ᱠᱚᱣᱟᱜ ᱟ.ᱭᱫᱟᱨᱤ, ᱱᱚᱣᱟᱠᱚ ᱥᱟᱛᱟᱢ ᱤᱫᱤ ᱠᱟᱛᱮ ᱨᱚᱲ ᱞᱟᱜᱤᱫ ᱠᱚ ᱱᱮᱣᱛᱟ ᱭᱮ ᱛᱟᱦᱮᱸᱱ᱾
ᱠᱟᱱᱟᱭᱞᱟᱞ ᱴᱩᱰᱩ
ᱠᱟ.ᱱᱟ.ᱭᱞᱟᱞ ᱴᱩᱰᱩ ᱫᱚ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟ. ᱠᱟᱱᱟᱭ ᱾ ᱩᱱᱤᱭᱟᱜ ᱫᱚ ᱯᱩᱪᱷᱤᱢ ᱵᱟᱸᱜᱽᱞᱟ ᱯᱟᱦᱴᱟ ᱠᱷᱚᱱ ᱥᱟᱱᱛᱟᱲᱤ ᱯᱟ.ᱨᱥᱤ, ᱥᱟᱶᱦᱮᱫ ᱟᱨ ᱞᱟᱠᱪᱟᱨ ᱟᱠᱷᱲᱟ ᱨᱮ ᱟ.ᱰᱤ ᱜᱟᱺᱦᱤᱨ ᱡᱚᱱᱚᱲᱟᱣ ᱢᱮᱱᱟᱜ ᱛᱟᱭᱟ ᱾ ᱩᱱᱤ ᱫᱚ ᱠᱷᱟ.ᱞᱤ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟ. ᱥᱩᱢᱩᱝ ᱫᱚᱭ ᱵᱟᱝ ᱠᱟᱱᱟ, ᱩᱱᱤ ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱯᱲᱮᱛ, ᱪᱷᱟᱯᱟ ᱮᱫᱤᱡ, ᱯᱩᱛᱷᱤ ᱟ.ᱠᱷᱨᱤᱧᱤᱭᱟ. ᱟᱨ ᱥᱟᱶᱛᱟᱨᱤ ᱠᱟ.ᱢᱤᱭᱟ, ᱥᱩᱥᱟ.ᱨᱤᱭᱟ. ᱞᱮᱠᱟ ᱛᱮᱦᱚᱸ ᱟ.ᱰᱤ ᱜᱟᱺᱦᱤᱨ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱱᱚᱣᱟ ᱥᱟᱶᱛᱟ ᱨᱮ ᱾
ᱡᱟᱱᱟᱢ
ᱠᱟ.ᱱᱟ.ᱭᱞᱟᱞ ᱴᱩᱰᱩ ᱫᱚ ᱗ ᱯᱷᱩᱵᱨᱩᱣᱟᱨᱤ ᱑᱙᱔᱔ ᱥᱟᱞᱮ ᱨᱮᱭ ᱡᱟᱱᱟᱢ ᱞᱮᱱᱟ ᱯᱩᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱞᱫᱟ. ᱟ.ᱛᱩ ᱥᱩᱨ ᱱᱤᱞᱟᱢᱵᱚᱨᱯᱩᱨ ᱴᱚᱞᱟ ᱨᱮ ᱾ ᱡᱟᱱᱟᱢ ᱵᱟᱵᱟ ᱧᱩᱛᱩᱢ ᱫᱚ ᱥᱤᱸᱜᱽᱨᱟ.ᱭ ᱴᱩᱰᱩ ᱛᱟᱦᱮᱸ ᱠᱟᱱᱟ ᱟᱨ ᱡᱟᱱᱟᱢ ᱟᱭᱳᱣᱟᱜ ᱧᱩᱛᱩᱢ ᱫᱚ ᱨᱟᱶᱫᱮ ᱴᱩᱰᱩ ᱛᱟᱦᱮᱸ ᱠᱟᱱᱟ ᱾ ᱠᱟ.ᱱᱟ.ᱭᱞᱟᱞ ᱫᱚ ᱵᱚᱭᱦᱟ ᱵᱷᱤᱛᱨᱤ ᱨᱮ ᱟᱡ ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱟᱨ ᱮᱭᱟᱭ ᱟᱱᱟᱜ ᱴᱷᱟᱶ ᱨᱮᱱᱤᱡ ᱦᱚᱯᱚᱱ ᱠᱟᱱᱟᱭ ᱾ ᱟᱡ ᱥᱟᱶᱛᱮ ᱟᱡ ᱨᱤᱱ ᱯᱮ ᱦᱚᱲ ᱠᱚᱲᱟ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱯᱮ ᱦᱚᱲ ᱫᱚ ᱠᱩᱲᱤ ᱵᱩᱦᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱜᱤᱫᱽᱨᱟ. ᱚᱠᱛᱚ ᱨᱮ ᱟᱡᱟᱜ ᱡᱟᱱᱟᱢ ᱟᱭᱳ ᱟᱲᱟᱝ ᱫᱚ ᱥᱟᱱᱛᱟᱲᱤ ᱛᱟᱦᱮᱸ ᱠᱟᱱ ᱠᱷᱟ.ᱛᱤᱨ ᱟᱥᱲᱟ ᱨᱮ ᱮᱴᱟᱜ ᱯᱟ.ᱨᱥᱤ ᱛᱮ ᱥᱮᱪᱮᱫᱚᱜ ᱨᱮ ᱟ.ᱰᱤ ᱜᱮ ᱮᱴᱠᱮᱴᱚᱬᱮᱭ ᱟ.ᱭᱠᱟ.ᱣ ᱞᱮᱫ ᱛᱟᱦᱮᱸᱱ ᱾ ᱟᱡᱟᱜ ᱟᱥᱲᱟ ᱨᱮᱫᱚ ᱵᱟ.ᱝᱜᱟ.ᱞᱤ ᱯᱟ.ᱨᱥᱤ ᱛᱮ ᱥᱮᱪᱮᱫ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱩᱱ ᱡᱚᱦᱚᱜ ᱩᱱᱤ ᱟᱡᱤᱡ ᱴᱤᱣᱥᱚᱱ ᱢᱟᱪᱮᱛ ᱵᱷᱚᱲᱟᱱᱟᱛᱷ ᱢᱟᱺᱨᱰᱤ ᱦᱚᱛᱮᱛᱮ ᱵᱟ.ᱝᱜᱟ.ᱞᱤ ᱯᱟ.ᱨᱥᱤᱭ ᱮᱛᱚ ᱞᱮᱫ-ᱟ ᱾ ᱢᱤᱫ ᱱᱟᱯᱟᱭ ᱮᱠᱟᱰᱮᱢᱤᱠ ᱨᱮᱠᱳᱰ ᱥᱟᱶᱛᱮ ᱩᱱᱤ ᱫᱚ ᱑᱙᱖᱒ ᱥᱟᱞᱮᱨᱮ ᱢᱮᱴᱨᱤᱠ ᱮ ᱥᱟ.ᱛ ᱞᱮᱫ-ᱟ ᱾ ᱤᱱᱟ. ᱛᱟᱭᱚᱢ ᱩᱱᱤ ᱫᱚ ᱢᱟᱬᱟᱝ ᱥᱮᱫ ᱯᱟᱲᱦᱟᱣᱜ ᱞᱟ.ᱜᱤᱫ ᱵᱟᱭ ᱛᱚᱸᱜᱮ ᱫᱚᱦᱚ ᱫᱟᱲᱮᱭᱟᱫ-ᱟ ᱾ ᱟᱨ ᱜᱷᱟᱨᱚᱸᱡᱽ ᱨᱮᱭᱟᱜ ᱠᱟ.ᱣᱰᱤ ᱟᱱᱟᱴ ᱮᱴᱠᱮᱴᱚᱬᱮ ᱠᱷᱟ.ᱛᱤᱨ ᱚᱞ ᱯᱟᱲᱦᱟᱣ ᱵᱟ.ᱜᱤ ᱠᱟᱛᱮ ᱪᱟᱥ-ᱵᱟᱥ ᱠᱟ.ᱢᱤᱭ ᱥᱟᱵ ᱠᱮᱫ-ᱟ ᱾
ᱦᱟᱨᱟᱛᱚᱨᱟ ᱚᱠᱛᱚ
ᱦᱟᱨᱟᱛᱚᱨᱟ ᱚᱠᱛᱚ ᱠᱷᱚᱱ ᱜᱮ ᱠᱟ.ᱱᱟ.ᱭᱞᱟᱞ ᱴᱩᱰᱩ ᱜᱚᱢᱠᱮ ᱫᱚ ᱢᱚᱭᱩᱨᱵᱷᱚᱸᱫᱽ ᱨᱤᱱᱤᱡ ᱥᱩᱱᱟ.ᱨᱟᱢ ᱥᱚᱨᱮᱱ ᱜᱚᱢᱠᱮ ᱟᱨ ᱯᱩᱪᱷᱤᱢ ᱢᱤᱫᱽᱱᱟᱯᱩᱨ ᱨᱤᱱᱤᱡ ᱡᱚᱜᱚᱛᱯᱚᱛᱤ ᱦᱟᱸᱥᱫᱟᱜ ᱛᱤᱠᱤᱱᱟᱜ ᱥᱟᱶᱛᱟ ᱠᱟ.ᱢᱤᱦᱚᱨᱟ ᱤᱫᱤ ᱠᱟᱛᱮᱭ ᱵᱟᱰᱟᱭ ᱟᱸᱡᱚᱢ ᱟᱠᱟᱫ ᱛᱟᱦᱮᱸᱫ ᱾ ᱩᱱᱠᱤᱱᱟᱜ ᱠᱟ.ᱢᱤᱦᱚᱨᱟ ᱧᱮᱞᱛᱮ ᱢᱩᱦᱤᱛ ᱠᱟᱛᱮ ᱥᱟᱶᱛᱟ ᱪᱤᱨᱜᱟ.ᱞ ᱟᱨ ᱪᱮᱸᱜᱷᱟᱭ ᱰᱟᱦᱟᱨ ᱨᱮ ᱥᱟᱶᱛᱟ ᱵᱟ.ᱭᱨᱤ ᱵᱤᱨᱩᱫᱷ ᱥᱮᱨᱮᱧ ᱟᱨ ᱠᱷᱮᱞᱚᱸᱰ ᱮᱢᱟᱱ ᱠᱚ ᱚᱜ-ᱚᱞ ᱮ ᱮᱛᱚᱦᱚᱵ ᱠᱮᱫ-ᱟ ᱾ ᱟᱡᱟᱜ ᱯᱩᱭᱞᱩ ᱛᱩᱢᱟ.ᱞ ᱥᱮᱨᱮᱧ ᱯᱚᱛᱚᱵ ᱫᱚ ᱟ.ᱠᱤᱞ ᱢᱟᱨᱥᱟᱞ ᱫᱚ ᱑᱙᱖᱒ ᱨᱮ ᱚᱞ-ᱛᱚᱞ ᱠᱟᱛᱮ ᱑᱙᱖᱓ ᱥᱟᱞᱮ ᱨᱮᱭ ᱯᱟᱨᱥᱟᱞ ᱠᱮᱫ-ᱟ ᱾ ᱩᱱᱤ ᱦᱟᱯᱛᱟᱠᱤᱭᱟ. ᱦᱟᱴ, ᱯᱟᱛᱟ (ᱥᱟᱶᱛᱟ ᱡᱩᱢᱤᱫᱽ) ᱠᱚᱨᱮ ᱥᱮᱞᱮᱫ ᱮ ᱛᱟᱦᱮᱸ ᱮᱱᱟ ᱾ ᱟᱡᱟᱜ ᱠᱷᱮᱞᱚᱸᱰ ᱯᱚᱛᱚᱵ ᱫᱷᱚᱨᱚᱢ ᱫᱟᱲᱮ ᱫᱚ ᱑᱙᱗᱘ ᱥᱟᱞᱮᱨᱮ ᱯᱟᱨᱥᱟᱞ ᱟᱠᱟᱱᱟ ᱾ ᱫᱩᱞᱟ.ᱲ ᱢᱤᱨᱩ ᱟᱨ ᱠᱟ.ᱨᱤ ᱱᱟ.ᱜᱤᱱ ᱫᱚ ᱑᱙᱖᱗ ᱟᱨ ᱑᱙᱘᱔ ᱥᱟᱞᱮᱨᱮ ᱯᱟᱨᱥᱟᱞ ᱟᱠᱟᱱᱟ ᱾ ᱱᱚᱣᱟ ᱯᱚᱛᱚᱵ ᱠᱚᱦᱚᱸ ᱥᱟᱶᱛᱟᱨᱤ ᱜᱷᱚᱴᱚᱱ ᱪᱮᱛᱟᱱ ᱨᱮᱜᱮ ᱚᱞ-ᱛᱚᱞ ᱢᱮᱱᱟᱜ-ᱟ ᱾ ᱟᱡᱟᱜ ᱠᱷᱮᱞᱚᱸᱰ ᱯᱚᱛᱚᱵ ᱫᱚ ᱟ.ᱰᱤ ᱴᱚᱴᱷᱟ ᱢᱮᱞᱟᱝᱠᱤ ᱠᱚᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱟᱨ ᱟᱭᱢᱟ ᱟᱭᱢᱟ ᱦᱚᱲ ᱦᱚᱸ ᱱᱚᱣᱟ ᱦᱮᱛᱟ ᱠᱟᱛᱮ ᱠᱚ ᱢᱟᱣᱟᱣ ᱵᱟᱛᱟᱣ ᱟᱠᱟᱫ-ᱟ ᱾ ᱚᱱᱟ ᱡᱚᱛᱚ ᱠᱚᱨᱮ ᱠᱷᱚᱱ ᱜᱮ ᱥᱟᱶᱛᱟ ᱨᱮ ᱵᱚᱭᱦᱟ ᱵᱚᱭᱦᱟ ᱡᱩᱢᱤᱫᱽ ᱟᱨ ᱵᱟ.ᱭᱨᱤ ᱠᱷᱚᱱ ᱥᱟᱶᱛᱟ ᱫᱩᱜ ᱫᱚᱦᱚᱭ ᱞᱟ.ᱜᱤᱫ ᱱᱟᱯᱟᱭ ᱥᱟ.ᱜᱟ.ᱭ ᱡᱚᱲᱟᱣ ᱡᱚᱛᱚᱱ ᱫᱚᱦᱚᱭ ᱨᱮᱭᱟᱜ ᱫᱤᱥᱟ. ᱩᱫᱩᱜ ᱢᱮᱱᱟᱜ-ᱟ ᱾ ᱟᱡᱟᱜ ᱢᱩᱦᱤᱛᱟᱱ ᱠᱷᱮᱞᱚᱸᱰ ᱯᱚᱛᱚᱵ ᱫᱩᱞᱟ.ᱲ ᱢᱤᱨᱩ ᱫᱚ ᱑᱙᱖᱗ ᱥᱟᱞᱮᱨᱮ ᱯᱟᱨᱥᱟᱞ ᱞᱮᱱᱟ ᱟᱨ ᱚᱱᱟ ᱨᱮᱫᱚ ᱢᱤᱫ ᱥᱟ.ᱨᱤ ᱫᱩᱞᱟ.ᱲ ᱟᱨ ᱥᱩᱞᱩᱠ ᱜᱷᱟᱨᱚᱸᱡᱽ ᱡᱤᱭᱚᱱ ᱴᱷᱟᱶ ᱮ ᱧᱟᱢ ᱟᱠᱟᱫ-ᱟ ᱾
ᱵᱟᱯᱞᱟ
ᱠᱟ.ᱱᱟ.ᱭᱞᱟᱞ ᱴᱩᱰᱩ ᱜᱚᱢᱠᱮ ᱫᱚ ᱑᱙᱖᱔ ᱥᱟᱞᱮ ᱨᱮᱭ ᱵᱟᱯᱞᱟ ᱮᱱᱟ ᱾ ᱟᱡᱤᱡ ᱮᱨᱟ ᱟᱜ ᱧᱩᱛᱩᱢ ᱜᱚ ᱟᱥᱟᱯᱮᱨᱮᱡ, ᱢᱤᱫ ᱯᱨᱟᱭᱢᱟᱨᱤ ᱟᱥᱲᱟ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱠᱟ.ᱱᱟ.ᱭᱞᱟᱞ ᱜᱚᱢᱠᱮ ᱫᱚ Post & Telegraph department ᱨᱮ postal Assistant ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱑᱙᱖᱗ ᱥᱟᱞᱮᱨᱮ ᱾ ᱛᱟᱭᱚᱢ ᱛᱮ ᱑᱙᱖᱙ ᱥᱟᱞᱮ ᱨᱮ ᱠᱳᱞᱠᱟᱛᱟᱭ ᱥᱮᱱ ᱞᱮᱱ ᱚᱠᱛᱚ ᱨᱮ Adivasi Socio-Educational & Cultural Association of West Bangal ᱥᱟᱶ ᱡᱚᱲᱟᱣ ᱨᱮᱭ ᱦᱮᱡ ᱮᱱᱟ ᱾ ᱚᱱᱟ ᱨᱮᱭᱟᱜ ᱵᱩᱫᱷᱤ ᱫᱤᱥᱟ. ᱟᱨ ᱠᱟ.ᱢᱤᱦᱚᱨᱟ ᱠᱚ ᱧᱮᱞ ᱠᱟᱛᱮ ᱩᱱᱤ ᱫᱚ ASECA ᱨᱮ ᱥᱮᱞᱮᱫ ᱮ ᱦᱟᱛᱟᱣ ᱠᱮᱫ-ᱟ ᱾
ᱥᱟᱶᱛᱟ ᱠᱟ.ᱢᱤᱦᱚᱨᱟ ᱮᱛᱚᱦᱚᱵ
ᱦᱟᱨᱟᱛᱚᱨᱟ ᱚᱠᱛᱚ ᱠᱷᱚᱱ ᱜᱮ ᱠᱟᱱᱟᱭᱞᱟᱞ ᱴᱩᱰᱩ ᱜᱚᱢᱠᱮ ᱫᱚ ᱥᱟᱶᱛᱟ ᱠᱟ.ᱢᱤ ᱥᱟᱶ ᱥᱟ.ᱜᱟ.ᱭ ᱮ ᱡᱚᱲᱟᱣ ᱠᱮᱫ-ᱟ ᱾ ᱡᱷᱟᱲᱜᱨᱟᱢ ᱨᱮ ᱟᱡᱟᱜ ᱠᱟ.ᱢᱤ ᱚᱠᱛᱚ ᱨᱮ ᱩᱱᱤ ᱢᱩᱪᱤᱨᱟᱢ ᱥᱚᱨᱮᱱ ᱟᱨ ᱵᱤᱱᱚᱫᱽ ᱥᱚᱨᱮᱱ ᱜᱚᱢᱠᱮ ᱥᱟᱶ ᱮ ᱧᱟᱯᱟᱢ ᱮᱱᱟ ᱾ ᱥᱚᱨᱮᱱ ᱵᱚᱭᱦᱟ ᱠᱚᱣᱟᱜ ᱜᱚᱲᱚ ᱥᱚᱦᱚᱫ ᱛᱮ ᱩᱱᱤ ᱫᱚ ᱑᱙᱗᱑ ᱥᱟᱞᱮᱨᱮ ASECA ᱨᱮᱭᱟᱜ ᱪᱟᱸᱜᱟ ᱳᱯᱷᱤᱥ ᱡᱷᱟᱲᱜᱨᱟᱢ ᱨᱮᱭ ᱵᱮᱨᱮᱫ ᱠᱮᱫ-ᱟ ᱾ ᱩᱱᱤ ᱫᱚ ASECA ᱨᱤᱱᱤᱡ ᱥᱩᱛᱨᱮᱛ ᱞᱮᱠᱟ ᱛᱟᱦᱮᱸ ᱠᱟᱛᱮ ᱡᱮᱛᱮ ᱠᱟ.ᱢᱤᱦᱚᱨᱟ ᱨᱮ ᱟ.ᱰᱤ ᱪᱩᱦᱩᱞ ᱡᱩᱦᱲᱟ.ᱣ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱡᱷᱟᱲᱜᱨᱟᱢ ᱥᱩᱨ ᱵᱮᱛᱠᱩᱸᱫᱽᱨᱤ ᱨᱮ ᱯᱷᱮᱵᱨᱩᱣᱟᱨᱤ ᱑᱙᱗᱗ ᱥᱟᱞᱮ ᱨᱮ All India Santali Council Meet ᱮ ᱥᱟᱯᱲᱟᱣ ᱞᱮᱫ-ᱟ ᱾ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ, ᱥᱤᱵᱩ ᱥᱚᱨᱮᱱ ᱟᱨ ᱟ.ᱰᱤ ᱟᱭᱢᱟ ᱜᱚᱢᱠᱮ ᱠᱚᱜᱮ ᱚᱱᱟ ᱥᱮᱱᱮᱞᱮᱫ ᱨᱮ ᱢᱟ.ᱱᱟᱱ ᱯᱮᱲᱟ ᱞᱮᱠᱟ ᱛᱮᱠᱚ ᱛᱟᱦᱮᱸ ᱠᱟᱱᱟ ᱾ ᱫᱤᱱᱟ.ᱢ ᱦᱤᱞᱚᱜ ᱥᱟᱱᱛᱟᱲ ᱥᱟᱶᱛᱟ ᱩᱛᱱᱟ.ᱣ ᱠᱟ.ᱢᱤᱦᱚᱨᱟ ᱨᱮ ᱡᱚᱦᱲᱟᱣ ᱠᱤᱱ ᱛᱟᱦᱮᱸ ᱮᱱ ᱠᱷᱟ.ᱛᱤᱨ All India Santal Council ᱨᱤᱱᱤᱡ Treasurer ᱞᱮᱠᱟ ᱛᱮᱠᱚ ᱵᱟᱪᱷᱚᱱ ᱠᱮᱫ ᱠᱤᱱᱟ ᱟᱨ ᱦᱚᱸ ᱚᱱᱟ ᱥᱟᱶᱛᱮ ᱒᱐᱐᱖ ᱥᱟᱞᱮᱨᱮ ᱢᱤᱫᱽᱱᱟᱯᱩᱨ ᱦᱚᱱᱚᱛ ᱨᱮᱭᱟᱜ ASECA ᱞᱟ.ᱜᱤᱫ ᱫᱚ ᱯᱟᱨᱥᱮᱛ ᱞᱮᱠᱟ ᱛᱮᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾
ᱚᱞ-ᱵᱮᱞ
ᱥᱟᱱᱛᱟᱲ ᱡᱟ.ᱛᱤᱭᱟᱜ ᱩᱯᱨᱩᱢ ᱵᱟᱧᱪᱟᱣ ᱫᱚᱦᱚᱭ ᱞᱟ.ᱜᱤᱫ ᱛᱮ ᱥᱟᱶᱛᱟᱨᱤ ᱚᱱᱚᱞ ᱠᱚ ᱟ.ᱰᱤᱜᱟᱱ ᱮ ᱚᱞ ᱟᱠᱟᱫ-ᱟ ᱾ ᱚᱱᱟ ᱠᱚ ᱢᱩᱫᱽᱨᱮ ᱢᱟᱨᱟᱝ ᱵᱳᱨᱳ ᱵᱤᱱᱛᱤ, ᱡᱚᱢᱥᱤᱢ ᱵᱤᱱᱛᱤ, ᱠᱟᱨᱟᱢ ᱵᱤᱱᱛᱤ ᱟᱨ ᱢᱟᱨᱟᱝ ᱵᱳᱨᱳ ᱚᱦᱬᱮ ᱮᱢᱟᱱ ᱾ ᱱᱚᱣᱟ ᱠᱚᱫᱚ ᱥᱟᱱᱛᱟᱲᱤ ᱫᱷᱚᱨᱚᱢ ᱟᱨ ᱞᱟ.ᱭ ᱞᱟᱠᱪᱟᱨ ᱪᱮᱛᱟᱱ ᱨᱮ ᱚᱞ-ᱛᱚᱞ ᱢᱮᱱᱟᱜ-ᱟ ᱾ ᱱᱚᱣᱟ ᱠᱚᱫᱚ ᱥᱮᱨᱢᱟ ᱑᱙᱘᱕, ᱑᱙᱙᱓, ᱑᱙᱙᱕ ᱟᱨ ᱒᱐᱐᱗ ᱥᱟᱞᱮ ᱨᱮᱭᱟᱜ ᱛᱷᱟᱨ ᱮᱞ ᱞᱮᱠᱟᱛᱮ ᱯᱟᱨᱥᱟᱞ ᱟᱠᱟᱱᱟ ᱾ ᱱᱚᱣᱟ ᱠᱚ ᱢᱩᱫᱽ ᱨᱮ ᱢᱟᱨᱟᱝ ᱵᱳᱨᱳ ᱚᱦᱬᱮ ᱫᱚ UPSC ᱦᱚᱛᱮᱛᱮ ᱥᱤᱵᱤᱞ ᱥᱟᱨᱵᱤᱥ ᱵᱤᱱᱤᱰ ᱨᱮᱭᱟᱜ ᱥᱤᱞᱟᱵᱚᱥ ᱞᱮᱠᱟᱛᱮ ᱴᱷᱟ.ᱣᱠᱟ. ᱟᱠᱟᱱᱟ ᱾
ᱯᱚᱛᱚᱵ ᱯᱩᱛᱷᱤ ᱠᱚ ᱚᱞ-ᱛᱚᱞ ᱪᱮᱛᱟᱱ ᱨᱮ ᱟᱡᱟᱜ ᱠᱩᱨᱩᱢᱩᱴᱩ ᱫᱚ ᱟ.ᱰᱤ ᱵᱟ.ᱲᱛᱤ ᱜᱮᱭᱟ ᱾ ᱯᱚᱛᱚᱵ ᱯᱩᱛᱷᱤ ᱠᱚ ᱢᱩᱫᱽ ᱨᱮ English Dictionary (᱑᱐᱐᱔), ᱟ.ᱲᱟ. ᱯᱟ.ᱨᱤᱭᱟᱺ (᱒᱐᱐᱘), ᱟᱨ word book entitled ESB Book (᱒᱐᱐᱓) ᱾ ᱟᱡᱟᱜ ᱮᱱᱮᱢ ᱠᱚ ᱛᱟᱞᱟ ᱨᱮ ᱮᱭᱟᱭ ᱜᱚᱴᱟᱝ ᱫᱚ ᱪᱤᱠᱤ ᱟᱨ ᱯᱟ.ᱨᱥᱤ ᱪᱮᱛᱟᱱ ᱨᱮ, ᱛᱩᱨᱩᱭ ᱜᱚᱴᱟᱝ ᱫᱚ ᱞᱟᱠᱪᱟᱨᱤᱭᱟ. ᱥᱮᱨᱮᱧ ᱨᱮᱭᱟᱜ ᱛᱩᱢᱟ.ᱞ ᱾ ᱟᱡᱟᱜ ᱥᱟᱛᱟᱢ ᱠᱚᱫᱚ ᱟ.ᱰᱤᱜᱟᱱ ᱯᱟᱛᱷᱟᱢ ᱠᱚᱨᱮ ᱦᱚᱸ ᱪᱷᱟᱯᱟ ᱯᱟᱨᱥᱟᱞ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱥᱤᱸᱜᱟ.ᱲ ᱥᱟᱠᱚᱣᱟ, ᱠᱤᱭᱟ. ᱥᱤᱸᱫᱩᱨ, ᱞᱩᱜᱩ ᱞᱩᱢᱟ.ᱝ, ᱛᱤᱛᱨᱤ, ᱟᱠᱟᱞ, ᱛᱟᱨᱟᱥ, ᱡᱷᱟᱲᱜᱨᱟᱢ ᱵᱟᱨᱛᱟ ᱮᱢᱟᱱ ᱾ ᱚᱱᱚᱞᱤᱭᱟ. ᱥᱟᱶ ᱥᱟᱶ ᱛᱮ ᱩᱱᱤ ᱫᱚ ᱢᱤᱫ ᱱᱟᱯᱟᱭ ᱥᱮᱨᱮᱧ ᱜᱟᱵᱱᱤᱭᱟ. ᱟᱨ ᱥᱮᱨᱮᱧᱤᱭᱟ. ᱦᱚᱸ ᱠᱟᱱᱟᱭ ᱟᱨ ᱟᱡᱟᱜ ᱥᱮᱨᱮᱧ ᱟ.ᱰᱤ ᱜᱟᱱ ᱜᱟᱭᱟᱱ ᱠᱚᱨᱮ ᱦᱚᱸ ᱴᱷᱟᱶ ᱮ ᱧᱟᱢ ᱟᱠᱟᱫ-ᱟ ᱾
ᱥᱤᱨᱯᱷᱟ.
ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟ. ᱜᱟᱶᱛᱟ ᱟᱨ ᱟ.ᱫᱤᱵᱟ.ᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ ᱠᱷᱚᱱ ᱦᱚᱸ ᱠᱟ.ᱱᱟ.ᱭᱞᱟᱞ ᱴᱩᱰᱩ ᱜᱚᱢᱠᱮ ᱫᱚ ᱟᱡᱟᱜ ᱫᱟᱢᱟᱱ ᱥᱟᱶᱦᱮᱫ ᱮᱱᱮᱢ ᱠᱷᱟ.ᱛᱤᱨ ᱥᱮᱨᱢᱟ ᱑᱙᱙᱖ ᱟᱨ ᱒᱐᱐᱖ ᱥᱟᱞᱮᱨᱮ ᱢᱟ.ᱱ ᱥᱟᱨᱦᱟᱣ ᱟᱠᱟᱱᱟᱭ ᱾ ᱟᱨ ᱦᱚᱸ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟ. ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱯᱚᱸᱰᱤᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ ᱪᱮᱞᱟ ᱞᱮᱠᱟ ᱛᱮᱦᱚᱸ ᱒᱐᱐᱔ ᱥᱟᱞᱮᱨᱮ ᱵᱷᱩᱵᱽᱱᱮᱥᱚᱨ ᱨᱮᱭ ᱢᱟ.ᱱ ᱦᱟᱞᱟᱝ ᱟᱠᱟᱱᱟ ᱾ ᱱᱩᱭ ᱫᱚ member of Santali Advisory Board of Sahitya Akademi, New Delhi ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾
ᱟᱡᱟᱜ ᱯᱩᱛᱷᱤ ᱠᱚ
᱑. ᱟ.ᱠᱤᱞ ᱢᱟᱨᱥᱟᱞ (ᱫᱚᱝ ᱟᱨ ᱞᱟᱜᱽᱬᱮ) - ᱑᱙᱙᱓
᱒. ᱚᱞ ᱥᱟᱨᱦᱟᱣ (ᱫᱚᱝ, ᱞᱟᱜᱽᱬᱮ ᱟᱨ ᱫᱟᱥᱟᱸᱭ) - ᱑᱙᱘᱑ ᱾
᱓. ᱢᱟᱛᱠᱩ ᱦᱟᱯᱟ - ᱑᱙᱘᱖ ᱾
᱔. ᱵᱟᱞᱮ ᱟᱲᱟᱝ - ᱑᱙᱙᱓ ᱾
᱕. ᱥᱮᱨᱮᱧ ᱟᱲᱟᱝ (ᱫᱚᱝ ᱟᱨ ᱞᱟᱜᱽᱬᱮ) - ᱑᱙᱙᱔ ᱾
᱑. ᱥᱟᱱᱛᱟᱲᱤ ᱚᱞ ᱪᱮᱢᱮᱫ - ᱑᱙᱗᱗ ᱾
᱒. ᱚᱞ ᱪᱤᱱᱦᱟ.ᱣ - ᱑᱙᱘᱐ ᱾
᱓. ᱚᱞ ᱯᱟᱲᱦᱟᱣ - ᱑᱙᱘᱐ ᱾
᱔. ᱥᱟᱱᱛᱟᱲᱤ ᱟᱲᱟᱝ ᱟᱨ ᱚᱞ ᱪᱮᱢᱮᱫ - ᱑᱙᱙᱖ ᱾
᱕. ᱠᱩᱫᱩᱢ ᱯᱟᱜ - ᱒᱐᱐᱔ ᱾
᱖. ᱤᱸᱜᱽᱨᱟ.ᱡᱤ ᱚᱞ ᱪᱮᱢᱮᱫ - ᱒᱐᱐᱖ ᱾
᱗. ᱵᱚᱸᱜᱟ ᱟᱲᱟᱝ ᱚᱞ ᱪᱮᱢᱮᱫ - ᱒᱐᱐᱗ ᱾
᱑. ᱢᱟᱨᱟᱝ ᱵᱳᱨᱳ ᱵᱤᱱᱛᱤ - ᱑᱙᱘᱕ ᱾
᱒. ᱡᱚᱢᱥᱤᱢ ᱵᱤᱱᱛᱤ - ᱑᱙᱙᱓ ᱾
᱓. ᱠᱟᱨᱟᱢ ᱵᱤᱱᱛᱤ - ᱑᱙᱙᱕ ᱾
᱑. ᱢᱟᱨᱟᱝ ᱵᱳᱨᱳ ᱚᱬᱦᱮ - ᱒᱐᱐᱗ ᱾
᱒. ᱵᱩᱨᱵᱩᱰᱩᱡ - ᱒᱐᱐᱘ ᱾
1. ESB Word Book - 2003.
2. To-Do English Dictionary (Santali-English) - 2004.
3. Ara Pariyan (Santali-Santali) - 2008.
᱑. ᱦᱚᱲ ᱦᱩᱞᱥᱟ.ᱭ - ᱑᱙᱙᱓ ᱾
ᱚᱛ ᱪᱤᱱᱦᱟ.ᱣ - ᱒᱐᱐᱘ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱵᱷᱚᱯᱟᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱵᱷᱚᱯᱟᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: BPL) ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱟᱨ ᱛᱟᱞᱢᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱞ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱮᱥᱤᱭᱟ ᱨᱮᱱᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱯᱟᱥᱮᱱᱡᱚᱨ ᱞᱟᱹᱜᱤᱫ ᱥᱟᱸᱪᱤ ᱥᱛᱩᱯ, ᱢᱤᱫ ᱞᱟᱹᱠᱛᱤᱭᱟᱱ ᱵᱩᱫᱫᱷᱚ ᱥᱛᱩᱯ, ᱱᱚᱣᱟ ᱫᱚ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ, ᱯᱟᱥᱮᱱᱡᱚᱨ ᱞᱟᱹᱜᱤᱫ ᱢᱤᱫᱴᱟᱹᱝ ᱡᱚᱯᱚᱲᱟᱣ ᱴᱩᱰᱟᱹᱜ ᱞᱮᱠᱟᱛᱮ ᱦᱚᱸ ᱠᱟᱹᱢᱤᱭᱟ ᱾
ᱱᱟᱜᱟᱢ
ᱱᱟᱶᱟ ᱫᱤᱞᱞᱤ-ᱪᱮᱱᱱᱟᱭ ᱢᱩᱬ ᱞᱟᱭᱤᱱ ᱨᱮᱱᱟᱜ ᱵᱷᱚᱯᱟᱞ-ᱤᱴᱟᱨᱥᱤ ᱥᱮᱠᱥᱚᱱ ᱫᱚ ᱑᱘᱘᱔ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱡᱷᱟᱸᱥᱤ-ᱵᱷᱚᱯᱟᱞ ᱥᱮᱠᱥᱚᱱ ᱫᱚ ᱑᱘᱘᱙ ᱥᱟᱞ ᱨᱮ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾ ᱑᱘᱙᱕ ᱥᱟᱞ ᱨᱮ, ᱩᱡᱡᱮᱱ-ᱵᱷᱚᱯᱟᱞ ᱥᱮᱠᱥᱚᱱ ᱫᱚ ᱡᱷᱤᱡ ᱞᱮᱱ ᱛᱟᱦᱮᱸᱫ ᱾   ᱥᱴᱮᱥᱚᱱ ᱵᱷᱚᱵᱚᱱ ᱨᱮᱱᱟᱜ ᱵᱮᱱᱟᱣ ᱥᱮᱨᱢᱟ ᱫᱚ ᱑᱙᱑᱐ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱥᱮᱵᱟ
ᱵᱷᱚᱯᱟᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱩᱬ ᱫᱤᱞᱞᱤ-ᱪᱮᱱᱱᱟᱭ ᱰᱟᱦᱟᱨ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱢᱤᱫᱴᱟᱹᱝ ᱦᱟᱯᱛᱟ ᱵᱷᱤᱛᱤᱨ ᱨᱮ ᱜᱩᱴ ᱓᱘᱐ ᱜᱚᱴᱟᱝ ᱠᱷᱚᱱ ᱰᱮᱦᱮᱨ ᱴᱨᱮᱱ ᱥᱟᱶᱛᱮ, ᱒᱐᱐ ᱠᱷᱚᱱ ᱰᱮᱦᱮᱨ ᱫᱤᱱᱟᱹᱢ ᱦᱤᱞᱚᱜᱟᱜ ᱴᱨᱮᱱ ᱮ ᱛᱤᱸᱜᱩᱭᱟ ᱾ ᱵᱷᱚᱯᱟᱞ ᱡᱚᱸᱠᱥᱚᱱ ᱨᱮᱱᱟᱜ ᱠᱚᱧᱮ ᱨᱮ ᱵᱤᱱᱟ ᱡᱚᱸᱠᱥᱚᱱ ᱢᱮᱱᱟᱜᱼᱟ, ᱮᱛᱚᱢ ᱨᱮ ᱤᱴᱟᱨᱥᱤ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱾ ᱢᱤᱫ ᱴᱨᱮᱠ ᱠᱟᱱᱟ ᱱᱚᱣᱟ ᱫᱚ ᱵᱷᱚᱯᱟᱞ ᱯᱟᱪᱮ ᱨᱮ ᱩᱡᱽᱡᱮᱱ ᱡᱚᱸᱠᱥᱚᱱ, ᱥᱤᱦᱚᱨ, ᱨᱚᱛᱞᱟᱢ ᱡᱚᱸᱠᱥᱚᱱ ᱟᱨ ᱚᱦᱢᱚᱫᱟᱵᱟᱫᱽ ᱡᱚᱸᱠᱥᱚᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱤᱱᱫᱚᱨ ᱡᱚᱸᱠᱥᱚᱱ, ᱥᱤᱦᱚᱨ ᱟᱨ ᱫᱮᱵᱟᱥ ᱫᱚ ᱡᱚᱸᱠᱥᱚᱱ ᱨᱮᱱᱟᱜ ᱛᱟᱨᱟ ᱴᱷᱟᱶ ᱨᱮ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱷᱚᱯᱟᱞ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱵᱷᱚᱯᱟᱞ ᱨᱮᱞᱣᱮ ᱦᱟᱹᱴᱤᱧ
ᱢᱳᱵᱟᱭᱤᱞ ᱯᱷᱳᱱ
ᱢᱳᱵᱟᱭᱤᱞ ᱯᱷᱳᱱ (en: Mobile phone) ᱫᱚ ᱛᱟᱨᱪᱷᱟᱲᱟ ᱴᱮᱞᱤᱯᱷᱳᱱ ᱠᱟᱱᱟ᱾ ᱢᱳᱵᱟᱭᱤᱞ ᱢᱮᱱᱛᱮ ᱫᱚ ᱡᱟᱸᱦᱟᱸᱱᱟᱜ ᱡᱤᱱᱤᱥ ᱟᱹᱰᱤ ᱥᱚᱦᱚᱡᱛᱮᱢ ᱦᱟᱱᱛᱮ ᱱᱟᱛᱮᱢ ᱚᱪᱚᱜ ᱫᱟᱲᱮᱜ-ᱟ ᱚᱝᱠᱟᱱ ᱡᱤᱱᱤᱥ ᱵᱩᱡᱦᱟᱹᱜ-ᱟ᱾ ᱱᱤᱭᱟᱹ ᱯᱷᱳᱱ ᱫᱚ ᱡᱟᱸᱦᱟᱸ ᱛᱟᱸᱦᱟᱸᱢ ᱤᱫᱤ ᱫᱟᱨᱮᱭᱟᱜ-ᱟ ᱟᱨᱮᱢ ᱵᱟᱵᱦᱟᱨ ᱫᱟᱨᱮᱜ-ᱟ᱾ ᱚᱱᱟ ᱛᱮᱜᱮ ᱱᱤᱭᱟᱹ ᱯᱷᱳᱱ ᱨᱮᱱᱟᱜ ᱧᱤᱛᱩᱢ ᱫᱚ ᱢᱳᱵᱟᱭᱤᱞ ᱯᱷᱳᱱ ᱠᱩ ᱫᱚᱦᱚ ᱟᱠᱟᱫᱟ᱾ ᱱᱤᱭᱟᱹᱫᱚ ᱥᱮᱞᱯᱷᱳᱱ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ᱾ ᱰᱚᱠᱴᱚᱨ ᱢᱟᱨᱴᱤᱱ ᱠᱩᱯᱟᱨ ᱟᱨ ᱡᱚᱱ ᱯᱷᱨᱟᱱᱥᱤᱥ ᱢᱤᱪᱮᱞ ᱱᱩᱠᱤᱱ ᱵᱟᱨ ᱦᱚᱲ ᱫᱚ ᱢᱳᱵᱟᱭᱤᱞ ᱯᱷᱳᱱ ᱨᱮᱱ ᱡᱚᱱᱚᱠ (inventor) ᱢᱮᱱᱛᱮᱠᱤᱱ ᱞᱮᱠᱷᱟᱜ-ᱟ᱾ ᱑᱙᱗᱓ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱪᱟᱸᱫᱚ ᱨᱮ ᱩᱱᱠᱤᱱ ᱫᱚ ᱢᱤᱫ ᱠᱮᱡᱤ ᱳᱡᱳᱱ ᱨᱮᱱᱟᱜ ᱯᱷᱳᱱ ᱛᱮ ᱠᱟᱛᱷᱟ ᱨᱚᱲᱠᱤᱱ ᱫᱟᱲᱮ ᱞᱮᱱᱟ᱾
ᱱᱟᱜᱟᱢ
ᱥᱮᱞᱩᱞᱟᱨ ᱯᱷᱚᱱ ᱢᱟᱲᱟᱝ ᱫᱚ ᱡᱟᱦᱟᱡᱽ ᱟᱨ ᱴᱨᱮᱱ ᱠᱷᱚᱱ ᱮᱱᱟᱞᱚᱜᱽ ᱨᱮᱰᱤᱭᱳ ᱠᱚᱢᱤᱣᱱᱤᱠᱮᱥᱚᱱ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮ ᱠᱟᱱᱟ᱾ ᱢᱳᱴᱳᱨᱳᱞᱟ ᱠᱳᱢᱯᱟᱱᱤ ᱨᱮᱱ ᱠᱟᱹᱢᱤᱭᱟᱹ ᱰᱹ ᱢᱟᱨᱴᱤᱱ ᱠᱩᱯᱟᱨ ᱟᱨ ᱡᱚᱱ ᱯᱷᱨᱟᱱᱥᱤᱥ ᱢᱤᱪᱮᱞ ᱛᱟᱹᱠᱤᱱ ᱜᱤ ᱯᱩᱭᱞᱩ ᱢᱳᱵᱟᱭᱤᱞ ᱨᱮᱱ ᱵᱮᱱᱟᱣ ᱠᱤᱱ ᱢᱮᱱ ᱛᱮ ᱠᱚ ᱞᱮᱠᱷᱟ ᱠᱤᱱᱟᱹ᱾ ᱩᱱᱠᱤᱱ ᱫᱚ ᱑᱙᱗᱓ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱨᱮ ᱯᱩᱭᱞᱩ ᱫᱷᱟᱣ ᱯᱩᱨᱟᱹᱣ ᱟᱛᱮ ᱢᱤᱫᱼᱴᱮᱱ ᱒ ᱠᱮᱡᱤ(᱔ᱹ᱔ ᱯᱟᱣᱩᱱᱰ) ᱞᱮᱠᱟ ᱦᱟᱢᱟᱞ ᱛᱤᱛᱮ ᱥᱟᱵᱚᱜ ᱯᱷᱚᱱ ᱛᱮ ᱠᱚᱞ ᱫᱟᱲᱮ ᱞᱮᱫᱟ ᱠᱤᱱ᱾
ᱢᱳᱵᱟᱭᱤᱞ ᱨᱮᱱᱟᱜ ᱯᱩᱭᱞᱩ ᱠᱚᱢᱟᱨᱥᱤᱭᱟᱞ ᱥᱟᱯᱲᱟᱣ ᱫᱚ ᱑᱙᱘᱓ ᱥᱮᱨᱢᱟ ᱨᱮ ᱩᱪᱷᱟᱹᱱ ᱞᱮᱱᱟ, ᱯᱷᱳᱱ ᱨᱮᱱᱟᱜ ᱧᱩᱛᱩᱢ ᱛᱟᱦᱮ ᱠᱟᱱᱟ ᱢᱳᱴᱳᱨᱳᱞᱟ ᱰᱟᱭᱱᱟ ᱴᱤᱮᱥᱤ ᱘᱐᱐᱐ᱮᱠᱥ(DynaTAC 8000x)᱾
ᱜᱚᱣᱟᱞᱯᱟᱲᱤᱭ ᱦᱩᱰᱤᱧ ᱯᱟᱹᱨᱥᱤ
ᱜᱚᱣᱟᱯᱟᱲᱤᱭᱟᱹ ᱦᱚᱲ ᱥᱮᱨᱮᱧ ᱨᱮᱱ ᱜᱟᱹᱠᱷᱩᱲ ᱥᱮᱨᱮᱧ ᱵᱟᱰᱚᱦᱤ ᱯᱨᱚᱛᱤᱢᱟ ᱯᱟᱱᱰᱮ ᱫᱚ ᱜᱚᱣᱟᱯᱞᱯᱟᱲᱟᱤᱭᱟ ᱯᱟᱹᱨᱥᱤ ᱡᱟᱹᱡᱟᱹᱛᱨᱤᱭᱟᱹ ᱫᱷᱟᱯ ᱨᱮᱭᱮ ᱥᱮᱯᱮᱧ ᱨᱟᱠᱟᱵ ᱞᱮᱫᱼᱟ|
ᱜᱟᱝᱜᱟ ᱜᱟᱰᱟ
ᱜᱟᱝᱟᱜ ᱜᱟᱰᱟ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱠᱚ ᱨᱮ ᱥᱟᱢᱟᱝ ᱢᱟᱜᱟᱦᱤ ᱯᱨᱟᱠᱨᱤᱛ ᱯᱟᱹᱨᱥᱤ ᱠᱷᱚᱱ ᱨᱩᱫᱷᱤ, ᱵᱷᱟᱨᱮᱱᱫᱷᱨᱤ, ᱠᱟᱢᱨᱩᱯᱤ ᱟᱨ ᱵᱷᱚᱜᱚ ᱮᱢᱟᱱ ᱯᱟᱹᱨᱥᱤ ᱠᱚ ᱚᱢᱚᱱ ᱞᱮᱱᱟ|ᱠᱟᱢᱨᱩᱯ ᱴᱚᱴᱷᱟ ᱨᱮ ᱪᱟᱞᱟᱜ ᱠᱟᱱ ᱛᱟᱸᱦᱮᱱ ᱥᱤᱧᱚᱛ ᱟᱨᱡᱚ ᱯᱟᱹᱨᱥᱤ ᱪᱟᱜᱷᱟ ᱨᱮᱭᱟᱜ ᱠᱟᱢᱨᱩᱯᱤ ᱯᱟᱹᱨᱥᱤ ᱠᱷᱚᱱ ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱨᱮ ᱜᱚᱣᱟᱞᱯᱟᱲᱤᱭᱟ ᱮᱢᱟᱱ ᱦᱩᱰᱤᱧ ᱯᱟᱹᱨᱥᱤ ᱟᱨ ᱠᱚᱸᱭᱮᱸ ᱵᱮᱝᱜᱚᱞ ᱨᱮ ᱠᱚᱪ ᱨᱟᱡᱽᱵᱚᱝᱥᱤ ᱯᱟᱹᱨᱥᱤ ᱨᱮᱭᱟᱜ ᱚᱢᱚᱱ ᱦᱩᱭ ᱞᱮᱱᱟ|
ᱦᱟᱯᱟᱴᱤᱧ
ᱜᱚᱣᱞᱯᱟᱲᱤᱭ ᱦᱩᱰᱤᱧ ᱯᱟᱹᱨᱥᱤ ᱫᱚ ᱯᱮ ᱴᱷᱮᱱ ᱵᱚᱱ ᱦᱟᱹᱴᱤᱧ ᱰᱟᱲᱮᱭᱟᱜ-ᱟ| ᱡᱮᱞᱮᱠᱟ- ᱑ᱹ ᱥᱟᱢᱟᱝ ᱱᱟᱠᱷᱟ ᱨᱮᱭᱟᱜ ᱜᱚᱣᱟᱞᱯᱟᱲᱤᱭᱟ ᱦᱩᱰᱤᱧ ᱯᱟᱹᱨᱥᱤ ᱒ᱹ ᱛᱟᱞᱟ ᱱᱟᱠᱷᱟ ᱨᱮᱭᱟᱜ ᱜᱚᱣᱟᱞᱯᱟᱲᱤᱭᱟ ᱦᱩᱰᱤᱧ ᱯᱟᱹᱨᱥᱤ ᱓ᱹ ᱯᱟᱪᱷᱮ ᱱᱟᱠᱷᱟ ᱨᱮᱭᱟᱜ ᱜᱚᱣᱟᱞᱯᱟᱲᱤᱭᱟ ᱦᱩᱰᱤᱧ ᱯᱟᱹᱨᱥᱤ
ᱟᱥᱟᱢ ᱨᱮᱱ ᱯᱟᱹᱨᱥᱤᱭᱟᱱ ᱠᱚ ᱫᱚ ᱱᱚᱣᱟ ᱯᱮᱱᱮ ᱦᱩᱰᱤᱧ ᱯᱟᱹᱨᱥᱤ ᱠᱚ ᱫᱚ ᱟᱥᱟᱢᱤᱥ ᱯᱟᱹᱨᱥᱤ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱞᱮᱠᱟ ᱛᱮ ᱠᱚ ᱢᱮᱱ ᱚᱪᱚᱭᱮᱫᱟ| ᱵᱟᱝᱞᱟ ᱯᱟᱹᱨᱥᱤᱭᱟᱱ ᱪᱮᱴᱟᱨᱡᱤ ᱫᱚ ᱯᱟᱪᱷᱮ ᱜᱚᱣᱟᱞᱯᱟᱲᱤᱭᱟ ᱦᱩᱰᱤᱧ ᱯᱟᱹᱨᱥᱤ ᱠᱚ ᱫᱚ ᱠᱚᱸᱭᱮᱸ ᱵᱮᱝᱜᱚᱞ ᱨᱮᱱᱟᱜ ᱟᱨ ᱵᱟᱨᱭᱟ ᱦᱩᱰᱤᱧ ᱯᱟᱹᱨᱥᱤ ᱥᱟᱶ ᱠᱚᱢᱚᱛᱟ ᱯᱩᱨᱤ ᱯᱟᱹᱨᱥᱤ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱢᱮᱱᱛᱮ ᱭᱮ ᱞᱣᱠᱷᱟᱣ ᱠᱟᱫᱟ|
ᱵᱤᱨᱮᱱᱫᱽᱨᱚ ᱫᱚᱛᱛᱚ ᱫᱚ ᱜᱚᱣᱟᱞᱯᱟᱲᱤᱭ ᱦᱩᱰᱤᱧ ᱯᱟᱹᱨᱥᱤ ᱫᱚ ᱯᱮᱭᱟ ᱢᱟᱨᱟᱝ ᱦᱤᱸᱥ ᱨᱮᱭᱮ ᱦᱟᱹᱴᱤᱧ ᱟᱠᱫᱟ| ᱥᱟᱢᱟᱝ ᱜᱚᱣᱟᱞᱟᱯᱲᱤᱭᱟ ᱫᱚ ᱚᱵᱷᱚᱭᱯᱩᱨᱤ, ᱟᱨ ᱜᱚᱣᱟᱞᱯᱟᱲᱟ ᱱᱟᱝᱜᱽᱨᱟᱦᱟ ᱨᱮ ᱪᱟᱞᱟᱜ ᱠᱟᱱ ᱠᱨᱤᱥᱱᱟᱭ, ᱫᱩᱫᱷᱱᱚᱭ, ᱫᱷᱩᱯᱫᱷᱩᱨᱟ ᱴᱚᱴᱷᱟ ᱨᱮᱱᱟᱜ ᱯᱟᱹᱨᱥᱤ ᱢᱮᱱᱛᱮ ᱵᱟᱨ ᱴᱷᱮᱱᱮ ᱦᱟᱹᱴᱤᱧ ᱟᱠᱟᱫᱟ| ᱚᱱᱟ ᱠᱚ ᱴᱚᱴᱷᱟ ᱨᱮ ᱱᱤᱭᱟᱹ ᱠᱚ ᱯᱟᱹᱨᱥᱤ ᱠᱚ ᱫᱚ ᱦᱟᱵᱽᱨᱟ ᱜᱷᱟᱴᱤᱭᱟ, ᱵᱟᱣᱥᱤᱭᱟ, ᱱᱟᱢᱫᱟᱱᱤᱭᱟ ᱟᱨ ᱵᱟᱨᱟᱦᱟᱡᱟᱨᱤ ᱠᱚ ᱢᱮᱛᱟᱣᱟᱜ ᱠᱟᱱᱟ| ᱯᱟᱹᱪᱷᱤᱢ ᱜᱚᱣᱟᱞᱯᱟᱲᱟ ᱟᱨ ᱜᱟᱹᱣᱨᱤ ᱯᱩᱨ ᱴᱚᱴᱷᱟ ᱨᱮ ᱟᱨ ᱪᱟᱞᱠᱚᱪᱟ ᱴᱚᱴᱷᱟ ᱨᱮᱭᱟᱜ ᱥᱩᱨ ᱥᱩᱯᱩᱨ ᱠᱚ ᱨᱮ ᱫᱚ ᱵᱟᱨ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ|ᱪᱟᱞᱠᱚᱪᱟ ᱴᱚᱴᱦᱟ ᱨᱮᱭᱟᱜ ᱯᱟᱹᱨᱥᱤ ᱫᱚ ᱛᱟᱞᱟ ᱜᱚᱣᱟᱞᱯᱟᱲᱟ ᱯᱟᱹᱨᱥᱤ ᱢᱮᱱᱛᱮ ᱞᱮᱠᱷᱟ ᱟᱠᱟᱱᱟ|
ᱜᱚᱣᱟᱞᱯᱟᱲᱟ ᱴᱚᱴᱦᱟ
ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱨᱮᱭᱟᱜ ᱯᱟᱪᱷᱮ ᱨᱮ ᱜᱚᱣᱟᱞᱯᱟᱲᱤᱭᱟ ᱯᱟᱨᱥᱤ ᱫᱚ ᱪᱞᱟᱜ ᱠᱟᱱᱟ| ᱥᱮᱫᱟᱭ ᱫᱚ ᱱᱚᱣᱟ ᱴᱚᱴᱷᱟ ᱫᱚ ᱠᱟᱹᱢᱨᱩᱯ ᱨᱟᱡᱚᱥᱴᱤ ᱛᱟᱵᱮ ᱨᱮ ᱛᱟᱷᱮ ᱠᱟᱱᱟ| ᱠᱟᱹᱢᱨᱩᱯ ᱨᱟᱡᱚᱥᱴᱷᱤ ᱨᱮᱭᱟᱜ ᱨᱚᱛᱱᱚᱯᱤᱴ ᱫᱚ ᱜᱚᱣᱟᱞᱯᱟᱲᱟ ᱴᱚᱴᱷᱟ ᱜᱮ ᱛᱟᱸᱦᱮᱸ ᱠᱟᱱᱟ| ᱤᱱᱟᱹ ᱛᱟᱭᱱᱚᱢ ᱱᱤᱭᱟᱹ ᱴᱚᱴᱦᱟ ᱫᱚ ᱠᱚᱢᱚᱛᱟ ᱯᱩᱨ ᱟᱨ ᱠᱚᱪ ᱦᱟᱹᱡᱩ ᱨᱟᱡᱚᱥᱴᱷᱤ ᱨᱮ ᱥᱮᱞᱮᱫ ᱞᱮᱱᱟ| ᱨᱟᱡᱟ ᱨᱟᱜᱷᱩ ᱫᱮᱵᱽ ᱟᱨ ᱯᱚᱨᱤᱠᱷᱤᱛ ᱱᱟᱨᱟᱭᱚᱱ ᱟᱨ ᱨᱟᱡᱚᱜ ᱚᱠᱛᱮ ᱨᱮ ᱜᱚᱣᱟᱞᱯᱟᱲᱟ ᱴᱚᱴᱷᱟ ᱫᱚ ᱑᱕᱘᱑ ᱥᱮᱨᱢᱟ ᱠᱷᱚᱱ ᱑᱖᱑᱕ ᱥᱮᱨᱢᱟ ᱦᱟᱹᱵᱤᱡ ᱢᱚᱸᱜᱚᱞ ᱟᱜ ᱛᱟᱵᱮ ᱨᱮ ᱛᱟᱸᱦᱮᱸ ᱠᱟᱱᱟ| ᱑᱘ ᱥᱟᱭ ᱟᱱᱟᱜ ᱥᱮᱨᱢᱟ ᱠᱚ ᱨᱮ ᱱᱚᱣᱟ ᱴᱚᱴᱷᱟ ᱫᱚ ᱵᱮᱝᱜᱚᱞ ᱫᱮᱣᱟᱱᱤ ᱦᱤᱥᱟᱹᱵᱽ ᱴᱮ ᱠᱚ ᱦᱟᱢᱮᱴ ᱞᱮᱰᱟ ᱟᱨ ᱑᱘᱒᱖ ᱥᱮᱨᱢᱟ ᱨᱮ ᱤᱭᱟᱱᱰᱟᱵᱩ ᱥᱚᱱᱫᱷᱤ ᱛᱟᱭᱚᱢ ᱩᱯᱚᱱᱤᱵᱮᱥ ᱞᱮᱠᱟ ᱛᱮ ᱟᱨᱦᱚᱸ ᱟᱥᱟᱢ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ|